ރަށްވެހި ފަތިސް ކެމްޕެއިން ރަސްމީކޮށް ލޯންޗު ކުރުން\nއެމްޑީޕީގެ ރަށްވެހި ފަތިސް ކެމްޕެއިން ލޯންޗް ކުރުމަށް ބޭއްވި ޖަލްސާ ނިންމާލައިފި\nރާއްޖެއަކީ އެންމެ އަވަހަށް ވެކްސިން ޖަހާ ނިންމާނެ ގައުމު - ރައީސް ނަޝީދު\nގެއްލުވާލާފައިވާ މީހުންނައި މަރާލާފައިވާ މީހުންގެ މައްސަލަ މި ސަރުކާރުން ބަލާނެ - ރައީސް ނަޝީދު\nކުރިއަށް އޮތް ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބުގެ ކެމްޕެއިން ފެށުމަށް ބޭއްވި ޖަލްސާ ނިންމާލައިފި.\n25 ފެބްރުއަރީ 2021 | ބުރާސްފަތި 22:06\nކޮވިޑްގެ ވަބާއިން ސަލާމަތްކުރުމަށް ވެކްސިން ދޭން ފަށާފައިވާ އިރު، ރާއްޖެ ވެގެންދާނީ އެންމެ ފުރަތަމަ އެންމެ އަވަހަށް މުޅި އާބާދިއަށް ވެކްސިންދީ ނިންމާނެ ގައުމަކީ ރާއްޖެއަށް ވެގެންދާނެ.\n25 ފެބްރުއަރީ 2021 | ބުރާސްފަތި 22:03\nމި ސަރުކާރުން އަދުލު އިންސާފު ގާއިމް ކުރައްވާނެ ކަމަށާއި، މި ސަރުކާރުން ގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތަކަށް އިންސާފު ހޯދައްދެއްވާނެ ކަމަށް ރައީސް ނަޝީދު ވިދާޅުވި.\n25 ފެބްރުއަރީ 2021 | ބުރާސްފަތި 22:02\nއެމްޑީޕީގެ ވިސްނުން މިއަދު ގިނަ - ރައީސް ނަޝީދު\nދަތުރުފަތުރާއި، އެއް ދަންފަޅިއަކަށް ސްކޫލްތައް ބައްޓަން ކުރުމައި، ލާމަރުކަޒު ކުރުމާއި، ޑްރަގުގެ ޝިކާރައިން ޒުވާނުން ސަލާމަތް ކުރުމަކީ ވެސް އެމްޑީޕީގެ ވިސްނުން.\n25 ފެބްރުއަރީ 2021 | ބުރާސްފަތި 22:00\nއެމްޑީޕީގެ ކެންޑިޑޭޓުންނަށް ފުލެޓް އަޅަން އެނގޭނެ - ރައީސް ނަޝީދު\nއެމްޑީޕީގެ ކެންޑިޑޭޓުންނަށް ފުލެޓް އަޅަން އިނގޭނެ. އެމީހުންގެ މުޅި ހަޔާތުގައި ދަސްކުރީ އެކަން. މާލޭގެ މޭޔަރުކަމަށް ވަދަކުރައްވާ ކެންޑިޑޭޓަށް ފުލެޓް އަޅަން އިނގޭނެ. އޭނާ ބޮޑުވީ ފުލެޓް ދޮންބެއާއެކު\n25 ފެބްރުއަރީ 2021 | ބުރާސްފަތި 21:59\nމުޅި ރާއްޖެއަށް ދިމާވެފައިވާ މައްސަލައަކީ ބޯހިޔާވަހިކަން - ރައީސް ނަޝީދު\nގާނޫނުން ޖާގަދޭ ކައުންސިލަށް ފުލެޓް އެޅޭނެ ޖާގަ. ކައުންސިލުން ބިން މިލްކުކުރެވޭނެ. ކައުންސިލުން މަސައްކަތް ކުރެވޭނެ ނިޒާމެއް ގާއިމްވެފައި މިއޮތީ. އެމްޑީޕީގެ ކެންޑިޑޭޓުން އެ ނުކުންނަނީ ދަނގަޑު ދަހަނާ އަޅައިގެން.\n25 ފެބްރުއަރީ 2021 | ބުރާސްފަތި 21:57\nރައީސް ސޯލިހަށް އަޅުގަނޑު އިތުބާރުކުރަން - ރައީސް ނަޝީދު\nއަޅުގަނޑުމެންގެ ސިޔާސީ ހަޔާތް ކުރިއަށް ގެންދާނީ ބޯހިޔާވަހިކަމުގެ މަސައްކަތް ކުރަން. މިހާރުވެސް ވަދެތިބީ އަޅުގަނޑުމެން އަޅާފައިވާ ފުލެޓްގައި. ރައީސް ޔާމީންގެ ވެރިކަމުގައި މީހުން ވެއްދީ އަޅުގަނޑުމެން ކޮންޓްރެކްޓްކޮށް މަސައްކަތް ކުރި ފުލެޓްތަކަށް.\n25 ފެބްރުއަރީ 2021 | ބުރާސްފަތި 21:56\nއިރާދަކުރެއްވިއްޔާ މިފަހަރު ރައްޔިތުންނަށް ތަންފީޒުކުރަން މިފެށިނީ އާ ފަތިހެއް - ރައީސް ނަޝީދު\nއަޅުގަނޑުގެ މުޅި ސިޔާސީ ހަޔާތުގައި މި ދައްކަނީ ރައްޔިތުންނަށް ބޯހިޔާވަހިކަން ކަށަވަރުވާންޖެހޭ ވާހަކަ. އަޅުގަނޑުމެން ސިޔާސީ މަސައްކަތުގައި ތިބޭނަމަ އެއީ ދަރާފައިވާ ބޮޑު ދަރަންޏެއް. އެންމެ ފަހުން ނުކުތް އިންތިހާބުގައި އަޅުގަނޑުމެން މިކަން ކުރިން.\n25 ފެބްރުއަރީ 2021 | ބުރާސްފަތި 21:54\nދެން ރައްޔިތުންގެ ޝަކުވާއެއް ނާންނާނެ - ރައީސް ނަޝީދު\nއަމަލުކުރަމުން މިދާ ގާނޫން ހުއްޓިފައި އޮތީ ކޮވިޑާއި ހެދި އިންތިހާބު ލަސްވުމުން. މި އިންތިހާބަށްފަހު ރާއްޖޭގެ ރަށްރަށުގެ ރައްޔިތުން ސަރުކާރާއި ގުޅޭ ގޮތުން ޝަކުވާ ކުރެވޭނެ ތަނެއް ނޯންނާނެ. ޝަކުވާގެ ގޮތުގައި އޮންނާނީ ހާރިޖީ ސިޔާސަތު ނުވަތު ރައްޔިތުންނާއި ނުގުޅޭ ނުވަތަ ޖުމްލަ ރައްޔިތުންނާއި ގުޅޭ ޝަކުވާ.\n25 ފެބްރުއަރީ 2021 | ބުރާސްފަތި 21:53\nރައްޔިތުންގެ މަޖިލީހުގެ ރައިސް، ރައީސް މުހައްމަދު ނަޝީދު ވާހަކަފުޅުދައްކަވަނީ\n- ތަރައްގީގެ މުޅި ޖުމްލަ އަދަދަކީ ލާމަރުކަޒީ ނިޒާމް. ދިވެހިންނަށް ކޮށްދެވެން އޮތް އެންމެ މުހިންމު ކަމަކީ ލާމަރުކަޒީ ނިޒާމް ހިންގަން ފެށުން\n25 ފެބްރުއަރީ 2021 | ބުރާސްފަތި 21:51\nގދ. ތިނަދޫ އަންހެނުންގެ ތަަރައްގީއަށް މަސައްކަތް ކުރާ ކޮމިޓީއަށް ވާދަ ކުރައްވާ ޖީޒާ ހަސަން ވާހަކަ ދައްކަވަނީ\n- އިންތިހާބުގައި އަންހެނުން ވާދަކޮށް އަންހެނުން ކައުންސިލް ތަކަށް ހޮވަން ޖެހޭ\n- އަންހެނުން ބާރުވެރިކުރެވޭނީ މި ސަރުކާރަށް\n25 ފެބްރުއަރީ 2021 | ބުރާސްފަތި 21:48\nފުވައްމުލައް ސިޓީން މޭޔަކުރުކަމަށް ވާދަ ކުރައްވާ އިސްމާއިލް ރަފީއު ވާހަކަ ދައްކަވަނީ\n- ފުވައްމުލައް ސިޓީ އޮތީ ލާމަރުކަޒުވާން ފަށާފައި\n- ފުރިހަމަ ލާމަޒުކަޒީ ނިޒާމަކަށް ދިއުމަށް އެމްޑީޕީގެ ކެންޑިޑޭޓުންނަށް ވޯޓުދޭން ޖެހޭ\n- ސަރުކާރުގެ ވައުދުތައް ފުއްދަމުންދަނީ، އަދި އެކަންކަން ސަރުކާރަށް ހަނދާންކޮށްދޭނީ ވެސް އެމްޑީޕީ ކައުންސިލުން\n25 ފެބްރުއަރީ 2021 | ބުރާސްފަތި 21:32\nބޯހިޔާވަހިކަމަށް ހައްލު ލިބޭނެ - ކުޅުދުއްފުށި މޭޔަކުރަކަމަށް ވާދަކުރައްވާ އާތިފް\nބޯހިޔާ ވަހިކަމަށް އެދިއެދި ތިބި ޒުވާނުންނަށް އެ ފުރުސަތު އެމްޑީޕީގެ ކައުންސިލުން ހޯދައިދޭން\n25 ފެބްރުއަރީ 2021 | ބުރާސްފަތި 21:28\nކުޅުދުއްފުށި މޭޔަކުރަކަމަށް ވާދަކުރައްވާ އާތިފް ވާހަކަ ދައްކަވަނީ\n- މި ސަރުކާރުން ކުޅުދުއްފުއްޓަށް ސިޓީއެއްގެ ދަރަޖަ ދީފައިވޭ\n- ސިޓީ ކައުންސިލުން އެންމެ ފުރަތަމަ ކުރާނެ ކަމަކީ ތަރައްގީގެ ޕްލޭނެއް އެކުލަވާލުން\n- ރައްޔިތުންގެ ހިޔާލާއި ފަންނީ ބޭފުޅުންގެ ހިޔާލާއެކު ލޭންޑް ޔޫސް ޕްލޭނެއް އެކުލަވާލާނެ\n25 ފެބްރުއަރީ 2021 | ބުރާސްފަތި 21:26\n- ލާމަރުކަޒީ ނިޒާމް އުފަން ކުރިވި ބަޔަކީ ކުޅުދުއްފުށީ ރައްޔިތުން\n- ކުޅުދުއްފުށީގައި ބިން ހިއްކި ނަމަވެސް އެކަމުގެ މަންފާ ރައޔްިތުންނަށް ނުކުރޭ\n- ކުރީ ސަރުކާރުން ރައްޔިތުންގެ ބާރު ނިގުޅައިގެން\n- ކުރީ ސަރުކާރުގައި ރައްޔިތުންގެ ބާރު ކަނޑުވާލާ ފެނަކަ އޮފީހުން ގެވަޅު ކަނޑަން އިއުލާން ކުރި\n25 ފެބްރުއަރީ 2021 | ބުރާސްފަތި 21:25\nނ. މާޅެންދޫ ކައުންސިލަށް ވާދަކުރައްވާ ޝަކީލާ ވާހަކަ ދައްކަވަނީ\n- އެމްޑީޕީން އަންހެނުންގެ ހައްގުތަކަށް މަސައްކަތް ކުރައްވާ. އެހެންކަމުން މި އިންތިހާބަކީ ގިނަ އަންހެނުންތަކެއް ފެނިގެންދާނެ އިންތިހާބެއް.\n- ކުރިއަށް އޮތް ފަސް ހޮވަންވީ ސަރުކާރު ޖަވާބުދާރީ ކުރާނެ ބަޔެއްތޯ ނުވަތަ ސަރުކާރާއެކު މަސައްކަތް ކުރާ ބައެއްތޯ ސުވާލު ކުރަންޖެހޭ. މިއަދު ބޭނުންވަނީ ސަރުކާރާއެކު މަސައްކަތް ކުރާނެ ބައެއް.5އަހަރު ބޭކާރު ގޮތުގައި ވޭތު ކުރާނެ ބައެއް ނޫން. މިކަމާއި ދިވެހިން ވިސްނަން ޖެހޭ\n25 ފެބްރުއަރީ 2021 | ބުރާސްފަތި 21:16\nއެމްޑީޕީގެ ޓިކެޓްގައި އައްޑޫ ސިޓީގެ މޭޔަރަކަށް ވާދަކުރައްވާ އަލީ ނިޒާރު ވާހަކަދައްކަވަނީ\nމި ސަރުކާރާއެކު އުއްމީދު އެބައޮތް. އާ ކައުންސިލެއް އާ އުއްމީދަކާ އާ ބަޖެޓަކާއެކު މަޔޫސްވާކަށް ނުޖެހޭނެ.\n25 ފެބްރުއަރީ 2021 | ބުރާސްފަތި 21:12\nއައްޑޫ ސިޓީގެ ތަރައްގީގެ ޕްލޭންތައް ވަނީ ކުރެވިފައި. އައްޑޫ ސިޓީގެ މައްސަލަތައް ހައްލުކުރުމަށް މިހާރުވެސް މިދަނީ މަސައްކަތް ކުރަމުން.\n25 ފެބްރުއަރީ 2021 | ބުރާސްފަތި 21:11\nމާލެ ސިޓީގެ މޭޔަރުކަމަށް ވާދަކުރައްވާ އެމްޑީޕީގެ ކެންޑިޑޭޓް އަނަސް އަބްދުއްސައްތާރު ވާހަކަ ދައްކަވަނީ\nމާލޭގެ ރައްޔިތުންނަށް ހަމަހަމަ ބޯހިޔާވަހިކަން މި ސަރުކާރުން ފޯރުކޮށްދޭނެ - އަނަސް އަބްދުއްސައްތާރު\nފުލެޓްތައް މިނިސްޓަރުގެ ލިސްޓަށް ދެން ބަހާކަށް ފުރުސަތެއް ނުލިބޭނެ ކަމަށާއި، ހަމަހަމަކަމާއެކު މާލޭގެ ރައްޔިތުންނަށް ބޯހިޔާވަހިކަން ފޯރުކޮށްދެއްވާނީ މި ސަރުކާރުން.\n25 ފެބްރުއަރީ 2021 | ބުރާސްފަތި 21:05\nކޮވިޑް-19ގެ ސަބަބުން ސަރުކާރުގެ ހިދުމަތްތައް ލާމަރުކަޒު މުހިންމުކަން ފެނިއްޖެ - ރައީސް ސޯލިހު\nކޮވިޑް-19ގެ ސަބަބުން ސަރުކާރުގެ ހިދުމަތްތައް ލާމަރުކަޒު މުހިންމުކަން ފެނިއްޖެ. ވަކިން ޙާއްހަކޮއް ޞިއްޙީ ދާއިރާ ލާމަރުކަޒު ވުމުގެ ބޭނުންތެރިކަން ކަށަވަރު ވެއްޖެ. ރަށްރަށުގައި ވަކިން ޓާސްކް ފޯސް ތައް ހަދައިގެން ފުރިހަމަ ކުރި މުހިންމު މަސައްކަތްތައް ނުކުރިނަމަ އަތޮޅު ތަކުގެ ހާލަތު ގޯސްވެގެން ދިޔައީސް. މިކަމަށް ބޭނުންވާ ލާމަރުކަޒީ ޞިއްޙީ އިޖާބައަށް ސަރުކާރު މިވަނީ ފުރިހަމަ އަމާޒެއް ހިފާފައި. ސީޓީ ސްކޭންއާ އެމް.އާރު.އައި. އަދި މިނޫންވެސް މިފަދަ ހުރިހާ ވަސީލަތަކާއި އެއާއި އެކަށޭނަ ސްޕެޝަލިސްޓުންނަކީ ހަމައެކަނި މާލޭގެ ބިމުން ފެންނަ ހުވަފެނެއް. އެހުވަފެނުން ހޭލައި ޓަރޝަރީ5ހޮސްޕިޓަލެއްގެ ޒަރީއާއިން ރާއްޖެ މި ކަމުގައި ލާމަރުކަޒު ވާނެކަން އިރާދަކުރެއްވިއްޔާ އެއީ ކަށަވަރު ކަމެއް.\n25 ފެބްރުއަރީ 2021 | ބުރާސްފަތި 21:03\nއެންމެ ފުރަތަމަ ލާމަރުކަޒު ވާން ޖެހެނީ ތަރައްޤީ - ރައީސް ސޯލިހު\nމިގޮތުން އެންމެ ފުރަތަމަ ލާމަރުކަޒު ވާން ޖެހެނީ ތަރައްޤީ. އެ ތަރައްޤީގެ އަސާސަކީ ތައުލީމާ ހުނަރު. އިންސާނީ ވަޞީލަތް. ހަމައެހެންމެ ޞިއްޙީ ދާއިރާ. ދިރިއުޅުމުގެ އަސާސީ ޒަރޫރަތުތައް. ވިޔަފާރިއާ އިގްތިޞޯދީ ޙަރަކާތް. ދަތުރުފަތުރާ މުވާޞަލާތު ގެ ހުރިހާ ދާއިރާތައް - ރައީސް\n25 ފެބްރުއަރީ 2021 | ބުރާސްފަތި 21:01\nއެމްޑީޕީއަކީ ހެޔޮވެރިކަން ހޯދައި ދިން ޕާޓީ - ރައީސް ސޯލިހު\nއަޅުގަނޑުމެންނަކީ ދިވެހީންގެ މައްޗަށް ހިންގާ އަމްރު މައުރޫފުގެ މުރަނަ ވެރިކަން، ދިވެހި ރައްޔިތުންނާ އެކީ އެރައްޔިތުންގެ ބައިވެރިވުމާއެކު ހިންގާ ހެޔޮ ވެރިކަމަކަށް ފުރޮޅާލި ޕާޓީ. ރާއްޖެ އުފެދި އެކުލެވިފައި މިއޮތީ ލާމަރުކަޒީ ސިފަޔަށް. ރާއްޖޭގައި މީހުން ވަޒަންވެރިވެ އާބާދުވެފައިވަނީ ލާމަރުކަޒީ ސިފައަށް. ދިވެހީންގެ ތަބީއަތާ އެއް ބައްޓަމަށް ދިވެހީންގެ ކަންކަން ލާމަރުކަޒީ ނިޒާމަކުން މެނުވީ ނުހިންގޭނެ - ރައީސް\n25 ފެބްރުއަރީ 2021 | ބުރާސްފަތި 21:00\nލާމަރުކަޒު ނުވެ އޮތުމުން، އަތޮޅުތަކުގައި ތިބެ ރައްޔިތުން ތަކުލީފު އުފުލަން ޖެހޭ - ރައީސް ސޯލިހu\nލާމަރުކަޒު ނުވެ އޮތުމުން، އަތޮޅުތަކުގައި ތިބެ ރައްޔިތުން ތަހަންމަލު ކުރަންޖެހޭ ތަކުލީފުތައް އަޅުގަނޑުމެން އެމްޑީޕީ އަށް އަބަދުވެސް ވަރަށް ސާފު. އެ މަންޒަރާ އޭގެ ތަޖުރިބާ އަޅުގަނޑުމެން މި ތިބީ ކޮއްގެން. އަތުގައި ބާރުތައް ހިފެހައްޓައިގެން ތިބުމަށްވުރެ މާބޮޑު ނިޔަތެއް އަޅުގަނޑުމެންގެ އެބައޮތް. އެއީ، އޮތްނަމަ އޮތް ހުރަހެއް ގިރާކޮއް އެބާރުތައް އޭގެ ހަގީގީ މާނައިގައި އެންމެ ފުޅާކޮށް ރައްޔިތުންނަށް ދޫކޮއްލުން. އެއީ އަޅުގަނޑުމެން މާ ކުރިން ނިޔަތް ގަނެފައިވާ ތަރައްގީގެ އެންމެ ބޮޑު ޕްރޮޖެކްޓް .\n25 ފެބްރުއަރީ 2021 | ބުރާސްފަތި 20:58\nބާރުތަކާ ނިންމުންތައް މާދުރު، މާމަތީ އެހެން ތަނެއްގައި މަރުކަޒުވެ ހިފެހެއްޓިފައި އޮތުމުން ހަގީގަތުގައި އެ ހިފަހައްޓައި އޮބަހެއްޓެނީ މިނިވަންކަން-ތަރައްގީއާ ކުރިއެރުން: ރައީސް\nއަމިއްލަ ކަންކަން އަމިއްލަ ބާރުގައި ގާތުން ނިމުމަށް ޢާންމު އިންސާނީ ފިކުރު އަބަދުވެސް ދީލެމުންދޭ. އެހެން ވާންފެށީ އިއްޔެއަކު މިއަދަކު ނޫން. މި އެދުމައް ގެނެވޭ ގާނޫނީ ހަމައާ، އިދާރީ ތަރުތީބަށް ކިޔާ ނަމަކީ ލާމަރުކަޒީ ނިޒާމް. ބާރުތަކާ ނިންމުންތައް މާދުރު، މާ މަތީ އެހެން ތަނެއްގައި މަރުކަޒުވެ ހިފެހެއްޓިފައި އޮތުމުން ހަގީގަތުގައި އެ ހިފަހައްޓައި އޮބަހެއްޓެނީ މިނިވަންކަން - ތަރައްގީއާ ކުރިއެރުން - ރައީސް\n25 ފެބްރުއަރީ 2021 | ބުރާސްފަތި 20:56\nލާމަރުކަޒުކުރުމަކީ އެމްޑީޕީގެ ހުވަފެނެއް - ރައީސް\nލާމަރުކަޒުކުރުމަކީ އެމްޑީޕީގެ ހުވަފެނެއް. އެ މަސައްކަތް ކުރުމަށް އެމްޑީޕީން މިދަނީ މަސައްކަތް ކުރަމުން\n25 ފެބްރުއަރީ 2021 | ބުރާސްފަތި 20:52


Newcastle ah fahu Saudi in ithuru club thakeh gannanee | Mihaaru\nވަލީއަހުދު މުހައްމަދު ބިން ސަލްމާން (ވ) އާއި ފީފާގެ ރައީސް ޖިއާނީ އިންފަންޓީނޯ ވޯލްޑް ކަޕްގެ މެޗެއްގެ ތެރެއިން.--\nނިއުކާސަލަށް ފަހު ސައުދީން އިތުރު ކްލަބްތަކެއް ގަންނަނީ\n23 މެއި 2020 - 13:215comments\nލަންޑަން (މެއި 23) - އިންގްލެންޑުގެ ނިއުކާސަލް ޔުނައިޓެޑް، ސައުދީ އަރަބިއްޔާ ވަލީ އަހުދު މުހައްމަދު ބިން ސަލްމާންގެ ހިއްސާ އޮތް ކުންފުންޏަކަށް ވިއްކާލި ޑީލް ނިމުމާ އެކު ސައުދީން އިތުރު ފުޓްބޯޅަ ކްލަބްތަކެއް ގަތުމުގެ މަސައްކަތްތަށް ފަށާނެ ކަމަށް މީޑިއާ ރިޕޯޓްތައް ބުނެފި އެވެ.\nއަމަންޑާ ސްޓަވިލީސްގެ ޕީސީޕީ ކެޕިޓަލް ޕާޓްނާސްގެ މެދުވެރިކޮށް މުހައްމަދު ބިން ސަލްމާން ނިއުކާސަލް ގަންނަން ހަރަދުކުރަނީ ސައުދީ ޕަބްލިކް އިންވެސްޓްމަންޓް ފަންޑް (ޕީއައިއެފް) އިންނެވެ. މައިކް އެޝްލީގެ ސްޕޯޓްސް ޑައިރެކްޓުން ނިއުކާސަލް ވިއްކާލި ޑީލް ޕްރިމިއާ ލީގުން މިހާރު ވަނީ އެޕްރޫވްކޮށްފަ އެވެ. އަދި ރަސްމީކޮށް އަންނަ މަހު އެއް ވަނަ ދުވަހު އެ ކަން އިއުލާންކުރާނެ އެވެ. އެޝްލީ، 2007 ވަނަ އަހަރު 134 މިލިއަން ޕައުންޑަށް ގަތް ނިއުކާސަލް ވިއްކާލީ 300 މިލިއަން ޕައުންޑަށެވެ.\nރިޕޯޓްތައް ބުނާގޮތުން ކުރިއަށް އޮތްތަނުގައި ސަލްމާންގެ ހިއްސާގެ ގޮތުގައި ނިއުކާސަލްގައި އޮންނާނީ 80 ޕަސެންޓް އެވެ. ބާކީ 20 ޕަސެންޓް ހިއްސާކުރަނީ އަމަންޑާ އާއި ރިއުބެން ބްރަދާސްގެ ތެރެއިން ކޮންމެ ބަޔަކަށް 10 ޕަސެންޓް ލިބޭ ގޮތަށެވެ.\nNewcastle vikkaalun: bodu nufoozah kalhieh\nޕްރިމިއާ ލީގުން ނިއުކާސަލްގެ މި ޑީލް ރަޖިސްޓްރީކޮށްދީފައިމިވަނީ އެކަން ނުކޮށްދޭން ގިނަ ފަރާތްތަކުން ގޮވާލައިފައި ވަނިކޮށެވެ. އެ ގޮތުން އިންސާނީ ހައްގުތަކަށް މަސައްކަތްކުރާ ޖަމިއްޔާ އެމްނެސްޓީ އިންޓަނޭޝަަނަލާއި މީގެ ދޮޅު އަހަރު ކުރިން މަރާލި ނޫސްވެރިޔާ ޖަމާލް ހާޝުގުޖީގެ އަންހެނުން ވެސް ވަނީ މިއީ ސައުދީން ވަކި އެޖެންޑާއެއް ހާސިލްކުރަން ކުރާ ކަމެއް ކަމަށް ބުނެފަ އެވެ. ފުޓްބޯޅައިގެ ތެރެއަށް ވަދެ ސައުދީން ފޮރުވަން މަސައްކަތްކުރަނީ އެ ގައުމުން ހިންގާ ލާއިންސާނީ އަމަލުތައް ކަމަށް އެމްނެސްޓީން ބުނެ އެވެ.\nޔުއޭއީގެ ސަރުކާރު ހިއްސާވާ ގޮތަށް އޮތް ސިޓީ ފުޓްބޯލް ގްރޫޕުން ވެސް އަންނަނީ ދުނިޔޭގެ އެކި ގައުމުތަކުން ފުޓްބޯޅަ ކްލަބްތައް ގަންނަމުންނެވެ. އެންމެ ފުރަތަަމަ ޕްރިމިއާ ލީގުގެ މެންޗެސްޓާ ސިޓީ ގަތުމަށް ފަހު އެ ފަހުން ވަނީ ދުނިޔޭގެ އެކި ކަންކޮޅުތަކުން އިތުރު ހަތް ޓީމު ގަނެފަ އެވެ.\nސައުދީގެ ޝާހީ އާއިލާގެ ފަރާތުން އަމީރު ވަލީދު ބިން ތަލާލް، ފްރާންސްގެ ކްލަބެއް ކަމަށްވާ މާސޭ ގަންނަން އަންނަނީ މަޝްވަރާކުރަމުންނެވެ. މި ޑީލަށް ވެސް ހަރަދުކުރާނީ ސައުދީގެ ޕީއައިއެފް އިންނެވެ. މިއީ ސައުދީގެ ވިޝަން 2030 ޕްރޮޖެކްޓްގެ ތެރެއިން ކުރެވޭ މަސައްކަތެވެ. މި ޕްރޮޖެކްޓްގެ ތެރެއިން ކުރިއަށް އޮތްތަނުގައި ސްޕެއިނާއި ޕޯޗުގަލް، ސްވިޒަލެންޑާއި އަދި ބެލްޖިއަމްގެ ޓީމުތައް ގަންނާނެ ކަމަށް ރިޕޯޓްތައް ބުނެ އެވެ.\nއިތުރު ލިޔުންތައް ސައޫދީ އަރަބިއްޔާ އިންގްލިޝް ޕްރިމިއާ ލީގް ނިއުކާސްލް


Bilun nafrathu huttuvumuge aslu magsadhu furihama nuvaane: MP Naseem - vNews.mv\nބިލުން ނަފްރަތު ހުއްޓުވުމުގެ އަސްލު މަގްސަދު ފުރިހަމަ ނުވާނެ: މެމްބަރ ނަސީމް\nފާތިމަތު ނަހުދާ ފާއިޒް 30 July 2021, 19:04\nނަފްރަތު އުފެއްދުން ހުއްޓަންޖެހޭ ކަމަށާއި، އެކަން ހިތުގެއަޑިން ގަބޫލުކުރައްވާ ކަމަށާއި، ނަމަވެސް ނަފްރަތުގެ އަމަލުތައް ހުއްޓުވުމަށް، ގާނޫނުލްއުގޫބާތަށް އިސްލާހު ގެނައުމަށް މަޖިލީހަށް މިހާރު ހުށަހަޅާފައިވާ ބިލުން ނަފްރަތު ހުއްޓުވުމުގެ އަސްލު މަގްސަދު ފުރިހަމަ ވާނެކަމަށް ގަބޫލު ނުކުރައްވާ ކަމަށް ރައްޔިތުންގެ މަޖިލީހުގެ ތުލުސްދޫ ދާއިރާގެ މެމްބަރު އިބްރާހީމް ނަސީމް ވިދާޅުވެއްޖެއެވެ.\nވިޓީވީގެ "ގޮނޑިކޮޅު" ޕްރޮގްރާމްގައި ވާހަކަ ދައްކަވަމުން މެމްބަރު އިބްރާހިމް ނަސީމް ވިދާޅުވީ، ނަފްރަތު އުފެއްދުމަކީ ހުއްޓަންޖެހޭ ކަމެއް ކަމަށާއި، ނަމަވެސް ހުއްޓަންޖެހޭނީ ވަކި ދާއިރާއަކުން އުފެދޭ ނަފްރަތު އެކަނި ނޫންކަމަށެވެ.\nމިކަމާ ގުޅޭގޮތުން ދިރާސާކުރެވި، ގިނަ އަދަދެއްގެ އިލްމުވެރިންނާއި ބައްދަލުކުރެވިފައިވާނެ ކަމަށާއި، ނަފްރަތު އުފެއްދުން ހުއްޓުވަން ޖެހޭކަމަށް ހުރިހާ އިލްމުވެރިންވެސް އިއްތިފާގުވެވަޑައި ގަންނަވާކަމަށް މެމްބަރ ނަސީމް ވިދާޅުވިއެވެ.\nނަމަވެސް ބިލް ޑްރަފްޓް ކުރެވިފައި އޮތްގޮތުން މިބިލުން އެހެންކަމެއް ނުކުމެ މަގްސަދު ހާސިލްނުވެ، ގައުމު ބޮޑު ދާހިލީ ހަމަނުޖެހުމަކަށް ގޮސްދާނެކަމަށް ބަލައި، ބިލާއި ބެހޭގޮތުން ބަޔާން ނެރެފައިވާނީ ގައުމީ ވިސްނުން ކުރިއަށްނެރެ، މިކަމަކީ ގައުމީ ކަމެއް ގޮތުގައި ދެކިގެން ކަމަށް ނަސީމް ވިދާޅުވިއެވެ.\nނަސީމް ވިދާޅުވީ، ބިލް މިހާރު ޑްރާފްޓް ކުރެވިފައިވާ ގޮތުން، ބިލް ފާސްވާނެކަމަށް ދެކިވަޑައިނުގަންނަވާ ކަމަށެވެ.\nގިނަ ކައުންސިލްތަކުން ނަފްރަތުގެ ބިލް މިހާރު އޮތްގޮތަށް ފާސްވާން ނޭދޭކަމަށް ބުނެ ބަޔާން ނެރެފައިވާއިރު، އެއީ ރައްޔިތުންގެ ވިސްނުން ކަމަށާއި، ބިލް ފާސްވާން ޖެހޭނީ މަޖިލީހުގެ މެމްބަރަކު ބޭނުންވެގެން ނުވަތަ ނުވެގެން ނޫންކަމަށް މެމްބަރު ނަސީމް ވިދާޅުވިއެވެ.\nމިހާރު އެ ޑްރާފްޓް އޮތްގޮތުން އެ ފާސް ވާނެ ކަމަކަށް އަޅުގަނޑަކަށް ގަބޫލެއް ނުކުރެވޭ. އެއީ ކޮންމެހެން ރައްޔިތުންގެ މަޖިލީހުގެ މެމްބަރުން އެގޮތަށް ބޭނުންފުޅު ވާތީ ނުވަތަ ބޭނުންފުޅު ނުވާތީ އެއް ނޫން. ކޮންމެ ކަމެއްގަވެސް ބަލަން ޖެހޭނެ ރައްޔިތުންގެ ވިސްނުން ހުރި ގޮތް.\nރައްޔިތުންގެ މަޖިލީހުގެ ތުލުސްދޫ ދާއިރާގެ މެމްބަރު އިބްރާހިމް ނަސީމް\nސިޔާސީ މަސްރަހް ހޫނުވެގެން ދާއިރު ވަކި ޕާޓީއަކަށް ނިސްބަތްނުވެ އަމިއްލަ މެމްބަރެއް ގޮތުގައި ހުރުމަކީ ފަސޭހަކަމެއް ނޫން ކަމަށްވެސް މެމްބަރ ވިދާޅުވިއެވެ. ވަކި ޕާޓީއަކަށް ނިސްބަތްނުވި ކަމުގައިވިޔަސް، ކޮންމެ ދިވެއްސަކީވެސް ކޮންމެސް ޕާޓީއެއްގެ ފިކުރެއް ހުންނަ މީހެއްކަމަށް ތުލުސްދޫ ދާއިރާގެ މަޖިލިސް މެމްބަރު ވިދާޅުވިއެވެ.


SunOnline: Zaid ah dhauva kuranee fandiyaaru Ali hameed aa eku dhehkki vaahaka thah vihkkan ulhumun\nޒައިދަށް ދައުވާ ކުރަނީ ފަނޑިޔާރު އަލީ ހަމީދާއެކު ދެއްކި ވާހަކަތައް ވިއްކަން އުޅުމުން\nފާތިމަތު ސައީދު 03 May 2017, 13:22\n22 ފެބްރުއަރީ 2017: ޒައިދު ކޯޓަށް ހާޒިރު ކުރުމަށް މާލެ ގެނައުން --- ސަން ފޮޓޯ/ އިހްތިޝާމް މުހައްމަދު\nމާލޭ ސިޓީގެ މެދު ހެންވޭރު ދާއިރާގެ ކައުންސިލަރު ޒައިދުލް އަމީންގެ މައްޗަށް ދައުލަތުން ތިން ދައުވާއެއް ކޮށްފައި ވަނީ ސުޕްރީމް ކޯޓުގެ ފަނޑިޔާރު އަލީ ހަމީދާ ދެކެވުނު ވާހަކަތެކެއް ވިއްކަން އުޅުމުން ކަމަށް ދައުލަތުން ކުރި ދައުވާގައި ބުނެފި އެވެ.\nޒައިދުގެ މައްޗަށް އުފުލާފައި ވަނީ، ހުއްދަ ނޫން ގޮތުގައި މައުލޫމާތު ހާމަ ކުރަން އުޅުމުގެ ދައުވާ އާއި ހުއްދަ ނޫން ގޮތުގައި މައުލޫމާތު ހޯދުމުގެ ދައުވާ އާއި ގާނޫނީ ބާރު ހިންގުމަށް ދަތިކުރަން އުޅުމުގެ ދައުވާ އެވެ.\nދައުލަތުން ޒައިދުގެ މައްޗަށް ދައުވާ އުފުލި ސަބަބެއް ކަމަށް ދައުވާގައި ބުނެފައި ވަނީ ފަނޑިޔާރު އަލީ ހަމީދު ދެއްކި ކަމަށް ޒައިދު ބުނާ ވާހަކަތަކެއް ރިކޯޑު ކުރި ކަމަށް ބުނެ އެ ރިކޯޑިންގް އެކި ފަރާތްތަކަށް ވިއްކަން މަސައްކަތް ކުރުމެވެ.\nއެމައްސަލާގައި ކްރިމިނަލް ކޯޓުގައި ކުރިއަށް ގެންދަނީ އަޑުއެހުންތައް ސިއްރުކޮށްގެންނެވެ. އެންމެ ފަހުން ބޭއްވި އަޑުއެހުމުގައި ދައުލަތުން ވަނީ ސިއްރު ދެ ހެއްކެއް ހުށަހަޅައިފަ އެވެ.\nޒައިދުގެ މައްޗަށް ހުއްދަ ނޫން ގޮތުގައި މައުލޫމާތު ހާމަ ކުރަން އުޅުމުގެ ދައުވާ އުފުލާފައި ވަނީ ގާނޫނުލް އުގޫބާތުގެ 232 ވަނަ މާއްދާގެ ދަށުންނެވެ. އަދި ހުއްދަ ނޫން ގޮތުގައި މައުލޫމާތު ހޯދުމުގެ ދައުވާ އުފުލާފައި ވަނީ 233 ވަނަ މާއްދާގެ ދަށުންނެވެ. އަދި ގާނޫނީ ބާރު ހިންގުމަށް ދަތިކުރުމުގެ ދައުވާ އުފުލާފައި ވަނީ ގާނޫނުލް އުގޫބާތުގެ 533 ވަނަަ މާއްދާގެ ދަށުންނެވެ.\nއެ ތިން ދައުވާ ޒައިދުގެ މައްޗަށް ސާބިތު ވެއްޖެ ނަމަ ދެވޭނެ އެންމެ ބޮޑު އަދަބަކީ ތިން އަހަރަށް ޖަލަށް ލުމެވެ. އަދި އަދަބު ކަނޑައެޅުމުގެ އަސާސީ މިންގަނޑަށް ބަލާއިރު ކޮންމެ ދައުވާއެއް ސާބިތުވިޔަސް ހަތަރު މަހާ 24 ދުވަހަށް ޖަލަށް ލެވޭނެ އެވެ.


Miskiyy maraamaathah budget eh neh, Faisaa hoadhan Telethoan eh\nމިސްކިތް މަރާމާތަށް ބަޖެޓެއް ނެތް، ފައިސާ ހޯދަން ޓެލެތޯނެއް\nމާލެ ސިޓީ ކައުންސިލްގެ ހަތަރު ވަނަ ދައުރަށް ހަ މަސް ފުރުމާއި ގުޅިގެން ރޭ ބޭއްވި ރަސްމިއްޔާތެއް\nމާލެ ސިޓީގެ މިސްކިތްތައް މަރާމާތު ކުރުމަށް ބޭނުންވާ ބަޖެޓް ހޯދަން އެކަމަށް ހާއްސަކޮށް ޓެލެތޯނެއް ބޭއްވުމަށް ނިންމާފައިވާ ކަމަށް މާލެ ސިޓީ ކައުންސިލުން ބުނެފި އެވެ. އެ ކައުންސިލުން މިކަން ހާމަ ކޮށްފައިވަނީ މާލެ ސިޓީ ކައުންސިލްގެ ހަތަރު ވަނަ ދައުރަށް ހަ މަސް ފުރުމާއި ގުޅިގެން ރޭ ބޭއްވި ރަސްމިއްޔާތުގައި މާލޭގެ މޭޔަރު ޑރ. މުހައްމަދު މުއިއްޒު އެވެ.\nމުއިއްޒު ވިދާޅުވީ މާލެ ސިޓީގެ މަރާމާތަށް ވަރަށް ބޮޑު އިސްކަމެއް އޮތް ނަމަވެސް އެކަމަށް އެކަށީގެންވާ ބަޖެޓެއް ސަރުކާރުން ދީފައިނުވާ ކަމަށެވެ. އެއީ ވަރަށް ބޮޑު ކަންބޮޑުވުމެއް ކަމަށްވެސް ވިދާޅުވިއެވެ. އަދި މިސްކިތްތައް މަރާމާތުކުރުން ދޫކޮށްލައިގެން ނުހުންނަވާނެ ކަމަށް ވިދާޅުވިއެވެ.\nމުއިއްޒު ވިދާޅުވީ މިސްކިތްތަކުގެ މަރާމާތަށް ބަޖެޓް ހޯދުމަށް ހާއްސަ މަސައްކަތްތަކެއް ކުރުމަށް ނިންމާފައިވާ ކަމަށެވެ. އެ ގޮތުން އެކަމަށް ހާއްސަ ފޯރަމެއް ކުރިއަށް ގެންދަން ނިންމާފައިވާ ކަމަށް ވިދާޅުވިއެވެ. އަދި ފޯރަމް ޓެލެތޯނެއްގެ ގޮތުގައި ޓީވީ މެދުވެރިކޮށް ކުރިއަށް ގެންދަން މަސައްކަތް ކުރައްވާނެ ކަމަށެވެ. ފޯރަމް ކުރިއަށް ގެންދާނީ ވިޔަފާރިވެރިންނާއި އާންމު ރައްޔިތުންނަށް ހުޅުވާލައިގެން ކަމަށްވެސް ވިދާޅުވިއެވެ.\nމި ފޯރަމް އޮންނާނީ އަންނަ މަހުގެ 10 ވަނަ ދުވަހު ސަލްޓަންޕާކުގައެވެ. ފޯރަމްގެ ތެރެއިން މިސްކިތްތަކަށް އާންމުންނަށް އެހީތެރިވެދާނެ އެވެ. ފައިސާއާ ތަކެތީގެ ގޮތުން އެހީތެރިވެވޭއިރު މިސްކިތް މަރާމާރު ކުރުމަށް ބޭނުންވާ ވިޔަފާރިތަކަށް އެ ފުރުސަތުވެސް އޮންނާނެ ކަމަށް މުއިއްޒު ވިދާޅުވިއެވެ.\nމާލެ ސަރަހައްދުގައި ހިމެނޭ 42 މިސްކިތް ކުރިއަށް އޮތް ރޯދަ މަހުގެ ކުރީން މަރާމާތުކޮށް ނިންމުމަށް އަމާޒު ހިފާފައިވާ ކަމަށްވެސް ވިދާޅުވިއެވެ.\nޑރ. މުހައްމަދު މުއިއްޒު މިސްކިތް މާލޭ ސިޓީ + މާލޭ ސިޓީ ކައުންސިލް މާލޭގެ މޭޔަރު\nހިލޭ ސާބަހަށް މިސްކިތްތަކުގައި މަސައްކަތް ކުރަން އުސޫލެއް\nބަދަލު ހޯދަން ދައުވާ ކުރާނަން: އެޗްޑީސީން


އައްޑުއަތޮޅު ހުޅުމީދޫ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ މުޙަންމަދު ނަޝީދު ދެއްކެވި ވާހަކަފުޅު - The President's Office\nއައްޑުއަތޮޅު ހުޅުމީދޫ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ މުޙަންމަދު ނަޝީދު ދެއްކެވި ވާހަކަފުޅު\n22 އޭޕްރިލް 2009، ރިފަރެންސް: PRO/RMN/2009/103\nމާގިނަދުވަސްތަކެއްނުވާނެ، މީގެ މަސްތަކެއް ކުރީގައި، ތިޔަބޭފުޅުން ހަނދުމަފުޅު ހުންނާނެ، ހަމަ އަޅުގަނޑު ހަމަ މިތަނުގައި ތިޔަބޭފުޅުންނާ ވާހަކަތަކެއް ދެއްކީމު. އަޅުގަނޑު ވަރަށް ބާރަށް އެދުވަހު ފަށަމުން ދެންނެވީމު، އިރާދަކުރެއްވިއްޔާ 11 ނޮވެމްބަރ 2008 ވާ އަންގާރަ ދުވަހު ދެން މިރާއްޖޭގެ ރައީސުލްޖުމްހޫރިއްޔާ ކަމުގެހުވާ ކުރާނީ އަޅުގަނޑޭ. އަޅުގަނޑުމެން ރައްޔިތުންނަށްވީ ފުރަތަމަ ވަޢުދަކީ އެއީ. އަޅުގަނޑުމެންނަށް ފެނުނީ، ރާއްޖޭގެ ރައްޔިތުންގެ ތެރެއިން ވަރަށްގިނަބަޔަކު އެދިއެދި ތިބީ، ރާއްޖޭގައި ޒަމާނުއްސުރެ ފަށައިގެން ވެރިކަން ހިނގަމުންއަންނަ ގޮތާއި އަދި އެވެރިކަމުގައި މިދިޔަދިގު 30 އަހަރު ތިއްބެވި ބޭފުޅުން ބަދަލުކުރާންކަން. އެބަދަލު ބޭނުންވެގެން ފުރަތަމަ ފިޔަވަޅުގައި ރައްޔިތުން އުޅުނީ. އެބަދަލު ގެނެސްދިނުމަށްޓަކައި، އަޅުގަނޑުމެން ފިކުރުތަކެއްކުރީމު، ވިސްނުންތަކެއްވިސްނީމު.\nއަޅުގަނޑު އެދުވަހު އައިސް، ތިޔަބޭފުޅުން އަރިހުގައި އެވާހަކަ ދެންނެވީ، އެއިންތިޚާބުގައި އަޅުގަނޑުމެން ބައިވެރިވެފައި އެވާހަކަ ދެންނެވީ، އަޅުގަނޑުމެންނަށް އެއީ، ކުރެވިދާނެ ކަމެއްކަމަށް ލަފާކުރެވުނީމާ. އެއީ، އަޅުގަނޑުމެން ކުރާނެކަމެއްކަމަށް އަޅުގަނޑުމެން ނިންމީމާ. ހަމައެފަދައިން، އެ އިންތިޚާބުގައި އަޅުގަނޑުމެން ތިޔަބޭފުޅުންނަށް އިތުރު މަޢުލޫމާތުތަކެއް، ނުގުތާތަކެއް ހުށަހަޅަމުން ގެންދިޔައިމު. އަޅުގަނޑުމެން ވަޢުދުތަކެއް ތިޔަބޭފުޅުންނަށްވީމު.\nއެނގިވަޑައިގަންނަވާނެ، އެމް.ޑީ.ޕީ.އަކީ ދިވެހިރައްޔިތުންގެ ޑިމޮކްރެޓިކް ޕާޓީއަކީ، އަޅުގަނޑު އެޕާޓީއަށް ނިސްބަތްވާ ޕާޓީ. އަޅުގަނޑު ރައީސުލްޖުމްހޫރިއްޔާ ކަމުގައި މިހުންނަނީ އެޕާޓީގެ ރިޔާސީ ކެންޑިޑޭޓުގެގޮތުގައި ވާދަކޮށްގެން، ތިޔަބޭފުޅުން އަޅުގަނޑަށް ވޯޓު ދެއްވީތީވެ، އެޕާޓީގެ މެންބަރެއްގެ ގޮތުގައި. އަޅުގަނޑުމެން އެ ޕާޓީގެ ފަރާތުން ރައްޔިތުންނަށް ހުށަހެޅީ، ތަޞައްވުރެއް، ވިސްނުމެއް، ފިކުރެއް، މަންޒަރެއް. އަޅުގަނޑުމެން ބުނީ، މިއޮތީ އަޅުގަނޑުމެންގެ މެނިފެސްޓޯއޭ، މިއޭ ގިނަޕާޓީ އެކުލެވޭ ސިޔާސީ ނިޒާމެއްގައި ކަންކުރާ ގޮތަކީ. ވެރިކަމަށް އައުމުގެ ކުރީގައި ސަރުކާރު ހިންގުމާ ހަވާލުވުމުގެ ކުރީގައި ޕާޓީތަކުން ރައްޔިތުންނަށް ހުށަހަޅަނިއްޔޭ، އެޕާޓީއެއް ވެރިކަމަށް އައީމާ، އަތުވެއްޖެނަމަ، ކަންކުރާނެގޮތުގެ ތަޞައްވުރެއް. ރައްޔިތުން ވޯޓުދެނީ ރައްޔިތުންނަށް ހުށަހެޅޭ މިދަންނަވާ ތަޞައްވުރުތަކުގެ ތެރެއިން، މަންޒަރުތަކުގެ ތެރެއިން، އުންމީދުތަކުގެ ތެރެއިން، ރައްޔިތުންނަށް އެންމެ ގަބޫލުކުރެވޭ އުންމީދަކަށޭ.\nއަޅުގަނޑުމެންގެ މެނިފެސްޓޯ، ސިޔާސަތު ގަބޫލުކޮށްގެން، އަޅުގަނޑުމެންނާއެކުވި ހުރިހާ އެހެން ސިޔާސީ ޕާޓީއެއްވެސް އަޅުގަނޑުމެންނާ އެކުވި. ބައެއްބޭފުޅުން އަޅުގަނޑުމެންނާ ބައިވެރިވެ ވަޑައިގެންނެވީ އެއްވެސް ޝަރުޠަކާނުލައި. އަނެއްބައި ބޭފުޅުން އެބޭފުޅުންގެ ވަޒީރުންކޮޅެއް އަޅުގަނޑުމެންގެތެރޭގައި ހިމެނުމަށްއެދި ވާހަކަދައްކަވަމުން. ހުރިހާ ބޭފުޅުންމެ އެއްބަސްވެވަޑައިގެންނެވި އެއްކަމަކީ، އަޅުގަނޑުމެންގެ ސިޔާސަތަށް ހުރިހާ ޕާޓީއަކުންވެސް ތާއީދުކުރާކަމަށް. އެހެންވީމާ، ޑޮކްޓަރ ޑީ.ޑީ އެވިދާޅުވިފަދައިން، މި ސަރުކާރު ދެމިއޮންނަނީ އެންމެ ބޭނުމަކަށް. އެއީ، އަޅުގަނޑުމެން ތިޔަބޭފުޅުންނަށް ވެފައިވާ ވަޢުދުތައް ފުއްދުމަށް. އަޅުގަނޑުމެން ތިޔަބޭފުޅުންނަށް ޚިދްމަތްކުރުމަށް.\nއަޅުގަނޑުމެން ސަރުކާރު ހިންގަމުންދާއިރުގައި އެންމެ ހިނދުކޮޅެއްގައިވެސް އަޅުގަނޑުމެންގެ ހަނދާނުން ނެއްޓިގެނެއްނުދޭ، މި ސަރުކާރަށް ލިބޭ ކޮންމެ ފައިސާފޮއްޗަކީވެސް، ޙަޤީޤަތުގައި ތިޔަބޭފުޅުންގެ ފައިސާކަން. ތިޔަބޭފުޅުންގެ މުއްސަނދިކަން. ތިޔަބޭފުޅުންގެލާރި. ތިޔަބޭފުޅުން އަޅުގަނޑުމެންނާ ހަވާލުކުރެއްވީ، އެފައިސާ ހަމަހަމަކަންމަތީގައި އިޚްލާޞްތެރިކަމާއެކު ޚިޔާނާތްތެރިނުވެ، އަމާނާތެއްގެގޮތުގައި ދެކިގެން ހެޔޮގޮތުގައި ރައްޔިތުންގެ ރަނގަޅުގައި ބޭނުންކުރުމަށް. އަޅުގަނޑުމެން ކުރަމުން މިއަންނަކަމަކީ މިދެންނެވީ. ތިޔަބޭފުޅުންގެ ޚާދިމުންގެގޮތުގައި ތިޔަބޭފުޅުންގެ ނޯކިރީންގެގޮތުގައި މަސައްކަތްކޮށް، އަޅުގަނޑުމެންގެ އުންމީދު، އެއީ، މިރާއްޖޭގެ ޙަޤީޤަތަކަށްހެދުމަށް، އަނެއް ދިވެހިރާއްޖެ ދުށުމަށް. އަޅުގަނޑުމެން ދައްކަމުން ދިޔައިމު، ބޯހިޔާވަހިކަން އަޅުގަނޑުމެން ފޯރުކޮށްދޭނަމޭ، ޑްރަގުގެ ވަބާއިން ޒުވާނުން ސަލާމަތްކޮށްދޭނަމޭ، ދަތުރުފަތުރުގެ ނިޒާމުން ގުޅިފައި ލާމެހިފައިވާ ރާއްޖެއަކަށް ދިވެހިރާއްޖެ ހަދާދޭނަމޭ. އަޅުގަނޑުމެން ބުނަމުން އައިމު، ބޭސް ސިޓީއަށް ސަލާންޖެހުން، ފޮތްލިސްޓަށް އާދޭސްކުރުން، ދިރިއުޅުން ހާސްކަންމަތީގައި އާރާސްތުކުރަމުން ގެންދިޔުން އެއީ، އަޅުގަނޑުމެން އެދޭ ދިވެހިން، އަޅުގަނޑުމެން މި އުންމީދުކުރާ އަނެއް ދިވެހިރާއްޖޭގެ ދިވެހިން ދިރިއުޅޭނެ ގޮތެއްނޫނޭ، އުޅެންވީގޮތެއްނޫނޭ.\nއަޅުގަނޑުމެން މިވާހަކަތައް ދެއްކިފަހުން މިހާރު ހަމަސްދުވަސް ވެއްޖެ. ސަރުކާރު ބަދަލުވެއްޖެ. އެކަމަކު އަޅުގަނޑު ހަމަ ތިޔަބޭފުޅުންނާ އެއްވަރަށް ގަބޫލުކުރަން އެއްވެސްކަމެއް ތިޔަބޭފުޅުންނަށް އެނގިވަޑައިގަންނަވާވަރަކަށް ބަދަލެއްނުވި. މަގެއްވެސް ނުހެދުނު. ނަރުދަމައެއްވެސް ނޭޅުނު. ޓީޗަރުންނެއްވެސް، ސްކޫލެއްވެސް ވަކި ރަނގަޅުވީކީއެއްނޫން. ހެލްތްސެންޓަރުވެސް ރަނގަޅުވީކީއެއްނޫން. މަދިރީގެ އުނދަގުލުން ސަލާމަތްވީކީއެއްވެސްނޫން. ރަށުގެބިން ހެޔޮގޮތުގައި ބޭނުންކުރެވުނީކީވެސްނޫން. މިތަނުން ފުރައިގެން އެއޮތް ގދ. ހިތަދޫއަށްގޮސްލާފައި އެނބުރި ރަށަށްއައިސް އަންހެނުންނާއެކީގައި ނިދާލެވޭގޮތެއް ވީކީއެއްވެސް ނޫން. އަދި އަންހެނުންނަށް ފިރިމީހާއާއެކީ އުޅެވޭގޮތެއް ވީކީއެއްވެސްނޫން. ޖެހިގެން އޮތް ހެރެތެރޭގައި އެ ރިޒޯޓު ހުޅުވައި، އަދި މިއޮތް އައްޑޫ ގަން އެއަރޕޯޓު ތަރައްޤީކޮށް، އެ އެއަރޕޯޓަށް ބައިނަލްއަޤްވާމީ ބޯޓުފަހަރު ޖައްސައި، މިހޮޓާތައް ފުރޭގޮތް ވީކީއެއްވެސް ނޫން. ވިލިނގިލި ހުޅުވުނީކީ އެއްވެސްނޫން. ތިޔަބޭފުޅުންނާއެކީގައި އަޅުގަނޑު ހަމަ އެންމެބޮޑަށް ގަބޫލުކުރަނީ މިކަންތައްތައް ތިޔަބޭފުޅުންގެ މަންޒަރަށް، ތިޔަބޭފުޅުންނަށް އިޙްސާސްވާ މިންވަރަށް މިއަދު އަދި ފުރިހަމަވެފައެއްނެތް. އެއީ، އަޅުގަނޑުމެން އެކަންކުރާގޮތުން.\nއަޅުގަނޑު ރަށްޓެހި މީދޫބޭފުޅުން، ހުޅުދޫ ބޭފުޅުން ބައިވަރު. އަދި އަޅުގަނޑުގެ ގާތްތިމާގެ މީހުންނާ، ޅިޔަނުންނާ، ފަހަރިންނާ، އެއްބަފާ އެއްބަނޑު މީސްމީހުންކައިރީގައި ކަލެއަށް މިއޭ، އޭނައަށް މިއޭ، އޭނައަށް މިއޭ، ކޮންމެމީހެއްގެއަތަށް ވިއްސަކަށް ތިރީހަކަށް މިލިޔަންރުފިޔާ ދީފައި އައިސް މިރަށުގައި ރައްޔިތުންގެ ލޮލުގައި އަނދުނެއް އަޅުވާލަން މިތަން ކޮނެލަބަލާށޭ، ޖައްރާފުގެނެސް މިތާނގައި ބާއްވާލަބަލާށޭ، އެތަނުންމަގެއް ކޮށާލަބަލާށޭ. އަދި މިވެނި ސްކޫލެއްގައި ބިންގާއަޅާލާފައި، އެވެނިތަނެއްގައި އެވެނިކަމެއްކޮށްލާފައި، ރައްޔިތުންނަށް ދަޅަދައްކަބަލަހަރޭ. އެކަން އަޅުގަނޑުމެންނަށް ކުރެވިދާނެ. ހަމަ މާދަމާވެސް އަޅުގަނޑުމެންނަށް އެކަންކުރެވިދާނެ. އެކަމަކު އަޅުގަނޑެއް ނުދެކެން އެއީ، ތިޔަބޭފުޅުން އެދިވަޑައިގަންނަވާގޮތެއްނޫން. އެއީއެއްނޫން، ޙަޤީޤީ ތަރައްޤީއަކީ. އެއީއެއްނޫން، އަޅުގަނޑުމެން ކުރަންއައިސް މިއުޅޭކަމަކީ. އެއީއެއްނޫން، އަޅުގަނޑުމެން ތިޔަބޭފުޅުންނަށް ހުށަހެޅި ތަޞައްވުރަކީ، އަޅުގަނޑުމެން ތިޔަބޭފުޅުންނަށް ހުށަހެޅި މަންޒަރަކީ.\nއަޅުގަނޑުމެން ދައްކަމުން މިއަންނަނީ، ދެމެހެއްޓެނިވި ތަރައްޤީގެ ވާހަކަ. ނިޒާމެއްގެތެރެއިން ކަންކަން ރަނގަޅުކުރަމުން ދެވޭނީ ކިހިނެއްތޯ އަޅުގަނޑުމެން މިހޯދަނީ. އަޅުގަނޑުމެން އެންމެފުރަތަމަދުވަހުވެސް އެނިޒާމުތައް އެކުލަވާލީމު. އެންމެފުރަތަމަދުވަހުއްސުރެ ފެށިގެންވެސް އެކަމުގައި އަޅުގަނޑުމެން މިއަންނަނީ ހަމަ އެ އަޅުގަނޑުމެން ނިންމާފައިއޮތް އަދި ތިޔަބޭފުޅުންނަށް އަޅުގަނޑުމެން އިންތިޚާބުގެ ކުރީގައި ހުށަހަޅާފައިއޮތް ތަރުތީބުން އެމަސައްކަތް ކުރަމުން. ބައެއްބޭފުޅުން އިންތިޚާބުގެ ދުވަސްވަރުގައި އެއްސެވި ކޮބައިތޯއޭ ދިގުމުއްދަތަކީ، މެދުމުއްދަތަކީ، މިހާރުންމިހާރަށް ކުރާ ކަންތަކަކީ. އަޅުގަނޑުމެން އަދިވެސް ހަމަ އެތަރުތީބުގައި، އެ ތާވަލުގައި އަޅުގަނޑުމެން މިތިބީ. އެތާވަލުން، އެތަރުތީބުން އަޅުގަނޑުމެން މަސައްކަތްކުރާނަން. އެމަސައްކަތް އެއީ، ކާމިޔާބު މަސައްކަތަށްވާނީ. އެމަސައްކަތްއެއީ ދެމެހެއްޓެނިވި ތަރައްޤީއަށްވާނީ.\nއަޅުގަނޑަށް ހަމަ އުފަލާއެކީގައި ތިޔަބޭފުޅުންނަށް ދެންނެވެން އެބައޮތް، އިރާދަކުރެއްވިއްޔާ، މިއަހަރު ނިމުމުގެ ކުރީގައި، މިރަށުގެ ފެނާއި ނަރުދަމާގެ ނިޒާމު އަޅުގަނޑުމެން މިރަށުގައި ގާއިމުކުރަންފަށާނަމޭ. ޔަޤީން އަޅުގަނޑަށް. އަޅުގަނޑުމެން މިރަށުގައި ގެދޮރު އަޅާނަން. އަޅުގަނޑުމެން މިރަށުގައި ރިހެބިލިޓޭޝަން ސެންޓަރެއް ހަދާނަން. އަޅުގަނޑުމެން މިރަށުގައި ހަޔަރ އެޑިޔުކޭޝަން އިންސްޓިޓިއުޝަނެއް ގާއިމުކުރާނަން. އަޅުގަނޑުމެން މިރަށުގެ މަގުތައް، މަދުވެގެން މިރަށުގެ މައި ދެމަގާ، ހުރަސް ހަތަރުމަގު ތާރުއަޅާ ހަދާނަން. އަޅުގަނޑުމެން މިރަށުގެ ވަށާމަގު ހަދާނަން. އަޅުގަނޑުމެން މިރަށުގެ މަދިރީގެ މައްސަލަ އިރާދަކުރެއްވިއްޔާ ކޮންޓްރޯލް ކޮށްދޭނަން. އަޅުގަނޑުމެން ހެރެތެރެ އެއީ، ހުޅުވާފައި އޮންނަ، ރިވެތިގޮތުގައި ހިނގާ، މިރަށަށް ފައިދާހުރި ރިޒޯޓަކަށް ހަދާދޭނަން. އަޅުގަނޑުމެން މިކަންކަން ތަރުތީބުން ތިޔަބޭފުޅުންނަށް ކޮށްދޭނަން. ދެން އެކަން އަޅުގަނޑު ތިޔަބޭފުޅުންނަށް ޔަޤީންކޮށްދިނުމަށްޓަކައި، ނުވަތަ ރައްޔިތުންގެ މަޖިލީހުގެ ގޮނޑިއެއް ހޯދުމަށްޓަކައި، ދޮގުހަދައިގެނެއް އެކަންކަމުގެ ތަރުތީބު އޮޅުވާލައިގެނެއް ކަމެއްކުރާކަށެއްނޫޅޭނަން. އެއީ، އަޅުގަނޑު ކުރާނެކަންކަމެއްނޫން. އެއީ، އެމް.ޑީ.ޕީ.އިން ކުރާނެބާވަތުގެ ކަމެއްވެސްނޫން.\nއަޅުގަނޑުމެންގެ ފަލްސަފާއަކީ، ދެމެހެއްޓެނިވި ތަރައްޤީކަމަށް ވަނީވިއްޔާ އެއީ، އެތަރައްޤީއަކީ. އަޅުގަނޑުމެންގެ ތަރުތީބުން ނައްޓާލައިގެނެއް ނުދާނެ. އަޅުނޑަށް އެނގޭ، ތިޔަބޭފުޅުން ހިތްހަމަނުޖެހޭކަން. ކީއްވެތޯ ހިތްހަމަޖެހެންވީ. ކޮންކަމެއްތޯ ވީ. ހަމައެކަނި ވީ ވެރިކަންބަދަލުވުން. އެހެންވީމާ، ތިޔަބޭފުޅުންނަށް އަދި އަޅުގަނޑުމެން ހަމަ އަޅުގަނޑު އެބައެދެން، ތިޔަބޭފުޅުން ބޭނުންފުޅު އެއްޗެއް ކިޔުއްވަންވީ އަޅުގަނޑާ ދިމާލަށް. ފުރައްސާރަވެސް ކުރައްވަންވީ. މަލާމާތްވެސް ކުރައްވަންވީ ހަޖޫވެސް ޖައްސަވަންވީ. ފާޑުވެސް ކިޔުއްވަންވީ. އަޅުގަނޑު ހަމަ ތިޔަބޭފުޅުންދެކެ ވާނީ ލޯބި. އަޅުގަނޑު ނުދެކެން، ރައްޔިތަކު ދުރުވިސްނިގެންއައިސް، ޒަމާންވީ މިކަހަލަ ބޯދާވެރިކަމެއް ބަދަލުކޮށްލިބަޔަކު ދުނިޔޭގައި މަދު. ކާކަށްތޯ، ކޮން ސިޔާސީ ވިސްނުންތެރިޔަކަށްތޯ، ފިކުރުކުރާ މީހަކަށްތޯ، ތިޔަބޭފުޅުންނާ ރުޅިއާދެވޭނީ. ނާދެވޭނެ. އަޅުގަނޑެއް އިރާދަކުރެއްވިއްޔާ ދުވަހަކުވެސް ތިޔަބޭފުޅުންދެކެ ރުޅިއެއް ނާންނާނަން. ތިޔަބޭފުޅުން ބޭނުންފުޅުއެއްޗެއް އަޅުގަނޑާ ދިމާއަށް އަޅުގަނޑަކީ މިވެނިކަމެއްކުރާ މީހެކޭ، މައިންބަފައިންނަށްވެސް ގޮވިދާނެ. އަޅުގަނޑު އަޅައެއްނުލާނަން.\nއަޅުގަނޑު މި ދަންނަވަން މިއުޅޭ ވާހަކައަކީ، އަޅުގަނޑުމެންގެ ތަޞައްވުރެއް އެބައޮތޭ، އަޅުގަނޑުމެންގެ ޕްލޭނެއް އެބައޮތޭ. އެ ޕްލޭންގައޭ އަޅުގަނޑުމެން ކުރިއަށް މިދަނީ. އިންތިޚާބު އަންނަނިއްޔޭ ކިޔާފައި އޭގެއިން މަގުތައް ކުރުކޮށްފައި ހުރަސްކޮށްފައި އައިސް އެވެނިތަނެއްގައި މިވެނިކަމެއްކޮށްލަން، މިވެނިތަނެއްގައި އެވެނިކަމެއްކޮށްލަން އެއީކީއެއް އަޅުގަނޑުމެން ކުރާނެ ބާވަތުގެ ކަމެއްނޫނޭ.\nސުޢޫދު ހިންގައިދެއްވުމަށް، މިސާލަކަށް އެހަވާލުވެލެއްވީ، ޔުނިވަރސިޓީ ނުވަތަ މަތީ ތަޢްލީމު ޙާޞިލުކުރާ މަރުކަޒު. އެމަރުކަޒުގެ ވާހަކަ އަޅުގަނޑުމެން ދެމީހުން ދައްކަމުންއަންނަތާ އެއީ، އަޅުގަނޑުމެންނަށް އުމުރުންވީހާދުވަހެއް. އަޅުގަނޑަކަށެއް ނުވިސްނޭ އެއީ އެއްވެސް ހާލެއްގައި އެއީކީއެއް އަޅުގަނޑުމެން މިއަދު އޭގެފަހަތް ނުބަލައި އެކަން އަޅުގަނޑުމެން ކުރާނެގޮތް. އަޅުގަނޑުމެންގެ، އެމް.ޑީ.ޕީ.ގެ މަތީތަޢްލީމުގެ ސިޔާސަތު ރޭވިފައި އޮންނާނީ މިމޮޑެލްގައި. އަޅުގަނޑުމެން ކުރަމުން ގެންދިޔަ ވިސްނުމަކީ އެއީ. އަޅުގަނޑުމެން އެއަށް މިކިޔަނީ، ޕީ.ޕީ.ޕީ. އޭ. ޕަބްލިކް ޕްރައިވެޓް ޕާރޓްނަރޝިޕް އޭ. ސަރުކާރާއި ވިޔަފާރިއާ އަދި އެދެބައިގުޅިގެން ހިންގޭ މަސައްކަތްތަކުގައި އެހިންގޭ ބާވަތުގެ މަދަރުސާއެއް. އެމަދަރުސާއަށް، އެ ޔުނިވަރ ސިޓީއަށް ބޭފުޅުން ވެދެވަޑައިގަންނަވަން ޖެހޭނީ ފީދައްކަވާފައި. އެ ފީ ދެއްކުމަށްޓަކައި ސަރުކާރުން ދޭނެ ގްރާންޓެއް، ދޭނެ ހިލޭ އެހީއެއް. އަދި ސަރުކާރުން އެ ފީ ދެއްކުމަށްޓަކައި ލޯނު ފެސިލިޓީއެއް އުފައްދާދޭނެ. އެދެބައި އެއްވީމާ އެމަދަރުސާ ރަނގަޅަށް ހިނގާނީ. އެއިރުން އެމަދަރުސާއަކީ، ބައިނަލްއަޤްވާމީ ފެންވަރުގައި ހިނގާ، ރަނގަޅު މަދަރުސާއެއްގެގޮތުގައިވާނެ. ސަރުކާރަށް މިއުޅެނީ، އަޅުގަނޑުމެންގެ ބަޖެޓުން، ސަރުކާރުގެ ބަޖެޓުން މިހާރު އިތުރަށް ނާސަރީތައް އެޑިޔުކޭޝަންގެ ބަޖެޓަށް ގެނައިމާ ދެން ރާއްޖެއަށް ލިބޭ އާމްދަނީން އަޅުގަނޑުމެންނަށް ނުފުދި.\nދިވެހިރާއްޖެ ތަރައްޤީއެއް ނުކުރެވޭނެ، ސަރުކާރުން އެކަނި. ސަރުކާރުގެ ބަޖެޓުން އެކަންކުރަންވެގެން އަޅުގަނޑުމެން އުޅެއްޖިއްޔަކާއެއް. މިހާތަނަށް އައިއިރުގައި އަޅުގަނޑުމެންނަށް ކަމެއްނުވެ މިދަނީ، ހަމައެކަނި ސަރުކާރުގެ ބަޖެޓުން އެކަންކުރަންއުޅޭތީ. އަޅުގަނޑު މާގިނަދުވަހެއްނުވާނެ، އެބޭފުޅުންނަށް ލައިސަންސެއް ދިނުމުގެ ވާހަކަދެއްކިތާ. އޭގެއަނެއްދުވަހު ބުނީ އާނ ތިމަންނާމެން ދެން މިހާރު ބިންގާއަޅައިގެން ހަދަނިއްޔޭ، ފަށަނިއްޔޭ، ބޭރުންވެސް ލާރިލިބެންއެބަހުއްޓޭ. އެތައްތަނަކުން ފައިސާ ހޯދެން އެބަހުއްޓޭ. އެއްވެސް މައްސަލައެއްނޫނޭ. އެމަދަރުސާ ހިނގާނެ. އަޅުގަނޑުމެންނަށް ސަރުކާރުން ސީދާ ހިންގާ ތަންތަނަށްވުރެ، ސަރުކާރާ ޕްރައިވެޓް ސެކްޓަރާ ގުޅިގެން ހިންގާ ތަންތަން މާ ބާރަށް ހިނގާނެކަމުގެ ފުރިހަމަ ޔަޤީންކަން އޮވޭ. އެހެންވީމާ ހަމަ ސުޢޫދު އެކުރެހި މަންޒަރު އެއީ، މިއީ ޔުނިވަރސިޓީ ޓައުނެކޭ. އެކަމަކާއެއް އެއްވެސް ބޭފުޅަކު އެއްވެސް މީހަކު ޝައްކެއްނުކުރާނެ.\nކޯގަންނަ އަކީ ކޮބައިކަން އަޅުގަނޑުމެންނަށް ހަމަ މާކުރިއްސުރެ އެނގޭ. އެތަނަކީ ޢިލްމު އުނގަންނައިދިނުމުގައި މީސްމީހުންނަށް، ތަންދޮރު އޮޅުންފިލުވައި ދިނުމުގައި އަރާހުރި ތަނެއް. ރާއްޖޭގައި ފަހަކަށްއައިސް ދުށް އެންމެބޮޑު ދީނީ ދަންނަބޭކަލަކީވެސް ދިވެހިއަދަބީ ޝާޢިރަކީވެސް. އެއްބޭފުޅަކީ، ބޮޑުފެންވަޅުގޭ ސީދީ. އެބޭފުޅާއަކީ މިރަށު ޢާއިލާއަކުން ވަޑައިގެންނެވި ބޭފުޅެއް. ދެން ހުންނެވި ބޭފުޅަކީ، ދަރަވަންދޫގެ ޙުސައިންދީދީ. ޙުސައިން ޞަލާޙުއްދީން. އެބޭފުޅާ ކިޔަވާ ވިދާޅުވީ މީދޫއިން. ޙުސައިން ޞަލާޙުއްދީން ސިޔަރަތު ފަށްޓަވާއިރުގައި، އެބޭފުޅާގެ އެދުރުންގެ ވާހަކަ ކިޔައިދެއްވާނެ. އަދި އެބޭފުޅާ ތަޢްލީމު ޙާޞިލުކުރެއްވިތަން ކިޔައިދެއްވާނެ. އައްޑޫމީދޫ ބޮޑުފަނޑިޔާރު ތަކުރުފާނާއި، ބަހާއުއްދީން ފަނޑިޔާރު ތަކުރުފާނާއި، މުޙިއްބުއްދީން ފަނޑިޔާރު ތަކުރުފާނާ އަދި އޭގެފަހުން، ބޮޑުފެންވަޅުގޭ ސީދީއާއި، ޙުސައިންޞަލާޙުއްދީނާއި، ޑޮކްޓަރ މުޙަންމަދު މުނައްވަރާއި، ދިޔާނާ ސަޢީދާ، އަޅުގަނޑުމެންގެ ބަންޑާރަ ނައިބުންގެ ގޮތުގައި ރާއްޖޭގައި ޙަޤީޤަތުގައި ވަޒީފާއަދާކުރަމުން މިއަންނަނީ ހަމަގިނައިން މިރަށުމީހުން. އޭގައި ސިއްރެއްވާނެ. އޭގައި ޙަޤީޤަތެއްވާނެ.\nއަޅުގަނޑުމެން އެ ފިޠުރަޠުގެ ޙަޤީޤަތް އޮޅުވާލާފައި، ނުވަތަ ފަހަނަޅައިފައި، ފުރަގަސްދީފައި ކަންކަންކުރަން އުޅެގެނެއް، ރިވެތިގޮތަކަށް ލިބޭ ޤުދްރަތީ، ފިޠްރަތީ ތަރައްޤީއެއް އަޅުގަނޑުމެންނަކަށެއް ނުލިބޭނެ. ސަރުކާރުން ގަސްތުކުރީ، މިއިއްޔޭ އަޅުގަނޑުމެންގެ މަތީތަޢްލީމުގެ މައިމަރުކަޒަކީ. އެހެންވީމާ، އިރާދަކުރެއްވިއްޔާ މީދޫ، ހުޅުމީދޫ، މީދޫއާއި ހުޅުދޫ އަޅުގަނޑުމެން ބިނާކުރަމުން އަންނާނީ މަތީ ތަޢްލީމަށާއި ޢިލްމަށް ފަހިވާ ތަނެއްގެގޮތުގައި. ބައެއްބޭފުޅުން ވިދާޅުވޭ، އަޅުގަނޑު މިހުރިހާ ވާހަކައެއްދައްކާފައި ދިޔާމާވެސް ކީއްވެހެއްޔޭ މިގަޑީގައި އައިސް މިރަށުގެ މުޅި މިއަތޮޅުގެ މުޅިތަޞައްވުރާ ގުޅޭގޮތުން އަޅުގަނޑުމެން ޕްރެޒެންޓޭޝަނެއް ނުވަތަ ތިޔަބޭފުޅުންނަށް މަޢްލޫމާތު ހާމަކުރީ. އެއީ، ގޮނޑި ހޯދާންވެގެންހެއްޔޭ؟ އަޅުގަނޑުގެ ޖަވާބަކީ އާދޭހޭ. އެއީ، ގޮނޑި ހޯދާށޭ.\nކުރީގައި އޮންނަނީ، އެންމެ ޕާޓީއަކުން ހިނގާ ވެރިކަމެއް. ކުރީގެ ސަރުކާރުގެ ރައީސުލްޖުމްހޫރިއްޔާއަކީ، ގިނަ ޕާޓީ އެކުލެވޭ އިންތިޚާބެއްގައި ވާދަކޮށް، ސަރުކާރު ހިންގުމާ ޙަވާލުވެ ވަޑައިގެންނެވި ބޭފުޅެއްނޫން. މިސާލަކަށް، އިނގޭތޯ އެމެރިކާގެ ރައީސް އެއީ، އެހެންނޫނިއްޔާ ބައްލަވާ ފަރަންސޭސި ވިލާތުގެ ރައީސް، ނުވަތަ އިނގިރޭސި ބޮޑުވަޒީރު ކައިރީގައި ތިޔަބޭފުޅާ ތިޔައުޅުއްވަނީ ތިޔަބޭފުޅާގެ ޕާޓީއަށް ގޮނޑި ހޯއްދަވަންހޭ މީހަކު ބުނެފިއްޔާ، އޭނާ ހިތަށް އަރާނެ، އެ ސުވާލުކުރަނީ މޮޔައެކޭ. އެބޭފުޅާގެ ވަޒީފާއަކީ، ވާޖިބަކީ، ޤާނޫނީ ދައުރަކީ އެއީ. އެނޫންކަމެއް ކުރާކަށްނޫން އަޅުގަނޑު މިހުންނަނީކީއެއް. ވެގެންމިއުޅޭގޮތަކީ، ދިވެހިރައްޔިތުން ވަރަށް ސާފުކޮށް ބުނުއްވި، ވަރަށް ސާފުކޮށް ކަނޑައެޅުއްވި ދެންއޮތް5އަހަރަށް ހެޔޮގޮތުގައި ދިވެހިވެރިކަން ދިވެހިރައްޔިތުންގެމައްޗަށް ކޮށްދޭނީ އެމް.ޑީ.ޕީ.ގެ ޗެއަރމަނޭ. އަޅުގަނޑުމެންނަށް ވާޖިބު ހުރިހާ ރައްޔިތުންނަށް ހަމަހަމަގޮތުގައި ތަފާތުކުރުމެއްނެތި އެކަންކުރުން. އަޅުގަނޑުމެންނަކަށެއްނެތް އެއްވެސް ރައްޔިތެއްގެ ޙައްޤަށް އެއްވެސް ކެންޑިޑޭޓެއްގެ އިންތިޚާބީ ޙައްޤަށްވެސް އަރައިގަތުމުގެ ފުރްޞަތެއް. އަދި ވޯޓު އޮޅުވާލަން އުޅުމުގެ ފުރްޞަތެއްވެސްނެތް. އަދި ސަރުކާރު މުވައްޒަފެއްލައްވާ ވަކިއަތަކަށް ވޯޓުދޭން މަސައްކަތްކުރުމުގެ ބާރެއްވެސް. އަދި ސަރުކާރު މުވައްޒަފަކު ވަކިގޮތަކަށް ކަންކުރާތީވެ، އެކަމާ ހިތްހަމަނުޖެހިގެން އުޅުމުގެ އިޚްތިޔާރެއްވެސް ނުވަތަ ހިތްހަމަނުޖެހުމުގެ ފުރުޞަތެއްވެސް. އެހެންނަމަވެސް، އަޅުގަނޑުމެންނަކީ ކޮބައިކަން، ޑޮކްޓަރ ޑީ.ޑީ.އަކީ ކޮން ބޭފުޅެއްކަން، އަޅުގަނޑުމެންނަކީ ކޮންވިސްނުމެއްގެ ބައެއްކަން އެއީ، އެއްވެސްބަޔަކަށް އޮޅޭނެ ވާހަކައެއްނޫން. އަޅުގަނޑުމެން އައިސް މިތިބީ އެއްފިކުރަށް. އެފިކުރުގައި އަޅުގަނޑުމެން މިރާއްޖެ ބިނާކުރަމުން ގެންދެވޭތޯ މަސައްކަތްކުރަމުން މިދަނީ.\nއަޅުގަނޑު ދާދިފަހުން އިނގިރޭސިވިލާތަށް ކުރި ދަތުރެއްގައި، އަޅުގަނޑެއް ނުދެކެން އެއީ، އަޅުގަނޑަށް ކޮންމެހެން އިނގިރޭސިރާނީ ދެއްވި ދަތުރެއްކަމަކަށްވެސް އަދި އެބޭފުޅާގެ ގަނޑުވަރުގައި އަޅުގަނޑު ބެހެއްޓެވީ އަޅުގަނޑަށް ވެގެނެއްނޫން. ކެނެރީގޭ މުޙަންމަދު ނަޝީދު މީގެކުރީގައިވެސް އިނގިރޭސިވިލާތަށް ގޮސްގޮސް އައިސްވެސް އުޅޭ. އޭނާއެއް ގެންގޮސް އެތަން ތަނަކު ނުބަހައްޓާ. އަދި އެއީކީ އަޅުގަނޑަކާ ގުޅުންހުރި އެހާބޮޑުކަމެއްނޫން. ތިޔަބޭފުޅުންނާ ގުޅުންހުރިކަމެއް. ވާހަކައަކީ ދިވެހިރައްޔިތުންނާ، ދިވެހިރާއްޖޭގެ ރައްޔިތުން ދިވެހިވެރިކަން ރިވެތިގޮތުގައި ކުރުމަށް ނިންމައި ޞުލްޙަވެރިކަމާއެކީގައި އެމައްޗަށް އެވެރިކަން ބަދަލުކޮށް، އެކަންކުރާނެ ވެރިޔަކު ހޮވީމާ އަޅުގަނޑުމެންނަށް އަބަދުވެސް ހަމްދަރުދީވާ ބައެއް. އަޅުގަނޑުމެންނާ ގާތްބައެއް ދުރުބައެއްނޫން. ތާރީޚީގޮތުންނާއި އެތައްގޮތަކުން އަޅުގަނޑުމެންނާ ގުޅިފައިއޮތް ބައެއް، އިނގިރޭސީން އެއީ. ރާނީވިދާޅުވީ، ދެން ދިވެހިރާއްޖެއަށް ތިމަންނާއަށް އެއްކަމެއް ކޮށްދެވެންޏާ، އެންމެ އަޅޭ ކަލޭ ބޭނުން ކަމަކީ ކޮބައިހޭ؟ ދެން އަޅުގަނޑު ދަންނަވައިފިން، މާތް ކަމަނާފާނޭ، ރާނީއޭ، އަޅުގަނޑު ބޭނުމޭ ނަރުދަމާވެސް، ފެންވެސް، މަގުވެސް، ހޮސްޕިޓާވެސް، މިހުރިހާއެއްޗެއް ބޭނުމޭ. އެކަމަކު އެހުރިހާ ކަމަކަށްވުރެ އަޅުގަނޑު ބޭނުމޭ، ކޯގަންނަ ރައްކާތެރިކޮށްދޭން. އަޅުގަނޑު އެހުރިހާކަމަކަށްވުރެ ބޭނުމޭ، ރާއްޖޭގެ ޒަމާންވީ ލިޔެކިޔުންތައް ވީރާނާވެދިޔަނުދީ، އާޘާރުތައް ޙިމާޔަތް ކުރެވޭނެގޮތެއް ހޯދަން. އަޅުގަނޑުމެންނަކީ ކޮންބައެއްކަން އެބައެނގެންޖެހެއޭ.\nއަޅުގަނޑުމެންގެ އުޞޫލު މިހުރި ގޮތަކީ، 95 ވަނަ އަހަރުވެސް ރަސްގެތީމުގައިހުރި އެންމެ މުސްކުޅި މިސްކިތް ރަނގަޅަށް އަޅުގަނޑުމެން ބަލައިފިއްޔާ އެއީ، މާލޭ ހުކުރުމިސްކިތަށް ވުރެވެސް މުސްކުޅިނޫން ކަމެއްނޭނގެ. އެތަން ތަޅާލައިފި. މިރަށުގެ ކޯގަންނަ ތަޅާނުލައި މިބެހެއްޓެނީ މިރަށު ރައްޔިތުންގެ ހިތްވަރު ތަންކޮޅެއް ވަރުގަދަކަމުން. އެތައްބަޔަކު އުޅެމުންދާނެ މިހާރު އެތަންތަޅަން. އަޅުގަނޑުމެން ބޭނުން އެއީ، ރައްކާތެރި ތަނަކަށް ހަދަން. މަދުވާނެ ދުނިޔޭގައި އޭގެތަނެއް އިނގޭތޯ. ދެން އަޅުގަނޑު މިއަދު ކޯގަންނަގެ ތާރީޚަށް ދާކަށްނެތިން. އަޅުގަނޑުމެން އަދި ހޯދަން މިއޮތީ، އިބްނި ބަރަކާތުލްބަރްބަރީ އައީ، މީދޫއިންތޯ، ތަބްރޭޒުންތޯ، ބަރްބަރީންތޯ، ބޭރު ކަރައިންތޯ، އަޅުގަނޑުމެން އެ ދިރާސާއައް ދާންވީ. ފުރަތަމަ ވަޑައިގެންނެވީ ކޮންތާކަށްތޯ، މިތަނުންތޯ މާލެވަޑައިގެންނެވީ. ވަރަށްގިނަވާހަކަ އެބަހުރި ފެތުރިފައި. ވަރަށްގިނަ ދިރާސާ އެބަހުރި ކުރެވެން. މިއީ، ޢިލްމީ ރަށަކަށް ވާންޖެހޭނެ.\nދެން އަޅުގަނޑަށްވެސް އެނގޭ، ޢިލްމަކުންނެއް ކައިބޮއެއް ނޫޅެވޭނެކަން. ފިކުރަކުންނެއް ބަނޑެއް ނުފުރޭކަން. އެހެންވީމާ، ކާން މަސައްކަތްވެސް ކުރަންޖެހޭނެކަން. އެހެންނަމަވެސް، މިތަނަކީ ޔުނިވަރސިޓީ ޓައުނަކަށްވެ، ދެން ކައިރީގައި އެއޮތް ރިޒޯޓުއޮވެ، އަދި އެސް.ޓީ.އޯ.އިން، އެވާހަކަ ބާރަކަށް ފާޅުގައެއް ނުދައްކާ. އަދި ޑޮކްޓަރ ޑީ.ޑީ.ވެސް މިވާހަކައެއް ބާރުގައި ފާޅުގައެއް ނުދައްކަވާ. އަޅުގަނޑެއްވެސް އަނެއްހެން އެހެން ދަންނަވަނީކީއެއްނޫން. އެބޭފުޅުން އެބަ މަސައްކަތްކުރައްވާ، މިތަނުގައި ދަނޑުވެރިކަމުގެ ބޮޑެތި ޕްރޮޖެކްޓްތަކެއް ހިންގެވުމަށް. އަދި މިތާ މިއޮންނަ ހުރާ އެއީ، މި ދަތުރުފަތުރުކުރުމުގެ ނިޒާމުގައި އަޅުގަނޑުމެން އެ ހުރާ އެއީ، ގެސްޓް ހައުސްއެއްގެ ގޮތުގައި ނުވަތަ ރަނގަޅުތަނެއްގެ ގޮތުގައި ތަރައްޤީކުރުމުގެ މަޝްރޫޢެއްވެސް އެބަގެންގުޅެވޭ. އެކަންވެސް އިރާދަކުރެއްވިއްޔާ ހަމަ ހައިޓައިމްގައި މިއޮތީ. އަންނާނެ. އަޅުގަނޑު އޭގެ ތާރީޚެއް ތިޔަބޭފުޅުންނަށް އަރުވާކަށެއްނޫން. އެހެންނަމަވެސް، އެކަންވެސް އަންނާނެ. އަޅުގަނޑުމެން ކުރާކަމެއް މިކުރަނީކީއެއް ކޮންމެހެނެއް ދެނެއް ތިޔަބޭފުޅުން މާބޮޑަށް ބޭނުންވާތީކީއެއްނޫން. އަޅުގަނޑުމެން ބޭނުންވާތީ. އަޅުގަނޑުމެން މިކަންކުރަން ބޭނުންވާތީ. އަޅުގަނޑުމެން ބޭނުންވާތީ، އަޅުގަނޑުމެން ވެރިކަން ބަދަލުކުރާންވެސްއުޅުނީ. އަޅުގަނޑުމެންނަށް މިވެރިކަން މިހެންއޮވެގެން މިރާއްޖޭގެ ތަރައްޤީ ނުލިބޭނެކަން އަޅުގަނޑުމެންނަށް ފެނުނީމާ، އަޅުގަނޑުމެން އައިސް ތިޔަބޭފުޅުން އަރިހުގައި ދެންނެވީ. ބަލަ މިހިން މިހިން ހިނގާކަމެކޭ މިއީ، މިކަމުގައި އުޅެދޭންވީ ނޫންހޭ. ތިޔަބޭފުޅުންގެ ވިސްނުން ރަނގަޅުކަމުން، ތޫނުކަމުން، ތިޔަބޭފުޅުން ތާއީދުވެގެން އާނ، ތީ ރަނގަޅުކަމެކޭ ކިޔާފައި.\nދެން އަޅުގަނޑަށް ހަމަ ވަރަށްބޮޑަށް ޔަޤީން، އަޅުގަނޑުމެންގެ މި މަޖިލީހުގެ ގޮނޑިތައް ހޯދުމުގައި ނުވަތަ އެ ގޮނޑިތަކޭ ކިޔައިގެން ވާހަކަދެއްކީމާ އަޞްލުގައި އެހާދެން އުނދަގޫ ގޮތެއް އަޅުގަނޑަށްހީވަނީ އަދި މިވަނީ. މިއީ، އަޅުގަނޑުމެން ބޭނުންވެގެން މިއުޅެނީ މިބޮޑު ބަދަލު އަންނައިރުގައި، އަދި ފުރަތަމަ ދެވަނަކަމަކަށް އަޅުގަނޑު ތިބޭފުޅުންނަށް ފާހަގަކޮށްލަން އެންމެގޮނޑިއެއް ނުލިބުނަސް އަޅުގަނޑުގެ ވެރިކަމަށްވާކަމެއްނެތް. މުސާރައަކުންވެސް އެންމެތަންކޮޅެއްވެސް އުނިވަނީކީ އެއްނޫން. ދެންހަމަ އެއްވެސްއުނިކަމެއް ރައީސުލްޖުމްހޫރިއްޔާއަށް އަންނަނީކީއެއްނޫން.\nއެހެންނަމަވެސް، ރައީސުލްޖުމްހޫރިއްޔާ އިންތިޚާބުވެފައިމިހުރީ، ވަޢުދު ފުއްދުމަށްޓަކައި. އެކަންކުރުމަށް އަޅުގަނޑަށް ބޭނުންވަނީ ޤާނޫނީ ޙިއްޞާ. ބޮޑު ބަދަލެއް މިރާއްޖޭގެ ވެރިކަމަށް މިއަންނަނީ. އެބަދަލު އަންނާން މިޖެހެނީ ޤާނޫނީ އޮނިގަނޑެއްގެ ތެރޭގައި. އެނޫންގޮތަކަށް މިބަދަލުތައް އަންނަންޏާ އަޅުގަނޑުމެންނަށް ގެއްލުންވާނެ. އެ ޤާނޫނީ އޮނިގަނޑު ބިނާކުރުމުގައި އަޅުގަނޑުމެން މި ތިޔަބޭފުޅުންގެ އަރިހުގައި މިދަންނަވަނީ، ޙިއްޞާ ދެއްވާށޭ. ތިޔަބޭފުޅުންގެ ރުހުން ދެއްވާށޭ، އެއްބާރުލުން ދެއްވާށޭ، ތިޔަބޭފުޅުންގެ ތާއީދުދެއްވާށޭ. ތިޔަބޭފުޅުންގެ ލޯބި އަޅުގަނޑުމެންނަށް ދެއްވާށޭ. އެ ޤާނޫނީ އޮނިގަނޑު ބިނާކުރަންވެގެން އަޅުގަނޑުމެން މިއުޅެނީ. އަޅުގަނޑު އޮންނާނެ، ސުޢޫދުލައްވާ އެ ލިޔުއްވާފައި. ކޮންކޮން ޤާނޫނެއްތޯ އަޅުގަނޑުމެން ހަދަން މިޖެހެނީ. އެ މާކުރިގައި. ހަނދުމަފުޅު ހުންނާނެކަންނޭނގެ، އެމް.ޑީ.ޕީ.އާ ޑީ،އާރު.ޕީ.އާ ދެޕާޓީ ދެމެދުގައި ބައްދަލުވުމެއް ހިނގި. އެއީ ފުރަތަމަ ވެސްޓް މިނިސްޓަރ ބައްދަލުވުމަށްފަހު، އޭގެފަހުން ނުކުތް ބައްދަލުވުމެއް. އޭރުގައި އަޅުގަނޑުމެން ކިޔަންފަށައިން، މިކަމެއްނުވެއޭ، އެކަމެއްނުވެއޭ. ދެން އަޅުގަނޑުމެން އިށީނދެފައި ހަމަ މިރަށު ވަރަށްގިނަ މީހުންނާ އެކީގައި. ދެން އަޅުގަނޑު މާގިނައިން މީސްމީހުންގެ ނަން ކިޔަންވީ. އަޅުގަނޑުމެން ނިންމައިފިން ބަލަ ޤާނޫނުތަކެއްނޫންހެއްޔޭ ބޭނުންވަނީ. އެދުވަހު އަޅުގަނޑުމެން ބުނީން، 19 ޤާނޫނު ބޭނުންވެއޭ. މިޤާނޫނުއަސާސީ އިޞްލާޙު ކުރުމަށްދާން. ޤާނޫނުއަސާސީ އިޞްލާޙުވީމާ އެބަ ފާހަގަވޭ، ފަސްދޮޅަސް އެތައް ޤާނޫނެއް އެބަބޭނުންވޭ، އެޤާނޫނުއަސާސީތަންފީޒުކޮށް، ރިވެތިގޮތުގައި ހިންގުމަށް.\nކުރީދުވަހު، ދާދި އިހަކަށްދުވަހު ސުޢޫދު ފާހަގަކުރެއްވި، ލާމަރްކަޒީ އުޞޫލުން ސަރުކާރު ހިންގުމަށް، ވެރިކަން ހިންގުމަށް، އިދާރީ ކަންކަން ރޭވުމަށް، ރައްޔިތުންނަށް، ރައްޔިތުންގެ ބާރު ދިނުމަށް އަޅުގަނޑުމެން ވަކާލާތުކޮށް، އެބިލު އެކުލަވާލާ، އެބިލު މަޖިލީހަށް ހުށަހެޅީމާ. ބަލަ އެއީ. ރަނގަޅުއެއްޗަކަށްނުވި. އެބިލަށް ވޯޓެއް ނުދިނެއްނޫންތޯ އެމް.ޑީ.ޕީ. އިއްތިހާދުގެ މެންބަރުންކިޔާ އެހެންބައެއް. ނުދިނޭ އިނގޭތޯ، އެހެންވީމާ، މިޤާނޫނީ ޙިއްޞާ ނެތީހެއް ލާމަރްކަޒީއެއްވެސް ނުވާނެ. އަޅުގަނޑެއް ނުދަންނަވާނަން، ޤާނޫނީ ޙިއްޞާ ނެތީހެއް މަގުތަކެއްވެސް އެޅޭނެއެކޭ، ނަރުދަމާއެއްވެސް ހެދޭނެއެކޭ. ކޮބައިތޯ؟ އެއީ، އަނެއް ފަލްސަފާއަކީ ސަރުކާރުން ހުރިހާ މަގަކާއި ނަރުދަމާއަކާއި ތަކެއްޗެއް ހެދުން. މިއަދުވެސް އެވިދާޅުވަނީނޫންތޯ، ތިމަންނާމެންގެ ކާބަފައިންނާ، ތިމަންނާމެން ކޮނޑުގައި ދާއޮހޮރުވައިގެން، ކޮނޑުގައި ބަރުއުފުލައިގެން ހެދި އެއަރޕޯޓެކޭ އެއީ. އެ އެއަރޕޯޓު އަޅުގަނޑުމެން މިއުޅެނީ ވިއްކާލާށޭ. ހުޅުލޭ އެއަރޕޯޓު އެއީ، ތެދެއް. އަޅުގަނޑުމެން ބައްޕަމެން ޖަލަށްލައިގެން ބުރަ މަސައްކަތުގައި އެޅުއްވި އެއަރޕޯޓު. އެ އެއަރޕޯޓު ވިއްކާލަންވެގެން އަޅުގަނޑުމެން މިއުޅެނީ. އެބޭފުޅުން އެވިދާޅުވަނީ، އަޅުގަނޑުމެން މިއުޅެނީ އެ އެއަރޕޯޓު ވިއްކާލަންވެގެންނޭ. އަޅުގަނޑުމެން މިއުޅެނީ އެ އެއަރޕޯޓު ހިންގުމަށް ޙިއްޞާވާނެ އެހެންފަރާތެއް ހޯދުމަށް، ދިވެހިސަރުކާރާއެކީގައި. އެފަރާތުން ގެންނަންވީ ހަމައެކަނި ފައިސާއެއްނޫން. އެފަރާތުން ގެންނަންވީ އޭގެ ހުނަރުވެރިކަމޭ. އޭގެ ޓެކްނޮލޮޖީސް. އަޅުގަނޑުމެންނަށް ޔަޤީނޭ އެ އެއަރޕޯޓުން މިހާރު ސަރުކާރަށް ލިބޭއެއްޗެއްގެ ހަތަރުގުނަ ލިބޭނެއޭ އެ އެއަރޕޯޓުގެ 50 ޕަސެންޓް ސަރުކާރުގައި އޮތީމާ. މިހާރު 100 ޕަސެންޓް އޮވެގެން، ލިބޭއެއްޗެއްގެ ހަތަރުގުނަ ލިބޭނެއޭ، ޖަރުމަނުބައެއް އަނެއް 50 ޕަސެންޓް ގެންގުޅެއްޖިއްޔާ. ޖަރުމަނުމީހުންގެ އަތުގައި ރުފިޔާވެސް ހުރީތީވެ، އެމީހުންނަށް ކުޑަކޮށް ތަންދޮރުވެސް ފިލާފައިތިބީތީވެ، އަޅުގަނޑުމެންނަށްވުރެ.\nދެން އަޅުގަނޑުމެންނަކަށް މިއަދު އަދި މަތިހަށިނަގާފައެއް ނުކިއޭނެނޫންތޯ އަޅުގަނޑުމެން ޖަރުމަނު މީހުންނަށްވުރެ މޮޅޭ. މިކަންކަން އަޅުގަނޑުމެންނަށް ޖަރުމަނުމީހުންނާ އެއްވަރަށް ވެދާނެއޭ. އެހެނެއްނުކިޔޭނެ. އެއީ، ތެދަކަށެއްނުވާނެ. ހަމަ ބުނެދާނެ، ނޫންނޫން އަޅުގަނޑުވެސް ޑިގްރީއެއް ނަގާފައިހުރި މީހެއް. އެއީކީއެއް ދެތިންހަތަރުމީހަކު ޑިގްރީއެއްނަގައިގެން އަދިވާކަމެއްނޫން. މުޅިޘަޤާފަތަކުން ވާކަމެއް. މުޅި އާދައަކުން މުޅި ޤައުމެއްގެ ޙާލަތު އެކީގައި ބަދަލުވާންފެށީމާ ވާގޮތަކީ، ރަނގަޅަށް ކަންތައްތައް ކުރުން. އަޅުގަނޑު ހަމަ ހުރެފައި މިއިން ބޭފުޅެއްގެ ހިތްހަމަ އަޅުގަނޑަށް ޖައްސާލެވިދާނެ. އަދި އެގޮތަށް ވޯޓު ލިބޭ މިންވަރަށް ހިތްހަމަވެސް ޖެއްސިދާނެ. ވަކިވަކިން ބޭފުޅުން ހޯއްދަވައިގެން އެބޭފުޅުންނަށް ދީލަތި އެހީ ރައީސުލްޖުމްހޫރިއްޔާ ދެއްވައިގެން އެކަންކުރެވިދާނެ. އަޅުގަނޑުގެ ދެފައިކޭޓަށް ދައުލަތުގެ ޚަޒާނާ ލައިގެން، ހަމަ ހުޅުމީދޫ މެދުމަގުން ނުކުމެ، ފަހަރަކު ގެއަކަށް، ފަހަރަކު ގެއަކަށް ދެމުންދެމުންގޮސް އަޅުގަނޑަށް މިގޮނޑި ނެގިދާނެ. އަޅުގަނޑެއް ނުދެކެން އެއީ، ތިޔަބޭފުޅުންވެސް އަދި ދިވެހިރާއްޖެވެސް އަޅުގަނޑުމެންވެސް އެދޭނެގޮތެއްނޫންކަން. މި މެންދުރުގަޑީގައި ވާގޮތެއްނޫން އިނގޭތޯ އެއީ. އަޅުގަނޑަށް އިހަކަށް ދުވަހަކު ޑޮކްޓަރަކު ކިޔައިދީފި. ތިރިކޮށް ހުރީމާ އޮކްސިޖަން މަދުވީމާ ނިދޭގޮތްވަނީ. ޙަޤީޤަތުގައި ނިދި އައިސްގެނެއްވެސްނޫން ކަމަށްވަނީ. އަނބުރައިގަންނަނީ ކަމަށްވަނީ.\nއާދެ، އަޅުގަނޑު އެބުރަ އެ އުނދަގޫ، އެދަތީގައި ތިޔަބޭފުޅުން ގިނައިރު މިއުޤޫބާތުގައި ބައިތިއްބާ ކަށެއް ނުހަދާނަން. އަޅުގަނޑަށް ޔަޤީން، ތިޔަބޭފުޅުންނާ ތިޔަބޭފުޅުންގެހިތާ އަޅުގަނޑުމެންގެ ހިތާ، ހިތާހިތުގެ ގުޅުމަކުން ގުޅޭކަން، އަޅުގަނޑަށް ޔަޤީން. ދެންމެ އަޅުގަނޑު މިތަނަށް އަންނަނިކޮށް ހައެއްކަކުދިން އިސްތިޢުފާއަށް ގޮވާލައިފި. އަޅުގަނޑު ވަރަށް އުފާވި. ދެން އިރުކޮޅަކުން އައިސް ބަލައިލިއިރު އެ ހައެއްކަ ކުދިން އެތިބީ ސަލާންކުރަންއައިސް. ކިހިނެއްހޭ އަނެއްހެން ދެންހަމަ އެކަންވެސް ހިނގާނެ ގޮތް ނޫންތޯ. ކޮންމެވެސް ކުއްޖަކު ކޮންމެވެސް މީހަކު އެކުދިން ކައިރީގައި އެހެންހަދާލާ، މިހެންހަދާލާ، ބުނީމާ އެހެން ހަދާލީ، މިހެން ހަދާލީ. އެއީކީ އެއްވެސް މައްސަލައެއް ނޫނެއް ނޫންތޯ. އެއްވެސް މައްސަލައެއްނޫން އެއީކީއެއް. އަޅުގަނޑުމެންގެ ޙަޤީޤަތުގައި އެއްވެސް މައްސަލައެއްނެތް. އިއްޔެގައި ހުރި މައްސަލަތައް މިއަދު ދެގުނަމަދު. މިދިޔަ ހަމަސްދުވަހުގެ ތެރޭގައި މާމަދު. ފުރަތަމަކަމަކަށް ތިޔައިންބޭފުޅަކު ބިރެއްނުގަނޭ މިތާ ތިބެވެއެއްނޫންތޯ. އެހެންނޫންނަމަ ތިޔަބޭފުޅުން ބިރުންގޮސް ހަލާކުވެފައޭ ތިބޭނީ އިނގޭތޯ އަޅުގަނޑުގެވެސް ނަންގަންނަން. ހަމައެވަރުކޮށްލެވޭނެ އަޅުގަނޑަށްވެސް. އެކަމަކު އަޅުގަނޑުމެންނަށް މިއޮތީ އެކަމުން އިރާދަކުރެއްވިއްޔާ ސަލާމަތްވެފައި.\nއަޅުގަނޑުގެ ވެރިކަން ހިނގާނީ، ތިޔަބޭފުޅުން އަޅުގަނޑަށް އެދޭހާ ދުވަހަކު. އެންމެ މިނެޓެއްވެސް އަޅުގަނޑު މަޑެއްނުކުރާނަން، ތިޔަބޭފުޅުން އަޅުގަނޑާ ނުރުހޭއިރު. އަޅުގަނޑަށް އެނގެންވެސް އެނގޭނެ. ތިޔަބޭފުޅުން ވޯޓުންވެސް އެކަންދައްކަވާނެ. ބަހާ ޢަމަލުންވެސް ތިޔަބޭފުޅުން އެކަން ދައްކަވާނެ. އަޅުގަނޑުމެން މިއުފައްދަނީ އެ ޘަޤާފަތު. އަޅުގަނޑުމެން އުފެއްދޭތޯ މިމަސައްކަތް މިކުރަނީ ރައްޔިތުންގެ ރޫޙާއި، ރައްޔިތުންގެ ޖޯޝާއި، ރައްޔިތުންގެ އަޑު އުފުލޭނެ މަގުތަކެއް. އަޅުގަނޑަށް އެނގޭ، އަޅުގަނޑުމެންނަށް ކުރީގައިވެސް އެނގޭ، މިއަދު އަދި މިކަން މިދަނީ އެންމެރަނގަޅު ހަމައިގައި ނޫންކަން. ފުރަތަމަކޮޅުގައި ދަތްފަޅާއިރުގައި ތަދުވާނެ، އެ ތަދު މިހާރު މިވަނީ.\nދެން ބައެއްބޭފުޅުން ވިދާޅުވޭ، ނަޝީދޭ މިއަށްވުރެ ރަނގަޅު މިސާލެއްނެތޭ، ތިމާފޭހި އިލޮށި ތިމާގެ ލޮލަށް ހެރުމުގައި. އެއީ، ތެދެއް، އަޅުގަނޑުމެން މިހާ އުނދަގުލުން ވެރިކަންކުރާ ޤާނޫނުއަސާސީއެއް އުފެއްދީ. އަޅުގަނޑުމެން މި ސިވިލް ސަރވިސްއެއް އުފައްދަން ވެގެން ވަކާލާތު ކުރީ. އެހެންވީމާ، އަޅުގަނޑުމެން ބޭނުން އެ ސިވިލް ސަރވިސް ހިންގަން. އަޅުގަނޑުމެން ބޭނުމެއްނޫން، ސަރުކާރު މުވައްޒަފުންނަށް އަނިޔާކުރާކަށް. އަދި އަޅުގަނޑުމެންނާ ނުރުހުނަސްވެސް އެބޭފުޅުން ވަޒީފާއިން ވަކިކޮށް ހަދާކަށް. އަޅުގަނޑުމެންނަށްވެސް ވާނެ އެކަންކަން. އެކަމަކު އަޅުގަނޑުމެންނެއް ބޭނުމެއްނޫން، މި ސިވިލް ސަރވިސް ހަލާކުކޮށްލާކަށް. އަޅުގަނޑަށްވެސް އެނގޭ، މިހާރު އުފެދިފައިއޮތް ސިވިލް ސަރވިސްއަކީ، އަޅުގަނޑު ދުށިން ކުޑައިރުގައި އެ ސިވިލް ސަރވިސް އުފެދިގެން އައިއިރުގައި ހަމަ އުނދޯލީގައި އިންނަވާފައި، ކޮބާ! އެވެނިގެއެއްގެ މިވެނިމީހެއް ރަނގަޅުވާނެއެއްނު. އޭނާގެ ކޮއްކޮވެސް ރަނގަޅުވާނެ، އޭނާގެ ބޭބެއާއި އޭނާގެ ބޭބެ އިނދެގެން އުޅޭމީހާގެ ބޭބެއާވެސް. އެއީ، ސަރުކާރަށް މީހުން ވަންނަނީ. ސަރުކާރު ބޮޑުވަނީ. 42 ހާސް މީހުން. އެވެނި ބޭފުޅެއްގެ ގާތްމީހުންނާ މިވެނި ބޭފުޅެއްގެ ގާތްމީހުންނާ އަނެއް ބޭފުޅެއްގެ ގާތްމީހުންނާ މިހެންގޮސް ބޮޑު ސިންގާހާ ތަނެއް އުފައްދައިފި.\nއެހެންނަމަވެސް، އަޅުގަނޑުމެން ދެން ބޭނުމީ، އެ ސަރވިސް ރަނގަޅުކުރަން. ހަރުދަނާގޮތުގައި، ރިވެތިގޮތުގައި ހިނގާ، ރައްޔިތުންގެ ޚިދްމަތެއްގެ ގޮތުގައި އެކަން ބަދަލުކުރަން. އެކަންބަދަލުކުރަން ހަމަކުރީގައި ކުރިކަންތައް އަޅުގަނޑު ކުރީމާ އަޅުގަނޑާ ހިތްހަމަނުޖެހުނީމާ، އެވެނި މީހަކު ނަގާ ދެންގެންގޮސް އޭނާ ގޭގައި ބެހެއްޓުން. އެގޮތަށް މިކަންކޮށްގެނެއް އަޅުގަނޑެއް ގަބޫލެއްނުކުރަން، އަޅުގަނޑަށް ޔަޤީން ތިޔަބޭފުޅުންވެސް ގަބޫލުފުޅެއް ނުކުރައްވާނެ، އެއީކީއެއް މިރާއްޖޭގެ ހެޔޮވެރިކަމަކަށް މިރާއްޖެ އެނބުރޭނެ ގޮތެއްކަމަކަށް.\nމި ހޫނުގައި އަޅުގަނޑާ އަޅުގަނޑުމެންގެ ސަރުކާރާއެކުގައި ތިޔަބޭފުޅުން މިވަގުތުކޮޅު ޙިއްޞާކޮށްލެއްވިކަމަށްޓަކައި އަޅުގަނޑުމެން ނިހާޔަތަށް ޝުކުރުވެރިވަން. ހަމަ ނިންމާލުމުގެކުރީގައިވެސް އަޅުގަނޑު ޔަޤީންކޮށް އަރުވަން ބޭނުންވަނީ، އަޅުގަނޑުގެ ހިތަކުންނެއް މިރަށެއް ކައްސާލައިގެންނެއްނުދާނެއޭ. ވަރަށްގިނަފަހަރަށް އަޑުއިވޭ ޝަކުވާއެއް، މިއަތޮޅަށް އަޔަސް އަދި މިރަށަކަށް ނާދެއޭ. އެވެސް ހަމަ ވަމުންވެސް ދާގޮތެއް. އެކަމަކު އަޅުގަނޑު ހަމަ ކޮންމެފަހަރަކުވެސް މިރަށަށް އާދެވޭތޯވެސް ބަލަން.\nއެހެންވީމާ، އަޅުގަނޑުގެ އުންމީދަކީ، އަޅުގަނޑުގެ ވަރަށްބޮޑު އުންމީދެއް އެއީ އިނގޭތޯ. އުންމީދަކީ، އަޅުގަނޑުމެންގެ ފަސްއަހަރުދުވަހުގެ ތެރޭގައި މިފެނާއި، ނަރުދަމާއާއި، ކަރަންޓާއި، މަގާއި، ބޯހިޔާވަހިކަން ލިބިފައިއޮތް ރަނގަޅު ދިރިއުޅުމެއް އުޅެވޭ، ޔުނިވަރސިޓީ ޓައުނަކަށް މިތަންވުން. އިރާދަކުރެއްވިއްޔާ އަޅުގަނޑުމެން އެގޮތަށް އެކަންކުރާނަން، އަޅުގަނޑު އެދެނީ، މާދަމާއަކީ އަދި މިއަށްވުރެ މާއުފާވެރި ދުވަހަކަށް ވާނެކަމަށް.


ސައުތު އޭޝިއަން ގޭމްސް: އަންހެނުންގެ ޤައުމީ ޓީޓީ ޓީމަށް ލޯ މެޑަލް ސައުތު އޭޝިއަން ގޭމްސް: އަންހެނުންގެ ޤައުމީ ޓީޓީ ޓީމަށް ލޯ މެޑަލް\nސައުތު އޭޝިއަން ގޭމްސް: އަންހެނުންގެ ޤައުމީ ޓީޓީ ޓީމަށް ލޯ މެޑަލް\nސައުތް އޭޝިއަން ގޭމްސް: އަންހެން ޓީމް އިވެންޓުން ލޯ މެޑަލް ހޯދި ރާއްޖޭގެ ޤައުމީ އަންހެން ޓީޓީ ޓީމް | ފޮޓޯ:އެމްއޯސީ / ޢަބްދުﷲ އަބީދު\nއަންހެނުންގެ ޓީޓީ، ޓީމު އިވެންޓްގެ ސެމީ ފައިނަލް މެޗުގެ ތެރެއިން / ފޮޓޯ:އެމްއޯސީ / ޢަބްދުﷲ އަބީދު\n13 ވަނަ ސައުތު އޭޝިއަން ގޭމްސްގެ ޓޭބަލް ޓެނިސް ޓީމް އިވެންޓުގެ ބައިން ރާއްޖޭގެ އަންހެނުންގެ ޤައުމީ ޓީޓީ ޓީމަށް ލޯ މެޑަލް ލިބިއްޖެއެވެ.\nރާއްޖޭގެ ޓީޓީ ޓީމަށް ލޯ މެޑަލް ލިބުނީ އަންހެނުންގެ ޓީމު އިވެންޓްގެ ސެމީ ފައިނަލަށް ދަތުރުކުރުމުންނެވެ. މުބާރާތް ރޭވިފައި އޮތް ގޮތުން ސެމީ ފައިނަލަށް ދަތުރުކުރާ ދެ ޓީމަށްވެސް ލޯ މެޑަލް ލިބޭނެއެވެ.\nއަންހެނުންގެ ޓީމު އިވެންޓްގެ ސެމީ ފައިނަލުގައި ރާއްޖެ ނުކުތީ ސްރީ ލަންކާ އާއި ދެކޮޅަށެއެވެ. މި މެޗުގައި ލަންކާއިން ވަނީ ސީދާ 0-3 އިން ރާއްޖޭގެ މައްޗަށް ކުރި ހޯދާފާއެވެ.\nމި މެޗުގެ ފުރަތަމަ ޓައިގައި ރާއްޖޭން ކުޅެން ނުކުތީ ފާތިމަތު ދީމާ ޢަލީއެވެ. ފުރަތަމަ ޓައިގައި ދީމާގެ މައްޗަށް ލަންކާގެ އެރަންދީ ކުރި ހޯދީ 1-3 އިން ނެވެ. ފުރަތަމަ ޓައިގެ ފުރަތަމަ ސެޓާއި ދެވަނަ ސެޓު ކާމިޔާބުކުރީ ލަންކާގެ ކުޅުންތެރިޔާއެވެ. އެއީ 4-11 އަދި 10-12 އިންނެވެ. ނަމަވެސް ޖެހިގެން އައި3ވަނަ ސެޓުގައި ވާދަވެރި ކުޅުމަކަށްފަހު ދީމާ ވަނީ 12-14 އިން ތިންވަނަ ސެޓު ކާމިޔާބުކޮށްފައެވެ. ލަންކާއިން މެޗުގެ ފުރަތަމަ ޓައި ކާމިޔާބުކުރީ ހަތަރު ވަނަ ސެޓުގައި 11-13 އިން ދީމާ ބަލި ކުރުމަށްފަހުއެވެ.\nމި މެޗުގެ ދެވަނަ ޓައިގައި ލަންކާގެ އިޝާރާ އާއި ދެކޮޅަށް ރާއްޖޭން ކުޅެން ނުކުތީ އައިޝަތު ރަފާ ނާޒިމެވެ. މި ޓައިގައި ރަފާގެ މައްޗަށް އިޝާރާ ކުރި ހޯދީ 1-3 އިން ނެވެ. އެގޮތުން ދެވަނަ ޓައިގެ ފުރަތަމަ ސެޓުގައި ފަސޭހަކަމާއެކު 6-11 އިން އިޝާރާ ވަނީ ރަފާ ބަލިކޮށްފައެވެ. ނަމަވެސް ޖެހިގެން އައި ސެޓުގައި ރަފާ ވަނީ ކުޅުން ރަނގަޅުކޮށް 10-12 އިން ދެވަނަ ސެޓު ކާމިޔާބުކޮށްފައެވެ. ދެވަނަ ޓައިގައި ކުޅުނު ތިންވަނަ ސެޓާއި ހަތަރު ވަނަ ސެޓު އިޝާރާ ކާމިޔާބުކުރީ 3-11 އަދި 6-11 އިންނެވެ.\nމެޗުގެ ތިންވަނަ ޓައިގައި ލައިސާ ފަތުހުﷲ ނުކުތީ ލަންކާގެ ޕުއިސިލާ ދެކޮޅަށެވެ. މި ޓައިވެސް ލަންކާއިން ކާމިޔާބުކުރީ 1-3 އިން ނެވެ. ތިންވަނަ ޓައިގެ ފުރަތަމަ ސެޓު ވާދަވެރި ކުޅުމަކަށްފަހު ލައިސާ ކާމިޔާބުކުރީ 10-12 އިން ނެވެ. ނަމަވެސް ޖެހިގެން އައި3ސެޓުގައިވެސް ލައިސާއަށް މާ ރަނގަޅު ކުޅުމެއް ދެއްކޭގޮތް ވަނީ ނުވެފައެވެ. އެގޮތުން ދެވަނަ ސެޓު 6-11 އިން، ތިންވަނަ ސެޓު 8-11 އިން އަދި ހަތަރު ވަނަ ސެޓު 4-11 އިން ކާމިޔާބު ކުރީ ލަންކާގެ ޕުއިސިލާ އެވެ.\nސައުތު އޭޝިއަން ގޭމްސްގެ ތާރީޚަށް ބަލާއިރު، ރާއްޖޭގެ އަންހެނުންގެ ޤައުމީ ޓީޓީ ޓީމު ސައުތު އޭޝިއަން ގޭމްސްގެ ސެމީ ފައިނަލަށް ދަތުރުކުރި މިއީ ފުރަތަމަ ފަހަރެއެވެ. ޤައުމީ ޓީމު ވަނީ މިއަހަރު މޮރިޝަސްގައި ބޭއްވި އިންޑިއަން އޯޝަން އައިލެންޑް ގޭމްސްގައި ރަން މެޑަލް ހޯދާފައެވެ.


ދެމަފިރިން ސަލާމަތްކުރަންދިޔަ ފުލުހަކު އެކްސިޑެންޓްވެއްޖެ\nގއ. ވިލިނގިލީގައި މިއަދު ގެނބުނު ދެމަފިރިން ސަލާމަތް ކުރަން ދަނިކޮށް ހިނގި ސައިކަލު އެކްސިޑެންޓެއްގައި އަނިޔާ ލިބުނު ފުލުހަކަށް ފަރުވާ ދިނުމަށް މާލެ ގެނައުމުގެ މަސައްކަތް ކުރަމުން އަންނަ ކަމަށް އެ ރަށު ކައުންސިލުން ބުނެފި އެވެ.\nOctober 18, 2017 63\nމި ދެމަފިރިން އުންމީދުކޮށްގެން ތިބީ މޫދަށް ގޮސްފައި އެނބުރި ވަރަށް އަވަހަށް ގެއަށް ދިއުމަށެވެ. އެކަމަކު މޫދަށް އެރުުނުތާ ވީ އެންމެ 10 މިނެޓެވެ. ދެން ދިމާވީ، ފާތުމަތު ލަބީނާ...\nގއ. ވިލިނގިލީގައި ދެމަފިރިއަކު މޫދަށް އެރި އުޅެނިކޮށް ގެނބިގެން މީގެ އިރުކޮޅެއް ކުރިން ފިރިހެންމީހާ މަރުވެއްޖެ އެވެ.\nމޫދުގައި އުޅެފައި މާ ފަހުން ވެސް ގެނބިގެން މަރުވެދާނެ\nމޫދުގައި އުޅެފައި އަންނަ ކުއްޖެއްގެ ފަރާތުން އާދަޔާޚިލާފު ކަންތައްތަކެއް ފާހަގަކުރެވިއްޖެއްޔާ ފަރުވާކުޑަ ނުކުރާށެވެ. އެއީ ވަރަށް ނުރައްކާތެރި ކަމެއްގެ އަލާމާތަކަށް ވުން އެކަށީގެންވެ އެވެ.\nAugust 01, 2017 58\nމީގެ އަށް އަހަރު ކުރިން، ފ. ދަރަނބޫދުއަށް ދިޔަ އެ އަތޮޅު މަގޫދޫ އަންހެނުންތަކެއް، އެނބުރި ރަށަށް ދާން އުޅެނިކޮށް، ދޯނީގައި އިން އަންހެނެއްގެ އަތުން އޭނާގެ ހަތް މަހުގެ ދަރިފުޅު މޫދަށް ވެއްޓުނެވެ. ބަނދަރު މަތީގައި އެ ވަގުތު ގިނަ ބަޔަކު ތިބި ނަމަވެސް، އެ ކުއްޖާ ސަލާމަތް ކުރުމަށް މޫދަށް ފުންމާލެއްވީ، ސިވިލް ކޯޓުގެ ގާޒީ ޒުބައިރު...\nގެނބުނު އާއިލާއެއް ސަލާމަތްކުރުމަށް އިންސާނުންގެ ޗޭނެއް\nއެެމެރިކާގެ ފްލޮރިޑާގައި މޫދަށް އެރި އުޅުނު އެއް އާއިލާއެއްގެ ހަ މީހަކާއި އިތުރު ހަތަރު މީހަކު ގެނބެމުން ދަނިކޮށް އެތައް ބަޔަކު ބައިވެރިވެރިވެގެން ހެދި "އިންސާނުންގެ ޗޭނަކުން" އެންމެން ސަލާމަތްކޮށްފި އެވެ.\nJune 08, 2017 10\nދ. ހުޅުދެލީގައި ކުޑަ ފިރެން ކުއްޖަކު މޫދުގައި މަރުވެފައި އޮއްވާ މިއަދު ފެނިއްޖެ އެވެ.\nމި އަންހެން މީހާގެ ތިން ދަރިން މަރުވީ ފެނުނު ބިރުވެރި ހުވަފެނަކަށް ފަހުގަ އެވެ. އެ ހުވަފެނަށް ފަހު ދަރިންނަށް ކޮންމެވެސް ކަމެއް ވެދާނެކަމަށް ހިތް ބިރުގެންފައި ހުއްޓާ ތިން ދަރިން މަރުވީ ފެން ކޯރަކަށް ގެނބިގެންނެވެ.\nޔޮޓަކުން ޑައިވްކުރަން ފޭބި ޓޫރިސްޓަކު މަރުވެއްޖެ\nލ. ކައްދޫ ބޭރުގައި އޮތް ޔޮޓަކުން ފްރީ ޑައިވް ކުރުމަށް މިއަދު މެންދުރު ފޭބި ޓޫރިސްޓަކު މަރުވެފައި އޮއްވައި ފެނިއްޖެ އެވެ.\nކަސްރަތަށް މޫދަށް ގޮސް އުޅުނު އަންހެނަކު މަރުވެއްޖެ\nހއ. ދިއްދޫގައި ކަސްރަތު ކުރުމަށް މޫދަށް ގޮސް އުޅުނު އަންހެނަކު ގެނބިގެން މިއަދު މަަރުވެއްޖެ އެވެ.\nބިލެތްފަހީގައި މީހަކު ގެނބިގެން މަރުވެއްޖެ\nށ. ބިލެތްފަހި ފަރަށް އެރި ކުޑަ ދޯންޏަކުން ވަލެއް ހިފައިގެން މޫދަށް ފުންމާލި މީހަކު ގެނބިގެން މަރުވެއްޖެ އެވެ.\nޝޫޓިން ތެރޭގައި ދެ އެކްޓަރަކު ގެނބިގެން މަރުވެއްޖެ\nއިންޑިއާގެ ކަރްނާޓަކާގައި ކަންނާޑާ ފިލްމެއް ކަމަށްވާ "މާސްތީގުޅީ" ގެ މަންޒަރެއް ކުޅުމަށް ހެލިކޮޕްޓަރަކުން ކޯރަކަށް ފުންމާލި ދެ އެކްޓަރަކު ގެނބިގެން މަރުވެއްޖެ އެވެ.\nއަނބިމީހާ ސަލާމަތްކޮށްދިނުމުން ފިރިމީހާ ރުޅިގަދަވެއްޖެ\nއިންޑިއާގެ އަހުމަދުއާބާދުގެ ފަޔަ އެންޑް އިމަޖެންސީ ސާވިސް (އޭފްއީއެސް) އިން އެހިސާބުގަނޑުގައި އޮންނަ ސަބަރްމަތީ ރިވާފްރަންޓް ކިޔާ ކޯރެއްގެ އައްސޭރިއަށް މިދިޔަ ބުރާސްފަތި ދުވަހު ދިޔައީ އަންހެނަކު ގެނބޭ ޚަބަރު ލިބިގެންނެވެ. އުމުރުން 37 އަހަރުގެ މި އަންހެންމީހާ ގަސްތުގައި ކޯރަށް ފުންމާލައިގެން މަރުވާން މަސައްކަތް ކުރީ ކަމަށްވެ...\nމީދޫގައި މީހަކު މޫދުގައި މަރުވެފައި އޮއްވައި ފެނިއްޖެ\nމިއަދު ހެނދުނު އައްޑޫ މީދޫގައި މޫދަށް އެރުނު މީހެއްގެ ހަބަރެއް ނުވެގެން ހޯދަމުން ދަނިކޮށް މޫދު އަޑީގައި މަރުވެފައި އޮއްވައި މިރޭ ފެނިއްޖެ އެވެ.\nއިރުފުށީގައި މޫދަށް އެރި އުޅުނު ދެ ޓޫރިސްޓަކު މަރުވެއްޖެ\nއިރުފުށި ރިސޯޓުގައި މޫދަށް އެރި އުޅުނު ދެ ޓޫރިސްޓަކު މިއަދު ހަވީރު މަރުވެއްޖެ އެވެ.


Fonadhoo expansion miaharu nimeyne: Shaheer\nފޮނަދޫ އެކްސްޕެންޝަން މިއަހަރު ނިމޭނެ: ޝަހީރު\nމިއަދު ބޭއްވި ނޫސް ކޮންފަރެންސްގައި ޝަހީރު ވާހަކަ ދައްކަވަނީ. - އަވަސް ފޮޓޯ: އަހްމަދު ޝުރާއު\nއެސްޓީއޯގެ މައިގަނޑު ވިޔަފާރި ކަމަށްވާ ތެލުގެ އިންފްރާސްޓްރަކްޗާ އިތުރު ކުރަން ކުރާ މަސައްކަތުގެ ފުނަދޫ އެކްސްޕެންޝަންގެ މަސައްކަތް މިއަހަރު ނިމެންވާއިރަށް ނިމޭނެ ކަމަށް އެސްޓީއޯގެ މެނޭޖިން ޑިރެކްޓާ އަހުމަދު ޝަހީރު ވިދާޅުވެއްޖެ އެވެ.\nއެކުންފުނިން މިއަދު ބޭއްވި ނޫސްކޮންފަރެންސެއްގައި ވާހަކަފުޅު ދައްކަވަމުން ޝަހީރު ވިދާޅުވީ މިހާރު ކޮންޓްރެކްޓަރުންނާ ހަވާލުކޮށް މަސައްކަތް ފަށާފައިވާ ކަމަށެވެ. އެމަސައްކަތް ނިމޭއިރު އެކްސްޕެންޝަނުގައި 41،000 ފޫޓު ހުންނާނެ އެވެ.\nމަސައްކަތް ނިމުމުގެ ކުރިން މިހާރު ގެންގުޅޭ ފިޔުލް ޓޭންކަރުގެ ބަދަލުގައި އެންމެ ކުޑަވެގެން 26،000 ޓަނު ލޯޑު ކުރެވޭ ޓޭންކެއް ގެންނާނެ ކަމަށާއި ރީޖަނަލް އޮއިލް ސްޓޯރޭޖް ހެދުމުގެ މަސައްކަތް ކުރަމުން އަންނަ ކަމަށް ވެސް ޝަހީރު ވިދާޅުވި އެވެ. އަދި ވިދާޅުވީ އެ ސްޓޯރޭޖް ހަދަން ބޭނުންވާ ބިން ހޯދާފައިވާ ކަމަށެވެ.\n"މިއަހަރު ނިމެންވާއިރަށް ރާއްޖޭގެ އުތުރު ނުވަތަ ދެކުނުގައި ކޮންމެސް އެއް ސަރަހައްދެއްގައި އޮއިލް ސްޓޯރޭޖް ހަދާ ނިމޭނެ." ޝަހީރު ވިދާޅުވި އެވެ.\nއެސްޓީއޯގެ ކޮންސްޓްރަކްޝަން މަސައްކަތްތަކަށް އިޝާރާތް ކުރައްވާ ވިދާޅުވީ ރެޑީ މިކްސް ކޮމްޕްލީޓްގެ މަސައްކަތް ފަށާފައިވާ ކަމަށާއި ކޮންސްޓްރަކްޝަންގެ ސޯސިންނާއި އަގުތައް ރަނގަޅުކުރަން މިއަހަރު މަސައްކަތް ފަށާފައިވާނެ ކަމަށެވެ.\n"މިދިޔަ އަހަރު އަޅުގަނޑުމެން ވާނީ ސޯސިން ރަނގަޅު ކުރެވި ޕްރޮޑަކްޓްތައް އަގުހެޔޮ ކުރެވިފައި. ޕްރޮޑަކްޓްތައް އަގުހެޔޮ ކުރުމާއެކު މަސީ ކަހަލަ ތަންތަނުން ވަނ އެކަން ފާހަގަ ކޮށްފައި ޝަހީރު ވިދާޅުވި އެވެ. ތެލުގެ ލޮޖިސްޓިކް ސަޕްލައިސް އެސްޓީއޯ އިން ކުރިއަށް ގެންދަނީ ފިޔުލް ސަޕްލައިސް އާ ގުޅިގެން،" ޝަހީރު ވިދާޅުވި އެވެ.\nޝަހީރު ވިދާޅުވީ ރާއްޖޭގެ ކަންކޮޅުތަކަށް މުދާ ފޯރުކޮށްދޭން ތިން ދޯންޏާއި ބާޖަކާއި ޓަގެއް ސާވިސް އަށް ނެރެފައިވާނެ ކަމަށާއި ބޭނުންވާ ކެރޭނާއި ލޮރީވެސް އޮޕަރޭޝަނަށް ނެރެފައިވާ ކަމަށެވެ. މާލޭގައި ހަދަން ނިންމާފައިވާ ގޯޑައުންގެ މަސައްކަތްވެސް ތިން މަސް ދުވަހުގެ ތެރޭގައި ފަށާ އަންނަ އަހަރުގެ ފުރަތަމަ ކްއާޓާއަށް މަސައްކަތް ނިންމާލެވޭނެ ކަމަށް ވެސް ޝަހީރު ވިދާޅުވި އެވެ.\nއިސްލާމިކް އިންޝުއަރެންސާ ގުޅިގެން ސަބްސިޑިއަރީ ކުންފުންޏެއް ހެދުމުގެ މަސައްކަތް އެލައިޑާ ގުޅިގެން ކުރަމުން އަންނަ ކަމަށާއި ތިން މަހެއްހާ ދުވަސްތެރޭ މި ކުންފުނި ވުޖޫދަށް އަންނާނެ ކަމަށް ވެސް ޝަހީރު ވިދާޅުވި އެވެ.


Covid-19 Jehigen Wuhan Hospital Eh Ge Veriyaku Avahaaravejjehttps://t.co/UXN0HAAEsD\nޓައިވާނާއި ސިންގަޕޫރުން ކޮންމެ ގައުމަކުން ވެސް އިތުރު ދެމީހަކު ވައިރަސް އަށް ޕޮޒިޓިވް ވެއްޖެ.\nހޮންކޮންގް އިން އިތުރު ތިން މީހަކު ވައިރަސް އަށް ޕޮޒިޓިވް ވެއްޖެ. މީގެ ތެރެއިން ދެމީހުންނާއި ވަނީ ބަލި ޖެހުނު މީހުންނާއި އެކު ކުރިން އުޅެފައި. ނަމަވެސް ތިން ވަނަ މީހާއަށް ބަލި ޖެހުނު ގޮތް އަދި ދެނެގަނެވިފައެއް ނުވޭ.\n🔹އުމުރުން ދުވަސްވާ ވަރަކަށް މިބަލިޖެހުމުން ކުރާ އަސަރު ބޮޑުވޭ އަދި\n🔸މިހާަތަނަށް ކުޑަކުދިންގެ މެދުގައި ފެންނަ ކޭސްތަކުގެ އަދަދު މަދު\n— HPA Maldives (@HPA_MV) February 17, 2020\nBREAKING : Sirru Kuri ACC Report Majilis In Aanmu Koffihttps://t.co/JTYgaaC0C0\nރިޔާސީ އިންތިހާބުގައި ވައުދުވި ފަދައިން، މާލޭގެ ރައްޔިތުންންނަށް ހާއްސަކޮށް ގާއިމްކުރާ 4000 ހައުސިންގ ޔުނިޓާއި، އަދި އިތުރު 3000 ހައުސިންގ ޔުނިޓާއެކު ޖުމްލަ 7000 ހައުސިންގ ޔުނިޓްގެ މަސައްކަތް މި އަހަރު ފަށަން ނިންމާފައިވާކަަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެ.\nMale'ge Rayyithunnah Haassa 7000 Housing Unit Ge Massakkai Mi Aharu Fashaneehttps://t.co/Td19rxQwlQ\nރާއްޖޭގައި އިންޓަނެޓުގެ އަގު ހެޔޮވާނީ 2022ވަނަ އަހަރު ކަމަށް ރައީސުލްޖުމްހޫރިއްޔާގެ އޮފީހުން ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލަށް އަންގައިފި.\nInternet Ge Agu Heyovaanee 2022 Vana Aharu: Raees Officehttps://t.co/6KSajSrqd9\nމާލޭގެ ހުރިހާ މަގެއް ޒަމާނީ ފެންވަރުގައި ތަރައްގީ ކުރުމުގެ މަޝްރޫއުގެ އަމަލީ މަސައްކަތް މިއަދު ފަށައިފި.\nMale Maguthah Zamaanee Fenvarah Tharaggee Kurumuge Amalee Massakkai Fashaifihttps://t.co/TVFVIT5Tov\nކުރީގެ ނައިބު ރައީސް ޑރ. ޖަމީލް ޖުމްހޫރީ ޕާޓީ އިން ވަކިވެ ވަޑައިގެންފި.\nSiyaasee Massakkai Kuran Dhathithakeh Hureethee, Dr. Jameel JP Aa Dhurah!https://t.co/B5Hum3xiXK\nIsmail Beyge Marah4Aharu: Hekinge Hekibas Nunegi Sharee'ah Dhigulanee https://t.co/VPnzIdDfFv\nޗައިނާގެ ވުހާން ސިޓީން ފުރަތަމަ ފެތުރެން ފެށި ކޮވިޑް-19 ގެ ސަބަބުން ޖަޕާނުގައި ކަރަންޓީން ކޮށްފައިވާ ކްރޫޒްލައިނާއިން އިތުރު 99 މީހަކު އެ ވައިރަސް އަށް ޕޮޒިޓިވް ވެއްޖެ.\nQuarantine Kohffaivaa "Diamond Princess" Gai Covid-19 Jehunu Meehunge Adhadhu 456 ahhttps://t.co/eucHyrekpW\nކޮރޯނާ ވައިރަސް ނުވަތަ ކޮވިޑް 19ގެ ސަބަބުން ޖަޕާނުގައި ކަރަންޓީން ކޮށްފައިވާ ކްރޫޒްލައިނާ "ޑައިމަންޑް ޕްރިންސެސް" ގައި ތިބި މީހުންނަށް ޖަޕަނު ސަރުކާރުގެ ފަރާތުން އައިފޯނު ބަހައިފި.\nCovid-19: Quarantine Kuri Diamond Princess Gai Thibi Enmmennah Hiley Iphonehttps://t.co/iPsiN2theg\nRaees Solihge Car Kolhah Fen Jehee Gasthugaeh Noon!https://t.co/sI5PNpfXJc\nBML Ge Deputy CEO Shareef Isthiufaa Dhevvaaifihttps://t.co/V9rQfa5EHh\nCovid-19: Balin Rangalhu Vefaivaa Meeheh Ge Ley Alhaigen Bali Meehun Rangalhu Kurevidhaanehttps://t.co/Jz9pHRl1ZY\nތައިލެންޑުން އިތުރު މީހަކު ކޮވިޑް-19 އަށް ޕޮޒިޓިވް ވެއްޖެ.\nތައިލެންޑްގެ ހެލްތު މިނިސްޓްރީން މައުލޫމާތު ދެއްވާ ގޮތުގައި މިހާރު ތައިލެންޑުން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 35 އަށް އަރާފައި. އެންމެ ފަހުން ވައިރަސް އަށް ޕޮޒިޓިވްވި 68 އަހަރުގެ ޗައިނާ އަންހެނެއް. އެއީ ތައިލެންޑަށް ދިޔަ ފަތުރުވެރިއެއް. އޭނާގެ އާއިލާގެ ތިން މެންބަރަކު މީގެ ކުރިން ވަނީ ވައިރަސް އަށް ޕޮޒިޓިވް ވެފައި.\nޖަޕާނުން އިތުރު ދެމީހަކު ވައިރަސް އަށް ޕޮޒިޓިވް ވެއްޖެ. ޖަޕާންގެ ހެލްތު މިނިސްޓްރީން ވިދާޅުވީ ވައިރަސް އަށް ޕޮޒިޓިވްވި އެކަކީ "ޑައިމަންޑް ޕްރިންސަންސް" އިން ވައިރަސް އަށް ޕޮޒިޓިވްވި މީހުންނަށް އެހީތެރިވާން އުޅުނު ހެލްތު މިނިސްޓްރީގެ މުވައްޒަފެއް ކަމަށާއި ދެވަނަ މީހަކީ ވައިރަސް އަށް ޕޮޒިޓިވްވި މީހަކަށް ފަރުވާ ދިނުމުގައި އުޅުނު ނަރުހެއް ކަމަށް.\nCovid 19 Jehunu2Mahuge Kujja Balin Rangalhu Vejjehttps://t.co/8YTPxbX1Yd\nވޫހާންގައި ތިބި ޖަޕާން މީހުން އަނބުރާ ގައުމަށް ގެންދިއުމަށް ޗާޓަރު ކުރި ފަސްވަނަ ފްލައިޓް ޖަޕާން މީހުން ގޮވައިގެން ޖަޕާންގެ ވެރިރަށް ޓޯކިއޯގައި ޖައްސައިފި.\nދެކުނު ކޮރެއާ އިން އިތުރު މީހަކު ވައިރަސް އަށް ޕޮޒިޓިވް ވެއްޖެ. މިހާތަނަށް ދެކުނު ކޮރެއާ އިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 30 އަށް އަރާފައި.\nކޮވިޑް-19 ޗައިނާގައި ފެތުރެމުން ދާތީ އެންމެ ބޮޑެތި ދަތިތައް ދިމާވެފައިވާ އެއްބަޔަކީ ގައުމުން ބޭރުގައި ތައުލީމް ހާސިލް ކުރަމުން އަންނަ ދަރިވަރުން. ވައިރަސް ފެތުރެން ފެށިއިރު ޗައިނާގައި ތިބި ދަރިވަރުން ތައުލީމް ހާސިލް ކުރާ ގައުމަށް އެތެރެވުމަށް އެގައުމުތަކުން މިހާރު އަންނަނީ ހުރަސް އަޅަމުން. އެކަމުގެ ސަބަބުން އެދަރިވަރުން މުޅި އުމުރު ދުވަހު ހުރި މަސައްކަތް ބޭކާރުވެގެން ހިނގައިދާނެ ކަމުގެ ކަންބޮޑުވުން ވަނީ އުފެދިފައި.\nThahqeeqeh Hinqaidhee, Eyrun Haqeeqaiy Fehnaane - Ali Waheedhttps://t.co/kPydprdOQR\nBulhaa Dhookoh Nulanvegen Adhives Wuhan Gaihttps://t.co/ISd9BBkrO5\nކޮވިޑް-19 އާއި ގުޅިގެން މިއަދު ފާހަގަ ކުރެވުނު ޚަބަރުތަކަށް ބަލާއިރު ކޮވިޑް-19 އެންމެ ބޮޑަށް ފެތުރެމުން އަންނަ ވޫހާން އިން އިންޑިއާއަށް ގެނައި ހަތް ދިވެހިން ކަރަންޓީންގެ މުއްދަތު ހަމަކުރުމުން މާދަމާ ދޫކޮށްލާނެ ކަމަށް ސަރުކާރުން ވަނީ ވިދާޅުވެފައި.\nWuhan In Genes India Gai Quarantine Kuri Dhivehin Maadhamaa Dhookohlaanehttps://t.co/rE3hc0wXDE\nކޮވިޑް-19 ޖެހިގެން މަރުވި މީހުންގެ އަދަދު މިހާރު ވަނީ 1669 އަކަށް އަރާފައި. ނަމަވެސް ފާއިތުވި ދެދުވަހު ބަލި ޖެހުނު މީހުންގެ އަދަދު ވަނީ މަދުވެފައި.\nLIVE: "Covid-19" Ge Fahuge Mauloomaathuhttps://t.co/AUYDRFUh2v\nރާއްޖެ އިން މިއަދު ފާހަގަ ކުރެވުނު ޚަބަރުތަކަށް ބަލާއިރު އެންމެ ފާހަގަ ކުރެވެނީ ރޭ ނުރައްކާތެރި އެކްސިޑެންޓެއް ހިނގައި ޒުވާނަކު ނިޔާވި ޚަބަރު.\nNiyaavefai Vanee Gasthugai Accident Kolli Meehahttps://t.co/oaP7D0k0Zs\nވަޒީފާއާބެހޭ ޤާނޫނަށް ސަރުކާރުން ހުށަހެޅި އިސްލާހްތަކަށް ފާޑުކިޔުން އަމާޒުވުމުން އެއިސްލާހްތަކަށް ބަދަލު ގެންނަން ސަރުކާރުން ނިންމާފައިވާ ކަމަށް އިކޮނަމިކް މިނިސްޓަރ މިރޭ ވަނީ ވިދާޅުވެފައި.\nBeynufulhuvanee "Ehme Heyofulhu Sarukaaruge Lagab"https://t.co/LIjcuWGbxl


ރައީސުލްޖުމްހޫރިއްޔާ، މިއުޒީޝަންސް ޔޫނިއަން އޮފް މޯލްޑިވްސްގެ މެންބަރުންނާއި ބައްދަލުކުރައްވައި މަޝްވަރާކުރައްވައިފި - The President's Office\nރައީސުލްޖުމްހޫރިއްޔާ، މިއުޒީޝަންސް ޔޫނިއަން އޮފް މޯލްޑިވްސްގެ މެންބަރުންނާއި ބައްދަލުކުރައްވައި މަޝްވަރާކުރައްވައިފި\n12 އޭޕްރިލް 2022، ރިފަރެންސް: 2022-156\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިއުޒީޝަންސް ޔޫނިއަން އޮފް މޯލްޑިވްސްގެ މެންބަރުންނާއި ބައްދަލުކުރައްވައި މަޝްވަރާކުރައްވައިފިއެވެ. މި ބައްދަލުކުރެއްވުން އޮތީ ރައީސުލްޖުމްހޫރިއްޔާގެ ރަސްމީގެކޮޅު މުލީއާގޭގައެވެ.\nމި ބައްދަލުކުރެއްވުމުގައި މިއުޒީޝަންސް ޔޫނިއަން އޮފް މޯލްޑިވްސްގެ މެންބަރުން ވަނީ މިއުޒިކީ ފަންނުގައި ހަރަކާތްތެރިވާ ފަރާތްތަކަށް ދިމާވެފައިވާ ދަތިތަކަށް ސަރުކާރުގެ ތެރެއިން ޙައްލު ހޯދުމަަށް ބޭނުންވެލައްވާ ގޮތްތަކާއި އަދި ފަންނުވެރިކަން ކުރިއެރުވުމަށް މިއުޒީޝަންސް ޔޫނިއަން އޮފް މޯލްޑިވްސްއިން ކުރަމުންދާ މަސައްކަތްތައް ރައީސުލްޖުމްހޫރިއްޔާއާ ހިއްސާކުރައްވައިފައެވެ. އެގޮތުން މިއުޒީޝަންސް ޔޫނިއަންގެ މެންބަރުން ފާހަގަކުރެއްވި ދަތިތަކުގެ ތެރޭގައި މިއުޒީޝަނުން ޕްރެކްޓިސް ކުރުމަށާއި ޝޯވްދިނުމަށް ހުރި ދަތިތަކުގެ އިތުރުން އެ ޔޫނިއަން ހިންގުމަށް އޮފީހެއް ނެތުމާއި މާލީ ގޮތުން ކުރިމަތިވާ ހުރަސްތަކުގެ މަޢުލޫމާތު ހިމެނެއެވެ. މީގެއިތުރުން ރިޒޯޓް މިއުޒިކް ކުޅުމަށް މިއުޒީޝަނުންނަށް ކުރިމަތިވާ ގޮންޖެހުންތަކާއި ޖުމްލަގޮތެއްގައި ފަންނުވެރިކަމުގެ ދާއިރާ ކުރިއެރުވުމަށް ދިމާވެފައިވާ ދަތިތައް މެންބަރުން ފާހަގަކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި މިއުޒީޝަންސް ޔޫނިއަން އޮފް މޯލްޑިވްސްގެ ފަރާތުން ހިއްސާކުރެއްވި ދަތިތައް ޙައްލުކޮށްދެއްވުމަަށް ސަރުކާރުން ފުރިހަމައަށް އެއްބާރުލުން ދެއްވައި މިއުޒީޝަނުންނަށް ރާއްޖެއާއި ރާއްޖެއިން ބޭރުން ގިނަ ފުރުސަތުތަކެއް ހޯދައިދެއްވުމަށް މަސައްކަތްކޮށްދެއްވާނެ ކަމުގައި ވިދާޅުވިއެވެ. މި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ މިއުޒިކީ ފަންނު އިތުރަށް ކުރިއަރުވާ އާލާކުރުމާގުޅޭގޮތުން މިއުޒީޝަންސް ޔޫނިއަން އޮފް މޯލްޑިވްސްގެ މެންބަރުންނާއެކު ވަރަށް ފުޅާ ދާއިރާއެއްގައި މަޝްވަރާކުރައްވާ ޙިޔާލުބަދަލުކުރައްވާފައެވެ.


SunOnline: Rayyithunegoi beynun vee namaves, 2023 ah adhi thayyaareh noon: Yaameen\nރައްޔިތުން އެގޮތް ބޭނުންވީ ނަމަވެސް 2023އަށް އަދި ތައްޔާރެއް ނޫން: ޔާމީން\nއައިޝަތު ނުޒުހާ 04 Dec 2021, 00:44\nމަރުހަބާ ރައީސް ޔާމީން ޖަލްސާގެ ތެރެއިން -- ސަން ފޮޓޯ/ އަހުމަދު އައިމަން\nރައްޔިތުން ބޭނުންވީ ނަމަވެސް 2023 ވަނަ އަހަރުގެ ރިޔާސީ އިންތިހާބަށް އަދި ތައްޔާރު ނޫން ކަމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nޔާމީން މިފަދައިން ވިދާޅުވީ އެމަނިކުފާނު މިނިވަން ވުމުގެ މުނާބަސަތުގައި، ކާނިވާ ސަރަހައްދުގައި ބޭއްވި ޖަލްސާގައި ވާހަކަފުޅު ދައްކަވަމުންނެވެ.\nޔާމީން ވިދާޅުވީ ރައްޔިތުން އަދިވެސް އިންތިހާއަށް އެމަނިކުފާނަށް އިތުބާރު ކުރާ ކަމަށާއި ގިނަ މައްސަލަތަކެއް ހައްލުކޮށް ދިނުމަށް އެމަނިކުފާނުގެ އަރިހުން އެދޭ ކަމަށެވެ.\n"އަޅުގަނޑު ހަމަ ހީބިހި ނަގަނަގާ މި އިންނަނީ، ހާދަ ގިނަ ކަމެކޭ، ހާދަ ބޮޑު ޒިންމާއެކޭ އަޅުގަނޑު ފަރާތުން އަދިވެސް ތިބޭފުޅުން އެދިވަޑައިގަންނަވަނީ، ހާދަ ބޮޑު އިތުބާރެކޭ އަދިވެސް ތި ކުރައްވަނީ،" ރައީސް ޔާމީން ވިދާޅުވިއެވެ.\nއެހެންނަމަވެސް ގައުމުގައި އެންމެ މީހަކަށް ހައްލުކޮށްދެވޭ ވަރަށް ވުރެ މާ ގިނަ މައްސަލަތައް އެބަހުރި ކަމަށް ޔާމީން ވިދާޅުވިއެވެ.\n"މުޅި ދިވެހި ރާއްޖޭގައި ހުރި ހުރިހާ މައްސަލަތަކަކީ އެންމެ މީހެއްގެ ކޮނޑުގައި އެޅޭ ވަރަށް ވުރެ މާ ބުރަ، ބޮޑެތި މަސްއޫލިއްޔަތުތަކެކޭ، އަޅުގަނޑު މިއީކީ ޕެނެސިއާއެއް ނޫނޭ، އަޅުގަނޑަކީ ބޭސްގުޅައެއް ނޫނޭ، ތިބޭފުޅުންގެ ކޮންމެ ޝިފާއަކަށް، ރާއްޖޭގަ އޮތް ކޮންމެ އިޖުތިމާއީ މައްސަލައަކަށް، އިގްތިސޯދީ ގޮތުން ފޫނުބެދިގެން މިދާ ޖަރީމާއަކަށް އަޅުގަނޑަކީ ހަކީމެއް ނޫނޭ،" ޔާމީން ވިދާޅުވިއެވެ.\nޔާމީން އިތުރަށް ވިދާޅުވީ ރަސްމީ ގޮތުން ނޫންނަމަވެސް ޕީޕިއެމްގެ ރިޔާސީ ޓިކެޓު އެމަނިކުފާނަށް މިރޭ ޕީޕީއެމްގެ މެންބަރުން ކަށަވަރު ކޮށްދެއްވައިފި ކަމަށެވެ. އެހެންނަމަވެސް އަދި އެކަމަށް އެންމެ ތައްޔާރު ނޫން ކަމުގައި ވިދާޅުވިއެވެ.\n"އަޅުގަނޑު ދަންނަވާލަން ބޭނުންވަނީ އަޅުގަނޑުގެ ރައްޔިތުންނަށް އަޅުގަނޑު ނޫނެކޭ ނުދަންނަވާނަމޭ، އެހެންނަމަވެސް އަދިއެއް އަޅުގަނޑު ތައްޔާރުވެ ހުރި ވާހަކައެއް [2023 ވަނަ އަހަރުގެ ރިޔާސީ އިންތިހާބުގެ ވާހަކަ] މިއީކީ،" ޔާމީން ވިދާޅުވިއެވެ.\n"އަޅުގަނޑަށް އެނގޭ ރައްޔިތުންގެ އެދުމަކީ މިއީ ކަން، އަޅުގަނޑަށް އެނގޭ އަޅުގަނޑުމެންކަން ދިވެހިރާއްޖެ އަނެއްކާ ވެސް ސަލާމަތް ކުރަން ޖެހޭނީ، ހަމައެއާއެކު ވެސް އަޅުގަނޑު ދަންނަވާލަން ބޭނުންވަނީ ތި ކުރައްވާ އިތުބާރުގެ އިތުރަށް އަޅުގަނޑަށް ތި ކުރިމަތިކުރައްވާ މަސްއޫލިއްޔަތުތަކަކީ، ޒިންމާއަކީ ހާދަ ވަރުގަދަ އަމާނާތެކޭ."\nމީގެ އިތުރުން ޔާމީން ވިދާޅުވީ ރައީސް ކަން ކުރުމަކީ މިހާ އަނިޔާވެރި ވާން ޖެހޭނެ ކަމެއް ކަމަށް ގަބޫލުނުކުރައްވާ ކަމަށެވެ. އެގޮތުން އެމަނިކުފާނާއި އާއިލާއަށް އެތައް ހިތްދަތިކަމެއް ދީފައިވާ ކަމަށާއި އެ ބޭފުޅުން އަދި މިކަމަށް ތައްޔާރު ނޫން ކަމުގައި ވިދާޅުވިއެވެ.\nއިންޑިއާ އައުޓް ޖެހުމަކީ ދައުލަތާ ބެހޭ ކަމެއް ނޫން: ޔާމީން\nފުނަދޫ ކައުންސިލް މެންބަރު ޒުލްފާ ޖޭޕީ ދޫކޮށް ޕީޕީއެމަށް\n"ފުނަދޫ ސްކޫލް ފާރުގައި އިންޑިއާ އައުޓް ޖެހީ އެމްޑީޕީން"


Minister Shaahid Kuwait Ah Furaavadaigenfi - Vaguthu\nކުވައިތައް ފުރައިވަޑައިގެންނެވުމުގެ ކުރިން މިނިސްޓަރ ޝާހިދު އެއާޕޯޓްގައި\nމިނިސްޓަރ އޮފް ފޮރިން އެފެއަރޒް ޢަބްދުﷲ ޝާހިދު ރަސްމީ ދަތުރުފުޅެއްގައި މިއަދު ކުވައިތަށް ފުރާވަޑައިގެންފިއެވެ.\nފޮރިން މިނިސްޓްރީން ވިދާޅުވީ މިނިސްޓަރ ޝާހިދުގެ މި ދަތުރުފުޅުގައި ކުވައިތުގެ މިނިސްޓަރ އޮފް ފޮރިން އެފެއަރޒް އަދި މިނިސްޓަރ އޮފް ސްޓޭޓް ފޮރ ކެބިނެޓް އެފެއަރޒް ޑރ.އަހްމަދު ނާސިރް އަލް މުޙައްމަދު އަލް އަޙްމަދު އަލް އަލް ޖާބިރު އަލް ސަބާޙް އާއި އެޤައުމުގެ އެހެން ބައެއް އިސްވެރިންނާއި ބައްދަލުކުރައްވާނެއެވެ.\nމި ބައްދަލުވުންތަކުގައި ކުވައިތުގެ އެހީގައި ކުރިއަށްދާ މަޝްރޫޢުތަކާ ބެހޭ ގޮތުންނާއި ދެޤައުމުގެ މެދުގައި އޮންނަ ގުޅުން ބަދަހިކުރުމުގެ އިތުރުން ބައިނަލްއަޤްވާމީ މަސްރަހުގައި ގުޅިގެން މަސައްކަތްކުރުމާ ބެހޭ ގޮތުން މަޝްވަރާކުރައްވާނެ ކަމަށް ފޮރިން މިނިސްޓްރީން މައުލޫމާތު ދެއްވައެވެ.\nމިއީ ޝާހިދު މިނިސްޓަރުކަމާއި ހަވާލުވެ ވަޑައިގެންނެވި ފަހުން ކުވައިތައް ކުރައްވާ ފުރަތަމަ ރަސްމީ ދަތުރުފުޅެވެ.\nފޮރިން މިނިސްޓަރ ޝާހިދުގެ އަރިހުގައި މިނިސްޓްރީގެ ސެކްރެޓަރީ މަލްޓިލޭޓަރަލް ޑރ. ހާލާ ހަމީދު އާއި ޑިރެކްޓަރ މޫމިނާ އިބްރާހިމް އަދި އެސިސްޓަންޓް ޑިރެކްޓަރ އަހްމަދު ސަލްމާން ޒަކީ ބައިވެރިވެވަޑައިގަންނަވާ ކަމަށް ވެސް ފޮރިން މިނިސްޓްރީން މައުލޫމާތު ދެއްވައެވެ.\nމިނިސްޓަރ މިއަދު ކުވައިތައް ފުރައިވަޑައިގެންފައި މިވަނީ އިންޑިއާއަށް ވެސް މިހަފްތާގައި ރަސްމީ ދަތުރުފުޅެއް ކުރެއްވުމަށް ފަހުއެވެ.\nއޭޕްރީލް 19, 2021 13:04\nޤަައުމު ހަލާކުވެ ތާކުންތާކު ނުޖެހޭ ސޮރަކު މިއޮއް މިޤައުމު ސުންނާފަތި ކުރަނީ! ނަޝީދަކީ ކާކު؟ ކޯންޗެއް ކިޔަވާގެން އައިސްހުރި ބްރާންޗެއް؟ ނަޝީދަށް ވުރެ ޢިލްމީ ޤާބިލް ސިޔާސީ ޑިމޮޓްރެޓިކް ބޭފުޅުން މިޤައުމުގައި އެބަތިބިކަން ދުނިޔެވެސް ދަނޭ! ރައްޔިތުން ނުކުމެ މި މީހުން ބޭރު ކޮށްލަން މާލަސްވެސްވެއްޖެ! ޝާހިދު ކަލޭ މަކަރާ ހީލަތުން އިންޑިޔާއިން ލާރިކޮޅެއް ނުލިބުނީމަ އެހެން ޤައުމަކަށް ސަލާންޖަހަމުން ލާރިކަމުން ބަރުލަމާނީ އޭ ވީދަމުން ކޮންކަމެއް ކުރަނީބާ؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟/ ﷲއިރާދަކުރެއްވިއްޔާ މި ރަމަޟާން މަަސް ނިމޭއިރު ވެރިކަން ވެއްޓޭނެ! އެވަގުތު ރައްޔިތުންވެސް ތިބޭނީ ހީލަ ހީލަ ކަލޯމެން އަހަރެމެން ރައްޔިތުންނާމެދު ކަންތައް ކުރާހެން! ދެން ޝާހިދަކަށްވެސް މި ޤައުމުގައި ތި މަޤާމަށް ޓާާޓާ ކިޔާލަން ޖެހޭނީ!\nޖަޒީރާ ރޭޕިސްތާނު ފަތިސް\nއޭޕްރީލް 19, 2021 16:32\nމި ބުރު މީނަ ކާލާނީ ކޯޗެއްބާ.. އެތާ ފާހަނައިގަ އިން ޓިޝޫ ރޯލުވެސް ދެންް ނޭގެ ސަލާމަތުން އިންނާނެކަމެއް\nއޭޕްރީލް 19, 2021 14:04\nމީނާ ބަނދެގެންވިޔަސް ބޭރުގައުމުތަކަށް ކުރާ ދަތުރު ހުއްޓުވާބަލަ..\nބަލަ އަހަރުމެންނަކަށް އިތުރަށް ލޯނަށް ފައިސާ ނުދެއްކޭނެ.. ލޯނު ނަގައިގެން ތި ގޮތަށް ބޭކާރު ދަތުރު ނުކޮށް ހުއްޓާލާ..\nތިފައިސާ ޕޭކުރަން ޖެހެނީ ރައިޔަތުން އަތުން ޓެކްސް ނަގައިގެން..\nމިަޒާމާނުގައި ކޮންބައެއް ތިގޮތަށް ދަތުރު ކުރަނީ.. ވީޑިއޯ ކޮންފަރެންސް ވާހަކަ ދެއްކި ބައްދަލުވުން ގާއިމުކޮށް ކަންކަން ކުރެވޭއިރު..\nމީ ދައުލަތަށް ހުރި ބޮޑު ބުރައެއް މީނާ ބޭރުކުރޭ..! ރައްޔަތުންނަށް ހުރި މުސީބާތެއް.. މީނާ ބަަނދެ ހައްޔަރު ކުރޭ..!\nއޭޕްރީލް 19, 2021 14:07\nރަމްލޯންމަސް ނުނިމެނީސް ތިޖަލޭގެ ދެންރާއްޖެ އަންނާނެކަމާދޭތެރޭސައްކު


ޗެމްޕިއަންސް ލީގު: ޗެލްސީއާއި ރެއާލްގެ މެޗް އެއްވަރުވެގެން ނިމިއްޖެ - Voice of Meedhoo\nޗެމްޕިއަންސް ލީގު: ޗެލްސީއާއި ރެއާލްގެ މެޗް ...\nޗެމްޕިއަންސް ލީގު ފުޓްބޯޅަ މުބާރާތުގެ ސެމީ ފައިނަލުގެ ފުރަތަމަ މެޗްގައި ރެއާލް މެޑްރިޑާއި ޗެލްސީ ބައްދަލުކުރި މެޗު އެއްވަރުވެގެން ނިމިއްޖެއެވެ.\nރެއާލްމެޑްރިޑްގެ ދަނޑުގައި ކުޅެވުނު މި މެޗު އެއްވަރުވެފައިވަނީ 1 ލަނޑު 1 ލަނޑުގެ ނަތިޖާއަކުންނެވެ.\nމި މެޗުގައި ފުރަތަމަ ލަނޑު ޖަހާ ލީޑު ނެގީ ޗެލްސީންނެވެ. ފުރަތަމަ ހާފުގެ 14 ވަނަ މިނެޓުގައި ޗެލްސީން ކާމިޔާބު ކުރި މިލަނޑު އެޓީމށް ކާމިޔާބުކޮށްދީނީ ޕްލިސިޗެވެ. ޕްލިސިޗްގެ މިލަނޑަކީ ރެއާލްގެ ޕެނަލްޓީ އޭރިޔާގެ ތެރެއިން އެޓީމުގެ ކީޕަރު ކޯޓުއާ ކަޓުވާލުމަށްފަހު ގޯލްތެރެއަށް ބޯޅަ ފޮނުވާލައިގެން ޕްލިސިޗް ކާމިޔާބުކޮށްދީފައިވާ ލަނޑެކެވެ.\nޗެލްސީން ގިނައިރު ބޯޅަ ގެންގުޅެ ގިނަ ހަމަލާތެކެއް އުފެއްދުމަށް މަސައްކަތް ކުރަމުންދަނިކޮށް ރެއާލްމެޑްރިޑުން މިމެޗްގައި ނަތީޖާ ހަމަހަމަކޮށްފައިވަނީ މެޗުގެ 29 ވަނަ މިނެޓުގައި ބެންޒީމާ ކާމިޔާބުކޮށްދިން ރީތި ލަނޑުންނެވެ.\nމިމެޗް 1 ލަނޑު 1 ލަނޑުން އެއްވަރުގެން ނިމުމުން ފައިނަލަށް ދިއުމުގެ ފުރުޞަތު މިހާރު އޮތްގޮތުން ބޮޑީ ޗެލްސީއަށެވެ. އެއީ މިމެޗް އެކެއް އެކަކުން އެއްވަރުވެފައިވާތީ އަވޭ ގޯލުން ޗެލްސީއަށް ކުރި ލިބޭތީއެެވެ.\nޗެލްސީގެ ދަނޑުގައި ކުޅޭ މެޗު ލަނޑެއް ނުޖެހި އެއްވަރުވެގެން ނިމިއްޖެނަމަ ޗެލްސީ ފައިނަލަށް ހޮވޭނެއެވެ. އެމެޗް އިތުރު ވަގުތުގެ ދެ ހާފް ކުޅެން ޖެހޭނެ ހަމައެކަނި ގޮތަކީ 1 ލަނޑު 1 ލަނޑުން އެއްވަރުވެގެންނިމިއްޖެކަމަށްވާނަމައެވެ. އެ އަށް ވުރެ ބޮޑު ނަތީޖާއަކުން އެމެޗް އެއްވަރުވެގެން ނިމިއްޖެނަމަ އަވޭގޯލްގެ ތަފާތުން ފައިނަލަށް ހޮވޭނީ ރެއާލްމެޑްރިޑެވެ.\nޗެމްޕިއަންސް ލީގުގެ ދެ ވަނަ ސެމީ ފައިނަލުމެޗްގައި ބައްދަލުކުރާނީ މެންޗެސްޓާ ސިޓީ ޕީއެސްޖީއެވެ. ޕީއެސްޖީގެ ދަނޑުގައި ކުޅުމަށް ހަމަޖެހިފައިވާ މިމެޗް ފެށުމަށް ހަމަޖެހިފައިވަނީ ރާއްޖޭގެ ގަޑިން މިރޭ 0:00 ގައެވެ.


Hoarafuhtah nagooroalhieh arai bodethi gehlunthakeh vehje\nހޯރަފުއްޓަށް ނަގޫރޯޅިއެއް އަރައި ބޮޑެތި ގެއްލުންތަކެއް ވެއްޖެ\nހއ. ހޯރަފުއްޓަށް މިއަދު ކުރި ވިއްސާރައިގައި ނަގޫރޯޅިއެއް އަރައި އެ ރަށުގެ ބައެއް ގެތަކުގެ ފުރާޅު އެއްލާލައި ގެއްލުންތަކެއް ލިބިއްޖެ އެވެ.\nއެރަށު ކައުންސިލް މެމްބަރު މުހައްމަދު ސަމީރު “ހަވީރަށް” ވިދާޅުވީ މިއަދު ހެނދުނު 7:45 ހާއިރު ގަދަ ވިއްސާރައާ އެކު އައި އެ ނަގޫރޯޅި ދިޔައީ ރަށުގެ އުތުރު ކޮޅުގައި މީހުން ދިރިއުޅޭ ސަރަހައްދުން ކަމަށެވެ\n. އަދި ގާތްގަނޑަކަށް ދެތިން މިނިޓްގެ ތެރޭގައި ރަށުތެރެއިން ދިޔަ ނަގޫރޯޅީގެ ސަބަބުން އެއް ގޭގެ ފުރާޅު އެއްކޮށް އެއްލާލައި، އެހެން ދެ ގެއެއްގެ ފުރާޅުން ބައެއް އެއްލާލި އެވެ. އަދި ގެއެއްގެ ފާރެއް ވެސް ވެއްޓިފައިވާ ކަމަށް އޭނާ ވިދާޅުވި އެވެ.\n“ނަގޫރޯޅި އެރި އިރު ބޯކޮށް ވާރޭ ވެސް ވެހޭތީ ފުރާޅު އެއްލާލުމުން އެގެތަކުގެ އެތެރޭގައި ހުރި ތަކެއްޗަށް ވެސް ގެއްލުން ލިބުނު. އެނދާއި ގޮދަނޑި ފަދަ އެއްޗެހި ވެސް ތެމުމުގެ ސަބަބުން ހަލާކުވި،” ސަމީރު ވިދާޅުވި އެވެ.\n“އަދި ވަލުތެރެއަށް ވެސް އެ ރޯޅި އަރައި، ބައެއް ރުއްގަސްތައް ވައްޓާލައިފައިވޭ.”\nއޭނާ ވިދާޅުވި ގޮތުގައި މި ހާދިސާގައި އެއްވެސް މީހަކަށް އަނިޔާއެއް ނުވެ އެވެ.\nރާއްޖޭގެ އެކި ހިސާބުތަކަށް މިދުވަސްވަރު ގަދައަށް ވިއްސާރަ ކުރަމުން ދާއިރު، މިއަދު ވަނީ މެޓުން ޔެލޯ އެލާޓް ވެސް ނެރެފަ އެވެ. ކަނޑު ގަދަވުމުގެ ސަބަބުން ނުރައްކާތެރި ހާދިސާތައް ވެސް ދަނީ ކުރިމަތިވަމުންނެވެ.


ފުށިދިއްގަރު މައްސަލާގައި ބަދަލުގެ ގޮތުގައި ހޯދަން އެދިފައި ވަނީ2ބިލިއަން ރުފިޔާ\nރީޢާނު ރަޝީދު 14 ފެބްރުއަރީ 2020\nކ.ފުށިދިއްގަރު ފަޅު މައްސަލާގައި ދިވެހި ދައުލަތާއި ދެކޮޅަށް ސިންގަޕޯރު އިންޓަރނޭޝަނަލް އާބިޓްރޭޝަނަށް ހުށަހަޅާފައިވާ މައްސަލާގައި ދެ ބިލިއަން ރުފިޔާ ބަދަލަށް އެދިފައިވާކަން އެނގިއްޖެއެވެ. ފުށިދިއްގަރު...\nމުހައްމަދު ނަސީމް 12 ފެބްރުއަރީ 2020\nހައުސިން ޔުނިޓްތަކެއް އަޅަން ނޫމަޑިއާ އެކު ސަރުކާރުން ވީ އެއްބަސްވުން އުވާލުމުން އެ ކުންފުނިން އާބިޓްރޭޝަނަށް ހުށަހެޅި މައްސަލަ ކޯޓުން ބޭރުގައި ހައްލުކުރަން ސަރުކާރުން ވީ އެއްބަސްވުމާ އެއްގޮތަށް 55 މި...\nމުހައްމަދު ނަސީމް 21 ޖެނުއަރީ 2020\nފަނޑިޔާރުގެއަށް މިދިޔަ އަހަރު ގެނައި ބަދަލުތަކުގެ ހެޔޮ އަސަރުތައް މިހާރު ކޮންމެވެސް ވަރަކަށް ފެންނަމުން އަންނަ ކަމަށް ޖުޑިޝަލް ސާވިސް ކޮމިޝަންގެ ނައިބު ރައީސް މަސްތޫރު ހުސްނީ ވިދާޅުވެއްޖެ އެވެ. ކްރިމި...


Aniyaa in kuri asarun Dr. Jameel keerithi kuravvaifi | Mihaaru\nޖަމީލް މާލެ ވަޑައިގެން، މަންމާފުޅަށް ބޮސްދެއްވަނީ. --ފޮޓޯ: ނިޝާން އަލީ/މިހާރު\nއަނިޔާ އިން ކުރި އަސަރުން ޑރ. ޖަމީލް ކީރިތި ކުރައްވައިފި\n15 އޮކްޓޯބަރ 2018 - 12:04 51 comments\nރައީސް އަބްދުﷲ ޔާމީންގެ ސަރުކާރުގައި އެމަނިކުފާނު ވެސް ހިމެނިވަޑައިގަންނަވާ ގޮތަށް އެތައް ރައްޔިތުންނަށް ވަރަށް ބޮޑެތި އަނިޔާތަކެއް ދީ، ހައްގުތައް ނިގުޅައިގަނެ، ބިކަކުރި ކަމަށް ވިދާޅުވެ ވާހަކަފުޅު ދައްކަވަމުން ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު، ވީޓީވީގެ ލައިވް ޕްރޮގްރާމެއްގައި ރޭ ކީރިތި ކުރައްވައިފި އެވެ.\nގައުމުން ބޭރުގައި ހޭދަކުރައްވަން މަޖުބޫރުވެވަޑައިގަތް ތިން އަހަރުގެ ތަޖުރިބާ ހިއްސާކުރައްވަމުން ވީޓީވީގައި ޖަމީލް ވިދާޅުވީ އެމަނިކުފާނަށް ތަހައްމަލް ކުރައްވަން ޖެހިވަޑައިގަތް ކަންކަމަށް އެކަނި ބަލާއިރު، އެއީ މުޅިން ވެސް ނާއިންސާފާއި އަނިޔާ ކަމަށެވެ. އެ ކަންތައްތަކުގެ އަސަރު އާއިލާ އަށް ކުރި ކަމަށާއި ދަރިން ކިޔެވުމުން މަހްރޫމްވެ އަހަރެއް ހޭދަވިއިރު، މާމާފުޅު އަވަހާރަވެގެން މޫނުު ބަލާލަން ވެސް ފުރުސަތެއް ލިބިވަޑައިނުގަތް ކަމަށް ވިދާޅުވި އެވެ.\nރާއްޖޭގެ ކަންކޮޅުތަކަށް ދަތުރު ކުރައްވައި، ރައީސް ޔާމީން ވެރިކަމަށް ގެންނެވުމުގެ އިނާމު ދެއްވީ، ވަރަށް ހިތްދަތިކޮށް ކަމަށް ވިދާޅުވެ ދެއްކެވި ވާހަކަފުޅުގައި ޖަމީލް ކީރިތި ކުރެއްވި އެވެ.\nއަމިއްލަފުޅަށް އަނިޔާގެ ވާހަކަ ވިދާޅުވާން ޖެހިވަޑައިގަތުމުން ކުރެއްވި އަސަރުން އެމަނިކުފާނުގެ ވާހަކަފުޅު ކުރިއަށް ނުގެންދެވިގެން ޕްރޮގްރާމް ކުޑަ ވަގުތުކޮޅަކަށް މެދުކަނޑާލަން ވެސް ޖެހުނެވެ. އަލުން ވާހަކަ ކުރިއަށް ގެންދެވީ ވެސް ވަރަށް އަސަރާ އެކުގަ އެވެ.\nޖަމީލް ވިދާޅުވި ގޮތުގައި މަގާމުން ދުރުކުރަން، އިތުބާރު ނެތް ކަމުގެ ވޯޓު މަޖިލީހަށް ވެއްދީ އެމަނިކުފާނުގެ އެއްވެސް ކުށެއް އޮވެގެންނެއް ނޫނެވެ. މަޖިލީހަށް މައްސަލަ ވެއްދުމަށް ފަހު، ސަރުކާރުން މަސައްކަތް ފެށީ އޭނާ ހައްޔަރުކޮށް ދޫނިދު އަށް ގެންދަން ކަމަށް ވިދާޅުވި އެވެ. ސްރީ ލަންކާ އަށް ވަޑައިގަތުމަށް ފަހު، އެނބުރި ރާއްޖެ ވަޑައިނުގެން އިނގިރޭސިވިލާތަށް ވަޑައިގަތީ އެ ސަބަބާ ހެދި ކަމަށް ވިދާޅުވި އެވެ.\n"އަޅުގަނޑު ވެސް ރާއްޖެ އިން ދާކަށް ނުޖެހޭ ދެއްތޯ؟ އަޅުގަނޑުގެ ވެސް ވަޒަން މިއީ. އަޅުގަނޑު ގަބޫލެއް ނުކުރަން އަޅުގަނޑު އިމްޕީޗް ކުރެވުނު ކަމަކަށް. ގާނޫނީ ގޮތުން ނުކުރެވޭ. މިނިވަން އިންސާފުވެރި ތަހުގީގެއް ނުކުރެވޭ، ޖަވާބުދާރީ ވާނެ ފުރުސަތެއް ނުދޭ،" ޖަމީލް ވިދާޅުވި އެވެ.\nއިނގިރޭސި ވިލާތުން ހިމާޔަތް ހޯއްދަވައިގެން އުޅުއްވާތާ ތިން އަހަރެއްހާ ދުވަސް ފަހުން ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު މާލެ ވަޑައިގަތުމުން ޖުމްހޫރީ ޕާޓީގެ ބައެއް އިސްވެރިން އެމަނިކުފާނަށް މަރުހާބާ ދަންނަވަނީ --. ފޮޓޯ:ނިޝާން އަލީ/މިހާރު\nރައީސް ޔާމީންގެ ފުރަތަމަ ނައިބު ރައީސް ޖަމީލް މަގާމުން ދުރުކުރީ، އިދިކޮޅު ފަރާތްތަކާ ގުޅިގެން، ރައީސް ކަމުގެ މަގާމަށް ވަޑައިގަންނަވަން އުޅުއްވާ ކަމުގެ ތުހުމަތާ ވެސް އެކުގަ އެވެ. އެކަމަކު އެ ތުހުމަތު ދޮގުކުރައްވަމުން ވިދާޅުވީ، އެފަދަ އެއްވެސް ވިސްނުންފުޅެއް އެމަނިކުފާނުގެ ނެތް ކަމަށެވެ. އޮތް ނަމަ، ސަރުކާރުގެ ތެރޭގައި ހިނގި ކަންކަން ރައްޔިތުންނަށް ކިޔައިދެއްވައި އެ ފުރުސަތު ފަހިކުރައްވަން މަސައްކަތްޕުޅު ކުރައްވާނެ ނޫންތޯ ސުވާލު ކުރެއްވި އެވެ.\n"އަޅުގަނޑު ނުކުރަން އެކަމެއް، ދައުލަތުގެ ސިއްރުތައް ހިފެހެއްޓިން،" ޖަމީލް ވިދާޅުވި އެވެ.\nޖަމީލް ވިދާޅުވި ގޮތުގައި ރައީސް ޔާމީންގެ ފަސް އަހަރުގެ ދައުރު ނިމުނީ އެމަނިކުފާނާ ވާދަވެރި ހުރިހާ ސިޔާސީ ލީޑަރުންނަށް ބޮޑެތި އަނިޔާތަކެއް ދެއްވުމަށް ފަހު އެވެ. އަދި ރާއްޖޭގެ ރައްޔިތުންގެ ތެރެއިން ވެސް ޑިމޮކްރަސީ އާއި އިންސާނީ ހައްގުތަކުގެ ދިފާއުގައި ނުކުތް އެތައް ރައްޔިތުންނަކަށް ވެސް ރައީސް ޔާމީން ޖާގަ ދެއްވީ ޖަލުގެ ކުޑަގޮޅިން ކަމަށް ވިދާޅުވި އެވެ.\nސިޔާސީ ޕާޓީތަކުގެ ނިޒާމާއެކު ސިޔާސީ ވާދަވެރިކަން ރާއްޖޭގައި އޮތަސް، ރައްޔިތުންނަށް ތަހައްމަލް ނުކުރެވޭ މިންވަރަށް އަނިޔާވެރިވުން އެއީ ދިވެހިން އެއް އިރެއްގައި ވެސް ބަލައިގަންނާނެ ކަމެއް ނޫން ކަަމަށް ވިދާޅުވި އެވެ. އެއް ބަޔަކު އަމިއްލަ ވަޒަން ދޫކޮށް އަރުވާލެވިގެން ތިބެންޖެހުނުއިރު، ނުހައްގުން ތުހުމަތުތަކާއި ދައުވާތަކަށް މީހުން ފައްތައި އާއިލާއާ ދުރުކޮށް، އެކަހެރި ކުރުމަކީ ރައީސް ޔާމީންގެ ސަރުކާރުގައި ހިންގެވި ރަހުމެއް ނެތް ކަންކަން ކަމަށް ވިދާޅުވި އެވެ.\nއިންތިޚާބު ކާމިޔާބު ކުރެއްވި ކޯލިޝަންގައި ހިމެނިވަޑައިގަންނަވާ އިދިކޮޅު ސިޔާސީ ލީޑަރުންގެ ވާހަކަ ވަކިވަކިން ވިދާޅުވަމުން، އެ ހުރިހާ ބޭފުޅުންނަށް ވެސް އަނިޔާ ލިބިވަޑައިގަތް ކަމަށް ވިދާޅުވެ އެކަން ކުށްވެރި ކުރައްވައި ވާހަކަ ދެއްކެވި އެވެ.\n"އިންސާނެއްގެ ހަޔާތުގައި އެންމެ ދުވަހަކަށް ވެސް އޭނާގެ މިނިވަންކަން ނިގުޅައިގަތުމަކީ ޖޯކެއް ނޫން، ޖަލަށް ގެންދިޔަ މީހުން އަށީގައި. ކުޑަ ގޮޅީގައި. އަނދިރި ގޮޅިތަކުގައި ބޮކީގެ އަލިކަން ނެތް ތަންތަނުގައި. އެއީ، ވަރަށް ނިކަމެތި ބައިނަލްއަގުވާމީ ގާނޫނާއި ރާއްޖޭގެ ގާނޫނުތަކުގެ ތެރޭގައި ސީދާ އަނިޔާކުރުން،" ޖަމީލް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، ރައީސް ޔާމީން ވެރިކަން ކުރެއްވި ގޮތުން، ރިޔާސީ އިންތިޚާބުގެ ވޯޓު ކަރުދާސްކޮޅާ ހަމައަށް އެއްވެސް ރައްޔިތަކަށް ދެވިދާނެ ކަމުގެ ޔަގީންކަމެއް ވެސް ނެތެވެ. ބުރަ މަސައްކަތުން ރައްޔިތުން އެ ފުރުސަތު ހޯދައި ރައީސް ޔާމީން މަގާމުން ދުރުކުރުމުން އަދިވެސް ރައްޔިތުންގެ މައްޗަށް ބާރު ދައްކަވަން މަސައްކަތްޕުޅު ކުރައްވަމުން ގެންދަވާ ކަމަށް ވިދާޅުވެ ފާޑުވިދާޅުވި އެވެ.\nއިންތިޚާބުގެ ބަލި ގަބޫލުނުކުރައްވައި ރައީސް ޔާމީންގެ ފަރާތްޕުޅުން ސުޕްރީމް ކޯޓަށް ހުށަހަޅާފައިވާ މައްސަލައަށް އިޝާރާތް ކުރައްވައި ވިދާޅުވީ، އިންތިޚާބު ބާތިލްކުރަން ޖެހޭ ހުއްޖަތެއް އެ މައްސަލައިގައި ނެތް ކަމަށެވެ.\nއިތުރު ލިޔުންތައް ސަރުކާރު އިދިކޮޅު ފަރާތްތައް ޑރ. މުހައްމަދު ޖަމީލް އަހުމަދު ރައީސް އަބްދުﷲ ޔާމީން\nMedtech Maldives Pvt Ltd Executive Assistant & Commercial Operations Executive 15 Dec 2019


Ras Online - ސަންޑޭ - އެޕިސޯޑް 24\nސަންޑޭ - އެޕިސޯޑް 24\nޞާދިރު ޢަލީދީދީ 16 ސެޕްޓެމްބަރު 2020\nފާތިނާ ވަންއިރު ނަދުހާމެން ތިބީ ކޮޓަރީގައެވެ. ފާތިނާ ދޮރުގައި ޓަކިޖަހާލިއެވެ. ދޮރު ހުޅުވީ ނަވާލެވެ.\n[އަނހަ....ފާތިނާ!؟] ނަވާލް ކޮޓަރިން ނުކުތެވެ. ފާތިނާ ވަނީ ކޮޓަރިތެރެއަށެވެ. ހިރިވެސްނުލާ ނަދުހާ އެނދުގައި އިނީއެވެ. ފާތިނާ ގާތު ބުނާނެ އެއްޗަކާ ދޭތެރޭ ވިސްނާށެވެ. ފާތިނާ ވަންގޮތަށް އައިސް ނަދުހާގެ ގާތުގައި އެނދުގެ މަގަތުގައި އިށީނެވެ.\n[ނަދޫ ކީއްވެ މިއަދު ނުދިޔައީ؟] ފާތިނާ ބުންޏެވެ.\n[ޕްރެގްކަން ޔަޤީންވާތީ ނުދިޔައީ....ކޮންމެހެން ކުރަން ނުޖެހެންޏާ، ސްކޭން ކުރުމަކީ ރަނގަޅު ކަމެއް ނޫނޭ ބައެއް ތަޖްރިބާކާރުން ބުނޭވިއްޔަ.....] ނަދުހާ ނިކަން ވިސްނާފައި ބުންޏެވެ.\n[އަޞްލުވެސްތަ މަރްޙަބާ....މިހާރުއްސުރެ ލަވައިގައި ބުނާހެން، ހަކަތަދޭ މޭވާއާއި ތަރުކާރީ ކާންވާނެ. އޭރުން ދަރިފުޅުގެ ޞިއްޙަތާއި މައިމީހާގެ ހަކަތަ ވަރުގަދަވާނީ....] ނިދާފައި އޮތް ނަވާލްގެ ދަރިފުޅާ ދިމާއަށް ފާތިނާއަށް ބަލައިލެވުނީ ދެނެވެ. އެކުއްޖާ އޮތް ޙާލުފެނި އޭނާ ވަރަށް ޙައިރާންވެއްޖެއެވެ.\n[ނަދޫ!؟ މިކުއްޖާއަށް މިއޮތީ ކިހިނެއްވެފަ....މުޅިން ރީނދޫވެފައި، ރަތް ކުލައިގެ ނިޝާންތަކެއްވެސް ކަރުގައި އެބަހުރި.....] ފާތިނާ އޭނާގެ އަތުގައި އޮތް ދަބަސް ހުޅުވާލުމަށްފަހު ކަށިގަނޑު ނަގާ ކަރުގައި އަޅުވާލިއެވެ.\n[ފަތިހު ތިކަމެއްވެފައި ތިހުރީ.....މިގޭ މީހުން ބުރަވަނީ ފަންޑިތަވެރި ކަމަކަށް....ފަންޑިތަ ހަދަން މީހަކު ގެނެސް، އެމީހާ ލައްވާ ފާލުބެލުވީމާ ބުނީ ޖިންނި ކަންތަކެކޯ......ޒާހިން މަރާލަން ޖިންނިއަކު މަސައްކަތް ކުރަނީއޭ.....އަޅޭ ފާތިނާއަށް ޑޮކްޓަރީ ބޭހަކުން މިސޮރު ރަނގަޅެއް ނުކުރެވޭނެތަ؟] ނަދުހާ އެއްސެވެ. ކާސިމްބެ އައުމުގެ ކުރިން ނަދުހާ ބޭނުންވަނީ ޒާހިން ރަނގަޅު ކުރެވެންޏާ ކުރާށެވެ. ފާތިނާ ކަށިގަނޑު އަޅާލިއެވެ.\n[ކުޑަކުދިންގެ ޚާއްޞަ ޑޮކްޓަރަކަށް ދައްކާލުން ވަރަށް ރަނގަޅުވާނެ. މިހާލުގައި ބާއްވައިގެން ބަލަން ތިބޭކަށް ނުވާނެ. އަވަހަށް ހޮސްޕިޓަލަށް ގެންދަން އުޅޭ....] ފާތިނާ ލަފާދިނެވެ.\n[އަދި ހަނދާން ނެތިފައޭ މިހުންނަނީ. އެއްކަލަ ސުހޭލު މިއަދު އަހަރެން ހޮސްޕިޓަލުން ނުކުންނަނިކޮށް ފެނިގެން ފަހަތުން ކޯރިއެޅި....އަހަރެން އަޅާވެސްނުލަން. އަހަރެން ޓެކްސީއަކަށް އަރައިގެން އައީމަވެސް، ފަހަތުން މިގެއާ ހަމައަށްވެސް ސައިކަލްގައި އައޭ. އަހަރެން ނުވެސް ފެންނަ ކަމަށް ހަދާފައި އެތެރެއަށް ވަނީ.....] ކުއްލިއަކަށް ހަނދާންވާފަދަ ގޮތަކަށް ފާތިނާ ބުންޏެވެ.\n[މަބުނިތަން އައީތާދޯ. ފާތިނާ ނުލާހިކު ލޯބިވެއެއްނު، އަލުން އޭނައާ ގުޅެންވީނު.....] ނަދުހާ ޚިޔާލުދިނެވެ.\n[ނުވާނެ ތިކަމެއް....ނަދޫއެއްކަމަކުވެސް ތިކަހަލަ ޚިޔާލު އަހަންނަށް ނުދޭތި. އަހަރެން ބޭނުމެއް ނޫން މިހާރު ހަތަރުކަޅި ހަމަކޮށް އޭނާއަށް ބަލާކަށްވެސް.....] އެއީ ފާތިނާ ހިތުގެ އަޑިން ނިންމާފައިވާ ގޮތެވެ. އޭނާއަކީ އެންމެ ކުޑައިރުއްސުރެވެސް ވަރަށް ގޮތުގައި ހިފަހައްޓާ މީހެކެވެ. ދެއިރުދެދަޅައަށް އޭނާގެ ޚިޔާލާއި ވިސްނުން ތަފާތެއް ނުވާނެއެވެ.\n[ހިނގާބަލަ ބޮޑު ކޮޓަރިއަށް....] ނަދުހާ ކޮޓަރިން ނުކުތެވެ. ފަހަތުން ފާތިނާވެސް ނުކުތެވެ. ސިޓިންގރޫމްގައި ހުރި ފޯނު ރިންގްވާން ފެށީ އެވަގުތެވެ. ނަދުހާ ގޮސް ފޯނު ނެގިއެވެ.\n[އައްސަލާމް ޢަލައިކުމް......] އާދަކާދައިގެ މަތިން ނަދުހާ ވާހަކަ ދެއްކިއެވެ.\n[ވަޢަލައިކުމުއް ސަލާމް.....] އެކޮޅުން ވާހަކަ ދެއްކީ ސުހޭލެވެ. އަޑުން އެއީ ސުހޭލުކަން އެނގުމާއެކު، ނަދުހާއަށް ބަލައިލެވުނީ ފާތިނާގެ މޫނަށެވެ.\n[ފާތިނާއަށް ގޮވާލަދީފާނަން....؟ އިރުކޮޅެއްގެ ހިމޭންކަމަށްފަހު ސުހޭލް އެދުނެވެ.\n[ފާތިނާ ފޯނެއް.....] ނަދުހާ ފާތިނާ އަތަށް ފޯނުދިނެވެ.\n[ހަލޯ.....ފާތިނާ ވާހަކަ ދައްކަނީ.....] ފާތިނާ ފޯނު ކައިރީ ހުރި ގޮނޑީގައި އިށީނެވެ.\n[ފާތިނާ.....އަހަރެންދެކެ ވަރަށް ފޫހިވޭތަ؟] ކުށްވެރިއެއްކަން ޤަބޫލުކޮށްގެންހުރެ ސުހޭލް ވާހަކަ ދެއްކޭތޯ މަސައްކަތް ކުރިއެވެ.\n[ކާކުތީ.....ބާއްވަނީ.....] ފާތިނާ ފޯނު ބޭއްވިއެވެ. ސުހޭލު މޮޅު ވާހަކަ ދައްކައިގެން، އޭނާގެ ޢަޒުމް ގުޑުވާލާނޭހެން ހީވާތީއެވެ. ލޯބިވާ މީހަކު ކުރިމަތީގައި ރޮއި އާދޭސް ކުރަންޏާ މާފުނުދީ ހުރެވޭނީ ވަރަށް ހިތްވަރުގަދަ ކުއްޖަކަށެވެ.\n[ކާކު އެއީ....ސުހޭލުދޯ؟] ރަނގަޅަށް އެނގިހުރެވެސް ނަދުހާ އެއްސެވެ. ފާތިނާ ބޯޖަހާލިއެވެ. އެފޯންކޯލަށްފަހު، ވަގުތުން ފާތިނާގެ މޫޑު ބަދަލުވެއްޖެއެވެ. ވުމާއެކު، މިވަގުތު ދަނީއޭ، ފަހުން އަންނާނަމޭ ބުނެފައި، އޭނާ ދިޔައީ ގެއަށެވެ.\nފާތިނާ ދިޔުމާއެކު، ނަދުހާ އަނެއްކާވެސް ކޮޓަރިއަށް ވަނެވެ. އޭނާ ބޭނުންވަނީ މުނާޒާ ބައްދަލުކުރާށެވެ. އޭނާ ހީކުރިއެވެ. ކޮޓަރިތެރޭ އޭނާ އެކަނިވާއިރަށް މުނާޒް އެތަނަށް ފާޅުވާނެއެވެ. ނަމަވެސް، މިފަހަރު ކޮޓަރިތެރޭހުރެ، އޭނާ އެކަމާ ވިސްނާ ވިސްނާ ވަރުބަލިވީއިރުވެސް މުނާޒް ހިލަމެއްނުވިއެވެ. ނަދުހާއަށް ޤަބޫލު ކުރެވުނީ މުނާޒް އޭނާއަށް ލަނޑުދީފައި ފިލީ ކަމަށެވެ. އެހެންކަމުން، ދެން އޭނާ ޤަޞްދުކުރީ އޭނާގެ މަންމަ ދަލޭކައާ ބައްދަލުކޮށް މަޝްވަރާ ކުރުމަށެވެ. ކޮޓަރި ދޮރުގައި މީހަކު ޓަކިޖަހާލި އަޑު އިވުނީ ނަދުހާ ގެއަށްދާން ނުކުންނަން އުޅެނިކޮށެވެ. ނަދުހާ ދޮރު ހުޅުވިއެވެ. ދޮރުމަތީގައި ރަނާ އުރައިގެން ހުރީ ދަލޭކައެވެ. އޭރު ނަވާލްވެސް އައިސް ކޮޓަރިދޮރާ އަރާހަމަވަނީއެވެ. ނަމަވެސް، ނަދުހާއަކަށް ނުފެނެއެވެ.\n[މަންމާ....އަހަރެން މަންމައާ ބައްދަލުކުރަން ދާން އުޅެނިކޮށް މަންމައަށް ތިއާދެވުނީ.....] ނަދުހާ ދަލޭކަގެ އުރުގައި އިން ރަނާ އުރާލިއެވެ. ނަދުހާ ދަލޭކައަށް މަންމައޭ ކިޔާ މުޚާޠަބު ކުރުމުން ނަވާލްގެ ދެލޯ ބޮޑުވިއެވެ.\n[ދަރިފުޅާ....ދެރަނުވޭ މަންމައަށް ހުރިހާ ކަމެއްވެސް އެނގޭ......] ދަލޭކަ ނަދުހާގެ ބުރަކަށީގައި ފިރުމާލިއެވެ. ނަދުހާއަށް އެމީހުންގެ ފަހަތަށްކަހަލަ ގޮތަކަށް ހުއްޓިހުރި ނަވާލް ފެނުނީ ދެނެވެ. ލިބުނު ހާސްކަމާއެކު އޭނާއަށް ތެޅިގަނެވުނެވެ. އަނެއްކާ އިތުރު ހާސްކަމަކާ އޭނާއަށް ކުރިމަތިލާން ޖެހުނީއެވެ.\n[ނަދުހާ....] ނަވާލް އައިސް ނަދުހާމެންނާ އަރާހަމަކުރިއެވެ. ނަދުހާ އިސްޖަހާލިއެވެ. ގޮތްހުސްވެ މާޔޫސްވެފައި ދަލޭކައަށްވެސް ހުރެވުނީއެވެ. ބުނާނެ އެއްޗެއް ނޭނގިފައެވެ. އިންސާނަކަށް ނުވިޔަސް، އެމީހުންނަށްވެސް ވަގުތުން ވަގުތަށް ކަންތައްތައް ކުރުމުގެ ބާރެއް ލިބިގެނެއް ނުވެއެވެ.\n[ކިހިނެއްވީ؟ އަހަރެން މަންމައޭ ކިޔާ ދަލޭކަ ދައްތައާ މުޚާޠަބު ކުރުމުން ޙައިރާންވީދޯ؟ އެކަމަކު މީކީ ޙައިރާންވެ އަންތަރީސްވާވަރުގެ ކަމެއް ނޫން. އަހަރެން ނަވާލާ އިނދެގެން މިގެއަށް ބަދަލުވުމުގެ ކުރިން ބައެއްފަހަރު ދަލޭކަ ދައްތައަށް މަންމާއޭ ކިޔާ މުޚާޠަބު ކުރަންދޯ ދަލޭކަ ދައްތާ....] ނުތަނަވަސްކަން ވެރިވެފައިވާ ނަވާލަށް ވަގުތުން ހަމަޖެހުން ލިބުނެވެ.\n[މި މަންޖެގެ މައިންބަފައިން އަނެއްކާވެސް މިމަންޖެ މިގެއަށް ގެނައީތަ؟] ނަވާލްގެ ކަޅި ހުއްޓުނީ ނަދުހާގެ އުރުގައި އިން ރަނާއަށެވެ. ރަނާގެ އޮތީ ހަމަ ނަދުހާގެ ބޮލުގައިވެސް އޮންނަ ކަހަލަ ރަން އިސްތަށިކޮޅެކެވެ.\n[ރަނާ ގެންގުޅެނީ ދަލޭކަ ދައްތަ.....ނަވާލަށް އެނގޭތަ، މީ ދަލޭކަ ދައްތަގެ މާމަ ދަރިއެކޭ.....] ނަވާލަށް މޭރުންނުވިޔަސް ނަދުހާ ހާމަކުރީ ޙަޤީޤަތެވެ.\n[ފިސާރި ތެދެއް....ކީއްވެ ކުރިން ނަދޫ ތިވާހަކަ ނުބުނީ؟] ނަވާލް ނަދުހާގެ އުރުގައި އިން ރަނާ އުރާލިއެވެ.\n[ބުނިނަމަޔޯ؟ މިގޭގަ ގެންގުޅެވުނީސްދޯ؟] ނަދުހާ އެއްސެވެ. އަދިވެސް އޭނާ ރަނާ އެގޭގަ ގެންގުޅެން ބޭނުންވާތީއެވެ.\n[ގެންގުޅެވިދާނެ. އެކަމަކު މައްސަލައަކީ ނަދޫއަށް ދެކުދިންނަށް އެއްވަރަށް ލޯބި ނުދެވޭތީ....މިމަންޖެ މިގޭގައި އުޅުނުއިރު ހީވާކަހަލަ މީ ސީދާ ނަދުހާގެ ދަރިއެކޭ....އެހެންވެ ނަދުހާ އަހަރެންގެ ދަރިފުޅާ ތަފާތު ކުރަނީއޭ......] ނަވާލް ބުންޏެވެ. ނަދުހާގެ ގައިން ހީބިހިނަގައިގެންދިޔަ ކަހަލައެވެ.\n[ދެން ތިވާހަކަ ހުއްޓާލާ. ކޮބާ އެމީހާ ބުނި ބޭސްތައް ލިބިއްޖެތަ؟] ނަދުހާ މަޥްޟޫޢު ބަދަލުކޮށްލީ މަސައްކަތް ކުރިއަށްދޭތޯ އޮޅުންފިލުވަން ބޭނުންވާތީއެވެ.\n[އެކަންތަކާ އުޅެނީ ބައްޕަ. ކާސިމްބޭ ބުނީ މިފަހަރު އެޖިންނީގެ ޢާއިލާ އެކުގައި ދުވަސް ދުއްވާލާނަމޭ.] ކާސިމްބެގެ ވާހަކައިން ހިތްވަރު ލިބިފައި ހުރި ނަވާލް ބުނެލިއެވެ. ނަދުހާއަށް ބަލައިލެވުނީ ދަލޭކަގެ މޫނަށެވެ.\n[އެންމެ މީހަކު ކުރާ ކުށުގެ އަދަބު މުޅި ޢާއިލާއަށް ދިނުމަކީ ބުއްދިވެރި ކަމެއް ނޫން.] ނަދުހާ ވާހަކަ ދެއްކީ، އޭނާގެ ދަރިފުޅުގެ ރައްކާތެރިކަމަށް ވިސްނައިގެންނެވެ.\n[ނަދޫ ކީއްވެތަ މާވަރަކަށް ޖިންނީންނަށް ހަމްދަރުދީވަނީ....އެމަޢުޞޫމް ދަރިފުޅު ކޮން ކުށެއް ކޮށްގެންތަ، އޭތި އެސޮރާ އަޅައިގަތީ....އަހަރެން ބޭނުންވަނީ އޭތީގެ ޢާއިލާ، ކީއްކުރަން ޖިންނި ނަސްލު އެއްކޮށްވެސް ނައްތާލަން....] ނަދުހާއަށް ހީވީ ނަވާލަށް އޭނާގެ ޙަޤީޤަތް އެނގިގެން، އޭނާ ބިރުގަންނަވަން އުޅެނީހެންނެވެ. ނަދުހާ އިތުރަށް އެމަޥްޟޫޢަށް ވާހަކަ ނުދެއްކީ އެހެންވެގެން ކަމަށް ޤަބޫލު ކުރެވެއެވެ.\n[ދަލޭކަ ދައްތައަކަށްވެސް ނުފެނޭ، ހުރިހާ ޖިންނިން ކުށްވެރިކޮށް އެ އެއްޗެހިތައް ނައްތާލަން މަސައްކަތް ކުރާކަށް....އެންމެ ރަނގަޅު، ނަވާލް ކުރި ކުށެއްގެ އަދަބު، އެއޮއް ތުއްތު ދަރިފުޅަށް ލިބެން ނަވާލް ބޭނުންވާނެތަ؟] މިސާލާއެކު ދަލޭކަވެސް މަސައްކަތް ކުރީ މާމަ ދަރިފުޅުގެ ސަލާމަތަށްޓަކައި ނަވާލްގެ ޚިޔާލު ބަދަލުކުރެވޭތޯއެވެ. ފާއިޒް، ކާސިމްބެ ބުނި ބޭސްތައް ގަނެގެން ވަނީ އެވަގުތެވެ.\n[ބޭސްތައް ގަނެގެން ބައްޕަ އެއައީ....] ނަވާލް ރަނާ ދަލޭކަގެ އަތަށް ދިންތަނާ، ކުޑަ އެނދުގައި އޮތް އޭނާގެ ދަރިފުޅު ޒާހިން ރޮއިގަތެވެ. ނަވާލް ނިކަން އަވަހަށް ގޮސް އޭނާ އުރާލިއެވެ. ނަމަވެސް، އޭނާގެ ރުއިމެއް ނުހުއްޓުނެވެ. ނަވާލް އެސޮރު މަސަލަސް ކުރަމުން ކޮޓަރިން ނުކުމެއްޖެއެވެ. ދަލޭކައާއި ނަދުހާ ކޮޓަރިތެރޭ މަޑުކުރީއެވެ. ދައްކަން ބޭނުންވާ އިތުރު ވާހަކަތައްވެސް ހުރުމާ އެކުގައެވެ.\n[މަންމައަށް ހީވޭތަ ދެން މިކަމުން ސަލާމަތްވާނެ ގޮތެއް އޮތްހެން.......؟] ނަވާލް ދިޔުމާއެކު ނަދުހާ އެއްސެވެ.\n[މަންމަވެސް މިވިސްނަނީ ތިކަމާ....ޙަޤީޤަތް ފަޅާއަރާއިރު، މިވާގޮތުން މުނާޒްވެސް ނަދޫގެ ދިރިއުޅުމުން އެއްކޮށް ގެއްލޭނެ. ދަރިފުޅު މުޅިން އެކަނިވާނެ އޭރުން....] ދަލޭކަގެ ސިކުނޑިވެސް ސުމަކަށް ގޮސްފައިވާ ކަހަލައެވެ.\n[އެމީހުން ފަންޑިތަ ހެދުމުގެ ކުރިން ހުރިހާ ވާހަކައެއް ކިޔާދިނިއްޔާ ކިހިނެއްވާނެ....] ނަދުހާ އެއްސެވެ. ނަމަވެސް އެއީ މޮޔަ ޚިޔާލެއް ކަމަށް ބުނެ، ކެތްތެރިވުމަށް ދަލޭކަ ވިސްނައިދިނެވެ.\n[މަންމަ މުނާޒް ގާތު ބުނާނަން ޒާހިން ރަނގަޅު ކުރާށޭ.] ދަލޭކަ ހިނގައިގަންނަމުން ބުންޏެވެ.\n[މުނާޒަކަށް މިހާރަކު ޒާހިނާ ގާތެއް ނުވެވޭނެ. ޒާހިންގެ ކަރުގައި ކާސިމްބެ ދިޔައީ ނިކަން ވަރުގަދަ ތަވީދެއް އަޅުވާފައި....] ނަދުހާ ބުންޏެވެ. އެއީ ތެދެކެވެ. މުނާޒް ކީއްކުރަން ހެއްޔެވެ. ދަލޭކައަކަށްވެސް މިހާރަކު އެސޮރަކާ ގާތެއް ނުވެވޭނެއެވެ. އެހެން ނޫންނަމަ، އެކަންތައްގަނޑު މައްސަލައަކަށް ވުމުގެ ކުރިން އެމީހުން ޙައްލުކުރީހެވެ. ނަމަވެސް މިހާރަކު އެވެރިންނަކަށް ހަތިޔާރު ނަގާކަށް ފުރްޞަތެއް ނެތެވެ. މުނާޒަށް އެންމެ ގޮތެއް ނޫން ހުރިހާ ގޮތެއް ބަންދު ވެއްޖެއެވެ.\nމިހާރު އޭނާ ވިސްނަނީ އެގޮތުންވެސް އަމިއްލަ ދިފާޢަށެވެ. އޭނާއަށް އޮތްހާވެސް ގޮތަކީ ކާސިމްބެއަށް ފަންޑިތަ ހެދުމަށް ފުރްޞަތު ނުދިނުމެވެ. ކާސިމްބެ އަމިއްލަ ރައްކަލަށް ކަމެއް ކޮށްފައި ނެތިއްޔާ، އޭނައަށް އޭނާގެ މަޤްޞަދު ޙާޞިލް ކުރެވިދާނެއެވެ. ނަދުހާއާއި ދަލޭކައަށް ނޭނގުނަސް މުނާޒް ދަނީ އެކަމަށް ފާރަލާ ބަލަމުންނެވެ. އޭނާ ދަނީ އޭނާއާއި އޭނާގެ ޢާއިލާގެ ދިފާޢަށް ވިސްނަމުންނެވެ. ހަވީރު ވެއްޖެއެވެ. ކާސިމްބެ ގެއިން ނުކުތީ ނަވާލްމެން ގެއަށް ދިޔުމަށެވެ. ފަންޑިތަ ހަދަން ބޭނުންވާނޭ ހުރިހާ ސާމާނާ އެކުގައެވެ. އޭނާ ހިނގަމުން އައިސް ހަނިގޯޅިގަނޑަކަށް އަރާހަމަވިތަނާ ކުއްލިއަކަށް އޭނާގެ ކުރިމައްޗަށް ހުރަސްކުރީ ބުޅަލެކެވެ. އެއީ ނުރައްކަލުގެ ސިގްނަލެއް ކަމަށް ވިސްނުމަށްފަހު، ވަގުތުން އޭނާ ހުއްޓިއްޖެއެވެ. އޭނާ ފަސްއެނބުރި ބަލައިލުމަށްފަހު، އައިކޮޅަށް އެނބުރި ހިނގައިގެންފިއެވެ. އެއާއެކު އަނެއްކާ އެކޮޅުންވެސް ބުޅަލެއް ހުރަސްކޮށްލިއެވެ. ކާސިމްބެ ދެފަރާތަށް ބޯހޫރާލުމަށްފަހު މައިތިރި ކިޔަވާލިއެވެ. އެއަށްފަހު، އަނެއްކާވެސް އޭނާ މަޑުމަޑުން ކުރިއަށް ހިނގައިގެންފިއެވެ. މިފަހަރު ކާސިމްބެއަށް ދެވުނީ ފަންސާހަކަށް ފޫޓަށެވެ. އޭނާގެ ކުރިމައްޗަށް ހުރަސްވީ ބޮޑު ފާރެކެވެ. ނަމަވެސް ކާސިމްބެ ބިރުގަތްހެނެއް ހިއެއްނުވެއެވެ. އޭނާ މަޑުޖެހިލުމަށްފަހު އެހިސާބު ގެއެއްގެ ދޮރާށި ކައިރީހުރި ގާގަނޑެއްގެ މަތީ އިށީނދެލިއެވެ. ނަމަވެސް، އޭނާގެ މޫނުމައްޗަކުން ބިރުވެރިކަމުގެ ކުޑަވެސް އަސަރެއް ނެތް ކަހަލައެވެ. އޭނާ ބިރުގަންނަން ފެށީ އެފާރު އޭނާއާ ކައިރިއަށްޖެހޭހެން ހީވެގެންނެވެ. އޭރުވެސް ކާސިމްބެ މެދުނުކެނޑި މައިތިރި ކިޔަވަމުން ދަނީއެވެ. ކާސިމްބެ ބިރުކަނޑާލާފައި ތެދުވެ އަނެއްކާވެސް އައިކޮޅަށް ހިނގައިގަތީ އެއީ އެންމެ ރަނގަޅު ގޮތް ކަމަށް ފެންނާތީއެވެ. ކާސިމްބެ ދިހަވަރަކަށް ފޫޓަށް ކުރިއަށް ގޮސް އެނބުރި ބަލައިލިއިރު، އެފާރެއް ނެތެވެ. މަގު އޮތީ ނިކަން އަމާންވެފައެވެ. ނަމަވެސް ދެން އަލުން އެނބުރި އެކޮޅަށްދާކަށް ކާސިމްބެ ޤަޞްދެއް ނުކުރިއެވެ. އޭނާ މިހާރު ބޭނުންވަނީ އޭނާގެ ގެއަށް އެނބުރިދާށެވެ. އެ ޖިންނިއާ އޭނާ ކުރިމަތިލާން ބޭނުންވަނީ ފުރިހަމަ ރައްކާތެރިކަމާ އެކުގައެވެ. ރަނގަޅަށް ތައްޔާރުނުވެ ކުރިމަތިލައިފިއްޔާ، ލިބިދާނެ ގެއްލުމަކާ ދޭތެރޭވެސް އޭނާ ވިސްނަންޖެހެއެވެ.\nކާސިމްބެ ލަސްވެގެން ފާއިޒް ގުޅީ ކާސިމްބެ ގެއަށް ވަންތަނާހެންނެވެ.\n[ކާސިމްބެ ފޯނުވެސް ނުނަގާ ކޮންތާކު ތިއުޅެނީ؟] ފާއިޒް އެހިއެވެ.\n[މިރޭ ކުރެވޭ ގޮތެއްނުވޭ....އެފަދަ ކަންތައްތައް ކުރަންޖެހޭނީ ވަރަށް ދަނޑިވަޅު ބަލާފައި. މާދަމާރެއަކީ އެންމެ ރަނގަޅު ރޭ.] ކާސިމްބެ ބުންޏެވެ.\n[އޭރުން ލަހެއް ނުވާނެތަ؟ މިދަރިފުޅާ ދޭތެރޭ ހާދަ ކަންބޮޑުވެޔޭ. މިހާރު ހީވަނީ ކުރިއަށްވުރެންވެސް ރީނދޫކަން ގަދަހެން.] ފާއިޒް ހުރީ ނިކަން ކަންބޮޑުވެފައެވެ.\n[ނުވާނެ އެއްކަމެއްވެސް. އެއްވެސް ޝައްކެއްނެތް، އެބާވަތުގެ އެކައްޗަކަށްވެސް މިހާރަކު އެސޮރާ ގާތެއް ނުވެވޭނެ.] ކާސިމްބެ ޔަޤީންކަމާއެކު މިހެން ބުނީމާ ފާއިޒްމެނަށް ހިތްވަރު ލިބުނެވެ.\n[މިރެއަކު ނޫނޯ.....މާދަމާރެޔޯ.....އެކަމަކު މިސޮރަކާ އިތުރަކަށް ޖިންނިއަކަށް ގާތެއް ނުވެވޭނެޔޯ.....] ފޯނު ބޭއްވުމަށްފަހު ފާއިޒް ނަވާލާއި މަރީނާ ގާތު ބުންޏެވެ.\nދުވަސްތަކަކަށްފަހު ޒިލާ އެގެއަށް އައިސް ވަނީ އެވަގުތެވެ. ފަހުގެ އާދައިގެ މަތިން ޒިލާގެ މޫނުމަތިވަނީ މިލާ މޯޅިވެފައެވެ. ހިތްހަމަޖެހުމުގެ ކުޑަވެސް އަސަރެއް، އެމޫނުމައްޗަކުން ފެންނާކަށް ނެތެވެ.\n[ޒިލާ......!؟] ޒިލާ ފެނުމުން މަރީނާ ގޮސް ޒިލާގެ އަތުގައި ހިފެހެއްޓިއެވެ.\n[ކީއްވެތަ އަހަރެންގެ ދަރިފުޅު ބަލިވީމާ އަހަންނަށް ނޭންގީ.....] ޒިލާ ވާހަކަ ދެއްކީ ނަވާލްގެ މޫނަށް ބަލަން ހުރެފައެވެ.\n[ދަރިފުޅު ބައްޔެއް ނޫނޭ......ކާކު ޒިލާ ގާތު ބުނީ ދަރިފުޅު ބައްޔޭ؟] ނަވާލް އެއްސެވެ.\n[މުނާޒް ބުނީ.....މިގޭތެރޭގަ ހިނގާ ހުރިހާ ކަމެއްގެ ވާހަކަ، ވަގުތުން ވަގުތަށް މުނާޒް އަހަންނަށް އަންގާ.....] އަހަރެން ބޭނުންވަނީ އަހަރެންގެ ދަރިފުޅު ގެންދަން....] ޒިލާ އެތެރެއަށް ވަދެގެން ހިނގައިގަތީ ކޮޓަރިތެރޭން ޒާހިން ރޮއިގަތް އަޑު އިވުނީމައެވެ. ޒިލާގެ އެޖުމްލައިން ނަދުހާއަށް ތެޅިގަނެވުނެވެ.\n[މުނާޒޭ!؟ ކޮން މުނާޒެއް.....މުނާޒް ކިޔާ މީހަކު މިގެއަށް އައި ހަނދާނެއްނުވޭ....] މަރީނާ ވިސްނާލިއެވެ. ނަމަވެސް، އެބުނާ މުނާޒަކީ ކޮބައިކަމެއް އެމީހުންނަކަށް ނުވިސްނުނެވެ.\nޒިލާ ފަހަތުން ނަވާލްވެސް ގޮސް ކޮޓަރިއަށް ވަނެވެ. ކުޑަކުޑަ ޒާހިން އޮތް ހާލު ފެނުމާއެކު، ޒިލާގެ ލޮލުން ކަރުނަހިލެން ފެށިއެވެ. އޭނާ ރޮމުން ދަރިފުޅު އުރާލާ ލޯބިކުރަން ފެށިއެވެ. އެތުއްތު ދަރިފުޅުވެސް މަންމަގެ މޭގެތެރެއަށް ބޮނޑިވަމުންދާއިރު، ހީވަނީ މައިމީހާ ވަކިކުރަން އެނގޭހެންނެވެ.\nއެނގޭނެއެވެ. ކުޑަދަރިފުޅަށް އެންމެ ތުއްތުއިރުވެސް މައިމީހާ ވަކިކުރަން އެނގޭނެއެވެ. ޒިލާ ދަރިފުޅާ ލޯބި ކުރަމުންދާ މަންޒަރާއި އެދަރިފުޅު އެލޯބިން ހިތްހަމަޖެހުން ޙިއްޞާކުރާ މިންވަރު އިޙްސާސްވުމުން، ނަވާލަށް ބަސް ހުއްޓިފައި ހުރެވުނީ ކިހާއިރެއް ވަންދެން ކަމެއް ނޭނގެއެވެ. އޭނާއަށް ހިލަންވީ ޒިލާ ދަރިފުޅާ ތުއްތު ބަހުރުވައިން މުޚާޠަބު ކުރަން ފެށީމައެވެ.\n[މަންމަގެ ދޮންދޫނީ....މީގެފަހުން ދޫނި....އަބަދުވެސް އުޅޭނީ މަންމަގެ ޙިމާޔަތުގައި....] ދަރިފުޅުގެ އެތަން މިތާނގައި ބޮސްދެމުން ޒިލާ ވާހަކަ ދެއްކިއެވެ.\n[ޒިލާ.....ޒިލާ ތިވިސްނަނީ ދަރިފުޅު ގެންދަންތަ؟] ނަވާލް ޒިލާއާ ގާތަށް ޖެހިލުމަށްފަހު އެއްސެވެ.\n[އާނ، މިޢުމުރުގައި ދަރިފުޅަށް އެންމެ ބޭނުންވަނީ މައިމީހާގެ ލޯބި. އަހަރެން ބޭނުން މިދަރިފުޅަށް އަހަރެންގެ ލޯބި ހުސްކުރަން.] އޭނާ ބޭނުންވާގޮތް ހާމަކުރިއެވެ.\n[އަހަރެން ބޭނުން ތިދަރިފުޅަށް ބައްޕަގެ ލޯބިދޭންވެސް.....ދަރިފުޅަށް ރަނގަޅު މުސްތަޤްބަލެއް ލިބޭނީ މަންމައާއި ބައްޕަގެ ލޯބިވެސް ޙިއްޞާކޮށްގެން.] ނަވާލްވެސް ދަރިފުޅު އޭނާއާ ވަކިން ދޫކޮށްލާކަށް ބޭނުމެއް ނުވެއެވެ.\n[ތިހެން ބުނުމުގެ ފުރްޞަތެއް ނަވާލަކަށް ނެތް....އަހަރެން ނަވާލް ގާތު ނޭދެންތަ، ދެއަންބަށްވިޔަސް އަހަންނާ އިނުމަށް........] ޒިލާ ނަވާލްގެ ދުލުގައި ތަޅު އަޅުވާލި ކަހަލައެވެ. އެއީ ނަދުހާ އައިސް އެކޮޓަރިއަށް ވަން ވަގުތެވެ.\n[ޒިލާ ތިބުނީ ދެއަންބަށް އިންނާށޭތަ؟] ނަވާލް ބަލައިލީ ނަދުހާގެ މޫނަށެވެ. އޭނާ ނަދުހާގެ ގާތު ބުނާކަހަލައެވެ. ނަދުހާ ޤަބޫލިއްޔާ ދެވަނަ އަންބެއްގެ ގޮތުގައި އޭނާ ޒިލާ އެގެއަށް ގެނެސްފާނެއެވެ.\n[އާނ] ޒިލާ އިސްޖަހާލިއެވެ. ނަވާލް ނަދުހާގެ މޫނަށް ބަލައިލިއެވެ.\n[އަހަރެން ޤަބޫލު.....މިހާރު ނަވާލްގެ ދަރިފުޅަށް އެންމެ ރަނގަޅުވާނީ އެގޮތް....އަހަރެންގެ ސަބަބުން މަޢުޞޫމް ކުއްޖަކު ނިކަމެތިވާކަށް ފަހަރެއްގައިވެސް އަހަންނެއް ނޭދެން.] މިހެން ބުނެފައި ނަދުހާ އެތާނގައި މަޑެއް ނުކުރެއެވެ. އޭނާ ކޮޓަރިން ނުކުތީ ނަވާލާއި ޒިލާ ވާހަކަ ދައްކައިގެން ގޮތެއް ނިންމަން ފުރްޞަތުދީފައެވެ. ދުވަސްތަކަކަށްފަހު ޒިލާގެ ތުންފަތުން ހިނިތުންވުމެއްގެ އަސަރު ފެނިގެންދިޔައީ އެވަގުތުއެވެ.\nއެރޭ ޒިލާ އޮތީވެސް އެގޭގައެވެ. ދަރިފުޅާއެކު ނަވާލްގެ ކޮޓަރީގައެވެ. ނަވާލާއި ނަދުހާ ނިދީ އެކޮޓަރިއާ ޖެހިގެން ހުންނަ ކޮޓަރީގައެވެ. އެއީ ނަދުހާ ބޭނުންވި ގޮތެވެ. އެގޭގައި މުސްތަޤްބަލް އޮތީ ޒިލާއަށްކަން އޭނާއަށް ޤަބޫލު ކުރެވޭތީ، މިހާރު އޭނާގެ ނަފްސުވަނީ އެގެއަށް ބީރައްޓެހިވެފައެވެ.\nމިހާރު ހީވަނީ ޒިލާގެ ސިކުނޑި ވަނީވެސް ކޮންމެވެސް ވަރަކަށް ހަމައަކަށް އެޅިފައި ހެންނެވެ. ކޮންމެ ހިނދެއްގައިވެސް މިހާރު އޭނާގެ މޫނުމަތިން ފެންނަމުންދަނީ އުފާވެރިކަމުގެ އަސަރެވެ.\nއޭނާގެ ބައްޔަށް ފަރުވާދިން ޑޮކްޓަރުވެސް ބުނެފައިވާ ފަދައިން ހިތްހަމަޖެހުން ލިބުމުން، އޭނާގެ ދިރިއުޅުން ބަދަލުވީއެވެ.\nއަނެއް ދުވަހަށް އިރުއެރީ ޒިލާގެ ޙަޔާތަށް އުފާވެރި ހިތްހަމަޖެހުން ގެނެސްދީފައެވެ. ނަމަވެސް، ނަދުހާއަށް ހާސްކަމާއި ނުތަނަވަސްކަން ވެރިކުރުވަމުންނެވެ. މިހާރު ނަދުހާގެ ހިތް ނަދުހާ ގާތު ބުނާކަހަލައެވެ. އޮޅުވާލުމާއި ހީލަތުގެ ފަރުދާ ކެހުމުގެ ވަގުތު ކުޑަތަންވަނީއެވެ. އަވަހަށް އަމިއްލަ ދިފާޢުގައި ވިސްނައި ރައްކާވާށެވެ. ރައްކާވެ ތިބިއްޔާ ދަތުރެވެ. މިހާރު އެކަމާ ވިސްނާ ވިސްނާ ނަދުހާ ވަރުބަލިވެއްޖެއެވެ. އޭނާއަކީ އިންސާނަކަށް ނުވިޔަސް، އޭނާއަކަށް މުނާޒާއި އޭނާގެ މަންމައަށް ލިބިފައިވާ ބާރެއް ލިބިގެނެއް ނުވެއެވެ. އެބާރުތަކުން އޭނާގެ މަންމަވަނީ އޭނާ މަޙްރޫމް ކުރުވާފައެވެ. އއީ އޭނާގެ އުފަލަށްޓަކައޭ މަންމަ ބުނެއެވެ. ހިތަށްއަރައެވެ. އެކަމަކު އޭނާއަށް ލިބެމުންދަނީ ކޮން އުފަލެއް ހެއްޔެވެ. ބަރުދާސްތު ކުރަން ޖެހެނީ ހައްތަހާވެސް ހިތްދަތިކަމެވެ. ދެދުވަސް ހަމައަށް އުފާވެރިކަމާއި ހިތްހަމަޖެހުން ޙިއްޞާކޮށްގެން ދާއިމްވެ ނުހުރެވެއެވެ. ވުމާއެކު އޭނާ މިހާރު ޝަކުވާ ކުރަން ބޭނުންވަނީ މަންމައާއެވެ. ގައިމެވެ. އޭނާގެ އަޞްލިއްޔަތު އޮޅުވާނުލިނަމަ، މިހެންވާކަށް ނުޖެހުނީހެވެ.\n[މަންމާ....އަހަރެން ކިހިނެއްތަ ހަދާނީ؟] ނަދުހާއަށް ހިތާހިތާ މަންމައާ ސުވާލު ކުރެވެއެވެ. ވަގުތު ކުޑަތަންވަމުން އައިވަރަކަށް އޭނާގެ ހާސްކަންއައީ އިތުރުވަމުންނެވެ.\n[ދަރިފުޅާ ނަދުހާ....ހާދަ ފިކުރުބޮޑުވެފައި.....] ނަދުހާގެ އިޙްސާސްތައް ފާހަގަކޮށް، މަރީނާ ވާހަކަ ދެއްކީ ހެނދުނު ނާސްތާކުރަން އިނދެފައެވެ.\n[ތީ މަންމައަށް ހީވާ ގޮތެއް...އަހަރެން އެއްވެސް ކަމަކާ ނުވިސްނަން....] ނަދުހާ އިސްޖަހާލަމުން އޭނާގެ މޫނުމަތިން ފާޅުވަމުންދިޔަ ހާސްކަމާއި ނުތަނަވަސްކަން ފޮރުވޭތޯ މަސައްކަތް ކުރިއެވެ.\n[ދޮގެއްތީ....ދަރިފުޅު މަންމައަށް ފެނުނީ މިއަދަކު ނޫނޭ. މިހާރު އެކުގައި އުޅޭތާ ލައްކަ ދުވަސް ވެއްޖެއެއްނު....އެކަމަކު ތިކަހަލަ މޫޑެއްގައި ހުއްޓަކާ، މީގެކުރިއަކުން މަންމައެއް ނުދެކެން.] މަރީނާ ހީކުރީ ނަދުހާ ދެރަވެފައި ހުރީ ޒިލާ އެގެއަށް ބަދަލުވީމާ ކަމަށެވެ.\n[ފިސާރި ތެދެއް މިބުނީ، މަންމާ އަހަރެން އެއްވެސް ކަމަކާ ނުވިސްނަން.] ނަދުހާ މޫނުމައްޗަށް ހިނިތުންވުމުގެ އަސަރު ވެރިކުރުވުމަށް މަސައްކަތް ކުރަމުން ބުންޏެވެ.\n[ދޮގު ނަހަދާ.....ޒިލާ މިގެއަށް އައިމާހެން މަންމައަށް ހީވަނީ. ނަވާލް ދެއަންބަށް ޒިލާއާ އިނުމަށް ހިތްވަރުދިނީ ދަރިފުޅެއްނު.....] މަރީނާ ތެދުވެގެން ގޮސް ތަށިތައް ސިންކުތެރެއަށްލިއެވެ.\n[އަޞްލު ވެގެން އުޅޭގޮތް އަހަންނަށް އެނގޭ....އަހަންނަކީ މަންމަނަމަ ދެއަންބަށް މީހަކާ އިނުމަށް މަންމައަކަށް ނުރުހެވޭނެ. އެހެންވެ މަންމައަށް ހީވަނީ އަހަރެން ހުންނާނީ ހިތްހަމަނުޖެހިފައޭ.....] ނަދުހާ މަންމަގެ ދޫ ބަންދުކޮށްލި ކަހަލައެވެ. ލުއި ހިނިތުންވުމަކާއެކު މަރީނާ ބޯހޫރާލިއެވެ.\n[ތެދެއް ތިބުނީ، މަންމަނަމަ ބަތްތަށީގެ އެއްފަޅި ޚިޔާރެއް ނުކުރާނަން...އެއަށްވުރެ އަމިއްލަ އެދުން މާބޮޑުވާނެ.] ތަށިތައް ދޮންނަމުން މަރީނާ ބުންޏެވެ.\n[އެކަމަކު.....މަންމާ އެއީ އަހަރެންގެ އުޞޫލެއް ނޫން. އެކެއްގެ އުފަލަށްޓަކައި އަނެކާގެ އުފާތަކުން މަޙްރޫމްކޮށްލުމަކީ ކޮށްގެންވާނޭ ކަމެއް ނޫން.....ޒިލާއާއި ނަވާލް ވަކިން އުޅެން ޖެހުމުން، އެމަޢްޞޫމް ދަރިފުޅުގެ ދިރިއުޅުމަށްވާނީ ކިހިނެއް......] ނަދުހާ ބުއްދިވެރި ބަސްތަކުން މަރީނާގެ ހިތުގައި ނަދުހާގެ މައްޗަށް އިތުރު ލޯތްބާއި ހަމްދަރުދީ އަށަގަންނުވަމުން ދިޔައެވެ.


ޓީޗިން ލައިސަންސް ނަގަންޖެހޭގޮތަށް ހަމަޖެހިގެން ދަނީ – Mikal News\nތައުލީމުގެ ބިލް ސަރުކާރުގެ ފަރާތުން މަޖުލީހަށް ހުށަހެޅުއްވީ ފުވައްމުލަކު ދެކުނު ދާއިރާގެ މެމްބަރު މުހައްމަދު މުމްތާޒު\nރާއްޖޭގެ ސްކޫލްތަކުގައި ކިޔަވައިދޭ ޓީޗަރުން ޓީޗަރުން ލައިސަންސް ނަގަން ޖެހޭ ގޮތަށް ތަޢުލީމުގެ ގާނޫނެއް އެކުލަވާލުމަށް ބިލް ދިރާސާކުރި ކޮމެޓީން ބިލު ފާސްކޮށްފިއެވެ. މިބިލު ފާސްކޮށް އަމަލުކުރަން ފެށުމާއެކު އަލަށް މުދައްރިސުކަމުގެ ވަޒީފާއަށް އާދެވޭނީ ޓީޗިން ލައިސަންސް ނަގައިގެންނެވެ.\nރައްޔިތުންގެ މަޖިލީހުގެ ޤައުމީ ތަރައްޤީ އާއި ތަރިކައިގެ ކޮމިޓީން ފާސްކޮށް މަޖުލީހުގެ ތަޅުމަށް ހުށަހެޅުމަށް ތައްޔާރުވެފައިވާ ތަޢުލީމުގެ ބިލުގައިވާ ގޮތުން ޚިދުމަތުގައި ތިބި މުދައްރިސުން ޤާނޫނަށް ޢަމަލުކުރަން ފަށާތާ ދެ އަހަރު ދުވަހުގެ ތެރޭގައި ޓީޗާސް ރަޖިސްޓްރޭޝަން ބޯޑުގައި ރަޖިސްޓްރީކޮށް ލައިސަންސް ހޯދަން ޖެހެއެވެ.\nމި ޤާނޫނަށް ޢަމަލުކުރަން ފަށާތާ އެއްމަސް ދުވަހުގެ ތެރޭގައި، ޓީޗަރުން ރަޖިސްޓްރީކުރުމާއި ގުޅޭ އެންމެހައި ކަންތައްތައް ކުރުމަށް5މެންބަރުންގެ މައްޗަށް އެކުލެވޭ ޓީޗާސް ރަޖިސްޓްރޭޝަން ބޯޑެއް އުފައްދަން ޖެހެއެވެ.\nޓީޗާސް ރަޖިސްޓްރޭޝަން ބޯޑުގައި ރަޖިސްސްޓްރީ ނުވެ ރާއްޖޭގެ އެއްވެސް ސްކޫލެއްގައި އަދި އެނޫންވެސް ރާއްޖޭގައި ހިންގާ އެއްވެސް ކިޔަވައިދޭ ތަނެއްގައި ކިޔަވައިދިނުމުގެ މަސައްކަތް ކޮށްގެން ނުވާނެކަމަށް މި ބިލުގައި ކަނޑައަޅާފައެވެ. އަދި އެގޮތުން ރަޖިސްޓްރީވެފައިވާ ފަރާތްތަކަށް ނޫނީ އެއްވެސް ސްކޫލަކުން ވަޒީފާ ދީގެން ނުވާނެ ކަމަށްވެސް ތަޢުލީމުގެ މިބިލުގައި ބުނެފައެވެ.\nޓީޗާސް ރަޖިސްޓްރޭޝަން ބޯޑުގައި ރަޖިސްޓްރީނުވެ ތައުލީމުދޭ ތަންތަން ކިޔަވައިދޭނަމަ އެކަމެއް ބަލައި ފާސްކުރުމުގެ ބާރު އެޑިއުކޭޝަން މިނިސްޓްރީއަށް ނުވަތަ އެފަރާތުން ކަނޑައޅާ ފަރާތަކަށް ލިބިގެން ވެއެވެ. އަދި އެފަދަ ތަނެއް ހިންގަނީ ޤާނޫނާ ހިލާފަށް ކަމަށްވާނަމަ ރަޖިސްޓްރީ ކުރުމަށް އެންގުމާއި، ވަގުތުން އެތަނެއް ބަންދުކުރުމަށް އެންގުމުގެ ބާރު ވެސް މިނިސްޓްީއަށް ދީފައެވެ.\nއަލަށް ފާސްކުރަން ތަައްޔާރުވެފައިވާ ތައުލީމުގެ (ބިލުގައި) ގާނޫނުގައި ވާގޮތުން ރާއްޖެގެ ހުރިހާ ސްކޫލެއްގައި ވެސް ރައްޔިތެއް ކަމުގައިވާ ކޮންމެ ކުއްޖަކަށް އިސްލާމީ އަޤީދާ އާއި އިސްލާމީ ތަރުބިއްޔަތުގެ އިތުރުން ދިވެހި ބަސް ކިޔަވައިދޭން ވާނެ ކަމަށް ހިމަނާފައި ވެއެވެ. ސަރުކާރުގެ ފަރާތުން މިބިލު މަޖުލީހަށް ހުށަހެޅުއްވީ ފުވައްމުލަކު ދެކުނު ދާއިރާގެ މެމްބަރު މުހައްމަދު މުމްތާޒު އެވެ.\nމިއީ ދިވެހިރާއްޖޭގައި މުޅިން އަލަށް ފާސްކުރެވޭ ތައުލީމު ދިނުމުގެ ގާނޫނެކެވެ. މިގާނޫނު އެންމެ ފުރަތމަ ޑްރާފްޓްވެގެން އައީ ކުރީގެ އެމްޑީޕީ ސަރުކާރުގައި 2009 ހިސާބުގައި ޑރ. މުސްތަފާ ލުތުފީގެ އެޑިއުކޭޝަން މިނިސްޓަރު ކަމުގެ ދުވަސްވަރުގައެވެ. ނަމަވެސް އެއިގެ ދަހުން ޕީޕީއެމް ސަރުކާރުގައި ވެސް މަޖުލީހަށް ބިލުގެ އައު ޑްރާފްޓެއް ލިޔެވެ. ނަމަވެސް އެފަހަރުވެސް ގާނޫނަކަށްވެ ވުޖޫދުނުވެ ދިޔައީއެވެ.\nގުޅުންހުރި މައުލޫތައް:ތައުލީމު, ސްކޫލް


SunOnline: Gulhifalhugai port hedhumakee Male' rayyithunnah dhevey aniyaa eh: Muizzu\nގުޅިފަޅުގައި ޕޯޓު ހެދުމަކީ މާލޭ ރައްޔިތުންނަށް ދެވޭ އަނިޔާއެއް: މުއިއްޒު\nޝަފްނާ ހުސައިން 21 Aug 2020, 12:18\nމާލޭ ވިޔަފާރި ބަނދަރު ގުޅީފަޅަށް ބަދަލުކުރުމަކީ މާލޭ ރައްޔިތުންނަށް ދެވޭ އަނިޔާއެއް ކަމަށް ކުރީގެ ހައުސިން މިނިސްޓަރު، ޑރ. މުހައްމަދު މުއިއްޒު ވިދާޅުވެއްޖެ އެވެ.\nމުއިއްޒު މިއަދު ކުރެއްވި ޓުވީޓެއްގައި ވިދާޅުވީ، މާލޭ ރައްޔިތުންގެ ބޯހިޔާވަހިކަމުގެ ހައްގަށްޓަކައި އެކަނި ވެސް ގުޅިފަޅުގައި ޕޯޓު ހެދުން ހުއްޓާލަން ޖެހޭ ކަމަށެވެ. އަދި ޕޯޓަށް އޮތް ދާއިމީ ހައްލަކީ އަބަދު ވެސް ތިލަފުށި ކަމަށެވެ.\n"މާލޭ ރައްޔިތުންގެ ބޯހިޔާވަހިކަމުގެ ހައްގަށްޓަކައި އެކަނި ވެސް ގުޅިފަޅުގައި ޕޯޓު ހެދުން ހުއްޓާލަން ޖެހޭ. ގުޅިފަޅުގައި ޕޯޓު ހެދުމަކީ މާލޭ ރައްޔިތުންނަށް ދެވޭ އަނިޔާއެއް. ޕޯޓަށް އޮތް ދާއިމީ ހައްލަކީ އަބަދު ވެސް ތިލަފުށި،" މުއިއްޒު ވިދާޅުވި އެވެ.\nމާލޭގެ ވިޔަފާރި ބަނދަރު ތިލަފުށްޓަށް ބަދަލުކުރުމަށް ޓަކައި ތިލަފުށީގައި ބަނދަރު ހަދަން ކުރީގެ ސަރުކާރުން އޮތީ ރާވައިފަ އެވެ. ނަމަވެސް ތިލަފުށީގެ ބަދަލުގައި ގުޅީފަޅުގައި ބަނދަރު ހަދާގޮތަށް ނިންމީ އެއީ ތިމާވެށީގެ ގޮތުން ބަލާއިރު ވެސް އެންމެ ރައްކާތެރި ގޮތް ކަމަށް ވުމުން ކަމަށް މި ސަރުކާރުން ކުރިން ވަނީ ބުނެފަ އެވެ.\nތިލަފުށީގެ ބަދަލުގައި ގުޅީފަޅަށް މާލޭ ވިޔަފާރި ބަނދަރު ބަދަލުކުރަން ނިންމީ ބަނދަރުގައި ކުރާ ހުރިހާ މަސައްކަތެއް އެތަނަށް ބަދަލުކޮށް މާލެއަށް ބޮޑު ބަދަލެއް ގެންނަ ގޮތަށް ރާވައިގެން ކަމަށް ހައުސިން އަދި ޕްލޭނިން މިނިސްޓަރު މުހައްމަދު އަސްލަމް ވަނީ މީގެ ކުރިން ވިދާޅުވެފަ އެވެ.\nމާލޭ ވިޔަފާރި ބަނދަރު ގުޅީފަޅަށް ބަދަލުކުރުމަށް ސަރުކާރުން ނިންމާފައިވާ ޕްލޭން ކުރިއަށް ގެންދިޔުމަށް ގުޅިފަޅު ހިއްކުމުގެ މަސައްކަތް މިހާރު ވަނީ ފަށައިފަ އެވެ.\nގުޅީފަޅު ހިއްކުމުގެ މަސައްކަތް ހަވާލުކޮށްފައި ވަނީ ބޮސްކާލިސް ވެސްޓްމިންސްޓާ ކޮންޓްރެކްޓިން ލިމިޓެޑަށެވެ. ޕްރޮޖެކްޓުގެ އަގަކީ 53 މިލިއަން ޑޮލަރު (817.26 މިލިއަން ރުފިޔާ) އެވެ.\nގުޅީފަޅު ޑްރެޖިން އެންޑް ލޭންޑް ރިކްލެމޭޝަން ޕްރޮޖެކްޓުގެ ދަށުން ހަ މިލިޔަން ކިޔުބިކް މީޓަރުގެ ބިން ހިއްކައި ރިވެޓްމެންޓު ޖަހާނެ އެވެ. މި ޕްރޮޖެކްޓުގެ ދަށުން ޖުމްލަ 20 މިލިޔަން ކިޔުބިކް މީޓަރުގެ ސަރަހައްދެއް ހިއްކާނެ ކަމަށް ވެބްސައިޓުގައި ބުނެފައިވެ އެވެ.\nގުޅީފަޅު ހިއްކަން ފަށާފައި ވަނީ މެއި މަހުގެ ތެރޭގަ އެވެ. މި ޕްރޮޖެކްޓު ނިންމާލެވޭނެ ކަމަށް ލަފާކޮށްފައި ވަނީ ނުވަ މަހާއި 14 މަހާ ދެމެދުގެ މުއްދަތެއްގެ ތެރޭގަ އެވެ.\nގުޅީފަޅުގައި 187 ހެކްޓަރުގެ ބިން ހިއްކޭއިރު، އޭގެ ތެރެއިން ބޮޑުބައި އޮންނާނީ ޕޯޓު އަދި ޕޯޓާ ގުޅިގެން ހިންގާ މަސައްކަތްތަކަށް ކަމަށް މިނިސްޓަރު އަސްލަމް ވަނީ ވިދާޅުވެފަ އެވެ.\nނަމަވެސް ގުޅިފަޅު ހިއްކުމަށް ފަހު އެތަނުން މާލޭގެ ރައްޔިތުންނަށް 1200 ބިން ދޫކުރާނެ ކަމަށް ވެސް ސަރުކާރުން ވަނީ ބުނެފަ އެވެ.\nއިމްރާން އަދާލަތުގެ ރައީސަކަށް ކުރިމަތިލައިފި